title: সত্যভামা

text:
সত্যভামা শ্রীকৃষ্ণের ১৬১০৮ মহিষীর একতম। ইনি বৃষ্ণিবংশীয় সত্রাজিতের কন্যা। ব্রহ্মবৈবর্ত পুরাণ অনুসারে সত্যভামা দেবী বসুমতী বা বসুন্ধরার অবতার।
একবার সূর্যদেব দ্বারকার বিশিষ্ট নাগরিক বৃষ্ণি বংশীয় সত্রাজিতের ভ্রাতা প্রসেনকে স্যমন্তক মণি উপহার প্রদান করেন। তখন সত্রাজিৎ সকল দ্বারকাবাসীগণকে সেই মণি দেখার জন্য আমন্ত্রণ জানান। দ্বারকাধীশ শ্রীকৃষ্ণও সেই মণির কথা শ্রবণ করে কৌতূহলী হয়ে সেই মণি দর্শন করতে সত্রাজিতের গৃহে আগমন করেন। কিন্তু শ্রীকৃষ্ণ যখন সত্রাজিতের কাছে স্যমন্তক মণি দেখতে চাইলেন তখন সত্রাজিৎ তাঁকে সন্দেহ করলেন এবং ভাবলেন যে বাসুদেব তার মণিটির কথা শুনে প্রলুব্ধ হয়েছেন এবং সেটি অপহরণ করার অসদুদ্দেশ্য নিয়েই মণিটি দেখতে চেয়েছেন। তিনি স্যমন্তক মণিটি তাঁকে দেখালেন বটে কিন্তু মনে মনে শ্রীকৃষ্ণের নামে কলঙ্ক রটানোর পরিকল্পনা করলেন। সত্রাজিতের বাড়ি থেকে প্রস্থানকালে সত্রাজিতের একমাত্র কন্যা সত্যভামার সঙ্গে শ্রীকৃষ্ণের সাক্ষাৎ ঘটে। সত্যভামাকে দর্শন করা মাত্র শ্রীকৃষ্ণ পরম প্রীত হন এবং তার প্রতি প্রণয়াসক্ত হয়ে তাকে কামনা করেন। সত্রাজিৎতনয়াও শ্রীকৃষ্ণের বলদৃপ্ত, তেজোদীপ্ত অপূর্বমনোহরকান্তি দেখে এবং তাঁকে সুচতুর বাকপটুত্বের সঙ্গে রসালাপ করতে দেখে বিমুগ্ধ হন ও তাঁকে পতিরূপে কামনা করেন। এরপর শ্রীকৃষ্ণ তাঁর বাড়ি থেকে প্রস্থান করা মাত্রই সত্রাজিৎ তার ভাই প্রসেনকে স্যমন্তক মণিটি দিয়ে তাকে আত্মগোপন করে থাকতে বললেন। এরপর তিনি সমগ্র দ্বারকায় প্রচার করে দিলেন যে স্যমন্তক মনিটি অপহৃত হয়েছে এবং দ্বারকেশ্বর দেবকীনন্দন মণিটি দেখে চলে যাওয়ার পরেই মণিটি অদৃশ্য হয়েছে। এইকথা শ্রবণমাত্র শ্রীকৃষ্ণ স্বয়ং ঘটনার প্রকৃত সত্য অনুসন্ধানে প্রবৃত্ত হলেন। বহু অন্বেষণের পর তিনি এক দুর্গম পার্বত্য অঞ্চলে ভল্লুকরাজ জাম্ববানের কাছে স্যমন্তক মণির সন্ধান পেলেন। শ্রীকৃষ্ণ মণিটি তার কাছে প্রার্থনা করলে জাম্ববান তা দিতে অস্বীকৃত হলেন। জাম্ববান বললেন যে যদি যাদবশ্রেষ্ঠ কৃষ্ণ তাকে মল্লযুদ্ধে পরাস্ত করতে পারেন তবেই তিনি মণিটি তাঁকে দিয়ে দেবেন। তখন শ্রীকৃষ্ণ সেই শর্তে সম্মত হলেন এবং বললেন যে যদি জাম্ববান মল্লযুদ্ধে তাঁর কাছে পরাভব স্বীকার করেন তবে স্যমন্তক মণির সাথে সাথে জাম্ববানের পরমাসুন্দরী কন্যা জাম্ববতীকেও স্বয়ং বাসুদেবের হস্তে সমর্পণ করতে হবে। যথানিয়মে মল্লযুদ্ধ আরম্ভ হল। জাম্ববান বীর হলেও মহাবলবান শ্রীকৃষ্ণের সঙ্গে যুদ্ধে অতি সহজেই পরাভূত হলেন। এরপর স্যমন্তক মণি এবং জাম্ববতীকে নিয়ে শ্রীকৃষ্ণ দ্বারকায় প্রত্যাবর্তন করলেন। দ্বারকার পৌর পরিষদে উপস্থিত হয়ে শ্রীকৃষ্ণ যখন সকল কথা বিবৃত করলেন তখন দ্বারকার সকল বিশিষ্ট নাগরিক এই রায় দিলেন যে এই মণি এখন শ্রীকৃষ্ণের, সত্রাজিতের এর উপর আর কোন অধিকার নেই। তখন সত্রাজিৎ তার ভুল স্বীকার করলেন এবং বললেন যে প্রায়শ্চিত্তস্বরূপ তিনি তার একমাত্র কন্যা সত্যভামাকে শ্রীকৃষ্ণের হাতে প্রদান করবেন। কিন্তু শ্রীকৃষ্ণ সত্যভামাকে গ্রহণ করলেও স্যমন্তক মণি গ্রহণ করেননি।


title: রুক্মিণী

text: রুক্মিণী হলেন শ্রীকৃষ্ণের ষোড়শ সহস্র এক শত আট কান্তাগণের অন্যকম। ইনি বিদর্ভরাজ ভীষ্মকের কন্যা এবং ভীষ্মকপুত্র রুক্মীর ভগিনী। ইনি শ্রীকৃষ্ণের প্রতি প্রণয়াসক্ত হন এবং তাঁকে বিবাহ করার ইচ্ছাপ্রকাশ করেন। শিশুপালের সঙ্গে বিবাহের পূর্বলগ্নে শ্রীকৃষ্ণ এনাকে হরণপূর্বক বিবাহ করেন এবং দ্বারকায় আনয়ন করেন। শ্রীকৃষ্ণের দ্বারা এঁর দশবার গর্ভসঞ্চার হয় এবং ইনি দশটি তেজস্বী পুত্রসন্তান লাভ করেন। এঁরা হলেন প্রদ্যুম্ন, চারুদেষ্ণ, সুদেষ্ণ, চারুদেহ, চারুগুপ্ত, ভদ্রচারু, চারুচন্দ্র, বিচারু এবং চারু।


title: বলরাম

text:
বলরাম হলেন হিন্দু দেবতা কৃষ্ণের জ্যেষ্ঠভ্রাতা। তিনি বলদেব, বলভদ্র ও হলায়ুধ নামেও পরিচিত। বৈষ্ণবরা বলরামকে বিষ্ণুর অবতার-জ্ঞানে পূজা করেন। ভাগবত পুরাণের তালিকাতেও তাঁর নাম আছে। বৈষ্ণব ও অন্যান্য হিন্দুরা সবাই তাঁকে বিষ্ণুর শয্যারূপী শেষনাগের একটি রূপ বলে মনে করেন।
দ্বাপর যুগের শেষে বলরামের জন্ম হয় রোহিণীর গর্ভে। রোহিণী হলেন শ্রীকৃষ্ণের পিতা বসুদেবের আর এক পত্নী ও নন্দের ভগিনী । শ্রীহরি বিষ্ণুর আদিশেষ নাগের অবতার হলেন বলরাম ।
অত্যাচারী কংসের কারাগারে বন্দী বসুদেব ও দেবকীর সপ্তম গর্ভে বলরাম আসেন, কিন্তু কংসের হাত থেকে সেই শিশুকে বাঁচানোর জন্য শ্রীহরির আদেশে দেবী যোগমায়া দেবকীর সপ্তম গর্ভের ভ্রূণ সেখান থেকে নন্দগৃহে রোহিণীর গর্ভে স্থাপিত করেন । ফলে দেবকীর সপ্তম গর্ভ মৃত সন্তান জন্ম দেয় এবং রোহিণীর গর্ভে বলরামের জন্ম হয় ।
বল মানে শক্তি । শক্তি ও আধ্যাত্মিকতার মিলন হয়েছে বলে তার নাম বলরাম রাখা হয় । তিনি ভ্রাতা শ্রীকৃষ্ণের সহিত অনেক অসুর বধ করেন ও ভাইয়ের সাথে এক মধুর সম্পর্কের আদর্শ স্থাপন করেন।


title: বিষ্ণুপ্রিয়া

text:
ষোড়শ শতকের এক শ্রীপঞ্চমী তিথিতে নবদ্বীপে রাজপণ্ডিত সনাতন মিশ্রের গৃহে বিষ্ণুপ্রিয়া দেবীর জন্ম হয়। কন্যার নাম তাৎপর্যপূর্ণ ভাবে রাখা হল বিষ্ণুপ্রিয়া। নবদ্বীপের বিশ্বম্ভর মিশ্র বা নিমাই পণ্ডিতের সাথে তাঁর বিবাহ হয়। তিনি বিশ্বম্ভরের দ্বিতীয় স্ত্রী ছিলেন। চৈতন্যচরিতকারেরা জানিয়েছেন, সনাতন মিশ্র ধনী পণ্ডিত ছিলেন।
শ্রী চৈতন্য মহাপ্রভু গৃহত্যাগ করার পর তিনি প্রচুর কষ্ট পেয়েছিলেন। স্বামী বিরহ যন্ত্রনায় তিনি বাকি জীবনটা উৎসর্গ করেন ভগবানের সেবার জন্য। তিনি পণ্ডিত ও জ্ঞানী মহিলা ছিলেন। অনেক পতিত এবং মূঢ়জনকে আধ্যাত্মিক জ্ঞান দান করেছিলেন। শেষ জীবনে একবার স্বামীর সাথে দেখা করার সুযোগ হয়েছিল তাঁর। সন্ন্যাস নেওয়ার পর মহাপ্রভু একবারই তাঁর মাকে দেখতে আসেন। তখন বিষ্ণুপ্রিয়া মহাপ্রভুকে একটু প্রদীপ দেখাবার সুযোগ পেয়েছিলেন। স্বামীকে প্রণাম করার পর তাকিয়ে দেখেন স্বামী আর সেখানে নেই। শুধু রয়ে গেছে তাঁর খড়ম। ইতিহাসে তিনি সম্ভবত একমাত্র নারী যিনি পরবর্তী সমগ্র জীবনে শুধু স্বামীর খড়ম পূজা করেই কাটিয়ে দিয়েছিলেন। স্বামীর প্রতি তাঁর যে অগাধ ভালোবাসা, প্রেমাশ্রুতা, তাঁকে মহীয়সী বানিয়েছে, তাই সকল হিন্দুনারীগণের আদর্শ হিসেবে বিবেচিত হন।


title: অদ্বৈত আচার্য

text: বৈষ্ণব মতবাদের প্রবক্তা ছিলেন চৈতন্যদেব। অদ্বৈতাচার্য নিত্যানন্দের সঙ্গী হিসেবে এই মতবাদ প্রচারে আত্মমগ্ন হন। আনুষ্ঠানিকভাবে তিনিই প্রথমবারের মত নিমাইকে (শ্রীগৌরাঙ্গ) স্বয়ং ভগবান মানেন। পুরীতে এক রথযাত্রার অনুষ্ঠানে তিনি চৈতন্যদেব যে একজন অবতার তা ঘোষণা করেন। ১৫১৩ খ্রিস্টাব্দে শ্রী চৈতন্য শান্তিপুরে আসলে তিনি বিদ্যাপতির পদ গেয়ে তাকে স্বাগত জানান। শান্তিপুরে অদ্বৈতাচার্য "মদনগোপাল" নামক কৃষ্ণমূর্তি প্রতিষ্ঠা করেছিলেন। তার দুই সহধর্মিনীর নাম হল শ্রীদেবী ও সীতাদেবী। বিজয়কৃষ্ণ গোস্বামী তার বংশধর।


title: অষ্টক গীত ও নৃত্য

text: বাংলাদেশের ও পশ্চিমবঙ্গের পূর্বাংশের বিভিন্ন অঞ্চলের লোকজ সংস্কৃতির অন্যতম একটি প্রধান উপাদান হলো এই অষ্টক গীত / নৃত্যের পরিবেশনা; যা সনাতন ধর্মাবলম্বীদের অন্যতম প্রধান অবতার ভগবান শ্রীকৃষ্ণ ও তার প্রেয়সী শ্রীরাধিকা দেবীর প্রণয়-লীলার পটভূমিতে রচিত। এটি এ-অঞ্চলের অধিবাসীদের অন্যতম প্রধান লোকজ উৎসব “চৈত্র-সংক্রান্তী”-এর সাথেই মূলতঃ সম্পর্কিত তবে এটি শিবের স্থলে রাধা-কৃষ্ণের প্রেম-লীলা বিষয়ক আখ্যান ও লোকপুরাণ অবলম্বনে পরিবেশিত হয়ে থাকে। এর পরিবেশনাতে গ্রামের ছোট ছোট ছেলে-ছোকরারা শ্রীকৃষ্ণ, শ্রীরাধিকা দেবী ও রাধার শখী গোপীদের সাজ সেজে দুই দলে বিভক্ত হয়ে গান ও নাচ সহযোগে সাধারণতঃ রাধা-কৃষ্ণের “নৌকা-বিলাস” পালা অভিনয় করে থাকে।


title: ব্রহ্মবৈবর্ত পুরাণ

text: "ব্রহ্মবৈবর্ত পুরাণ" গ্রন্থের প্রথম খণ্ডে (‘ব্রহ্মখণ্ড’) কৃষ্ণকে আদি স্রষ্টা, বিশ্বাত্মা ও ব্রহ্ম নামে পরিচিত সর্বোচ্চ সত্য রূপে বর্ণনা করা হয়েছে। দ্বিতীয় খণ্ড বা ‘প্রকৃতিখণ্ডে’ রাধা, দুর্গা, লক্ষ্মী, সরস্বতী ও সাবিত্রী – এই পাঁচ দেবীর সমরূপত্ব পুরাণকথার মাধ্যমে উপস্থাপনা করা হয়েছে। যদিও এখানে আরও অনেক দেবীরই পরিচয় দেওয়া হয়েছে, তবু শেষ পর্যন্ত প্রত্যেক দেবী ও নারীসত্ত্বাকে রাধাপ্রকৃতির সমরূপ বলেই উল্লেখ করা হয়েছে। তৃতীয় খণ্ড বা ‘গণেশখণ্ডে’ জনপ্রিয় হিন্দু দেবতা গণেশের জীবনকথা ও পরিবারবর্গের বিবরণ দেওয়া হয়েছে। এই অংশে গণেশকে কৃষ্ণের অবতার বলে উল্লেখ করা হয়েছে। এই পুরাণের শেষ খণ্ড বা ‘কৃষ্ণখণ্ড’ সম্পূর্ণত রাধাকৃষ্ণকেন্দ্রিক। এই অংশে আদিরসাত্মক বিভিন্ন বিবরণ, স্তবস্তোত্র, কিংবদন্তি ও পুরাণকথা বর্ণিত হয়েছে। এখানে রাধাকে কৃষ্ণের শক্তি ও অবিচ্ছেদ্য অংশ বলে উল্লেখ করা হয়েছে।


title: কৃষ্ণ

text: কৃষ্ণ বিদর্ভ রাজ্যের রাজকন্যা রুক্মিণীকে তাঁর অনুরোধে শিশুপালের সাথে অনুষ্ঠেয় বিবাহ মণ্ডপ থেকে হরণ করে নিয়ে এসে বিবাহ করেন। এরপরই কৃষ্ণ ১৬১০০ নারীকে নরকাসুর নামক অসুরের কারাগার থেকে উদ্ধার করে তাদের সম্মান রক্ষার্থে তাদের বিবাহ করেন। কৃষ্ণের মহিষীদের মধ্যে আটজন ছিলেন প্রধান, যাদের অষ্টভার্যা নামেও অভিহিত করা হয়। এঁরা হলেন রুক্মিণী, সত্যভামা, জাম্ববতী, কালিন্দি, মিত্রবৃন্দা, নগ্নাজিতি, ভদ্রা এবং লক্ষণা। কৃষ্ণ নরকাসুরকে বধ করে সমস্ত বন্দী নারীদের মুক্ত করেন। তৎকালীন সামাজিক রীতি অনুসারে বন্দী নারীদের সমাজে কোন সম্মান ছিল না এবং তাদের বিবাহের কোন উপায় ছিল না কারণ তারা ইতিপূর্বে নরকাসুরের অধীনে ছিল। বৈষ্ণব মতে কৃষ্ণের সমস্ত মহিষীগণই ছিলেন দেবী লক্ষ্মীর অবতার অথবা সেই সব নারী যারা বহু জন্মের তপস্যাবলে কৃষ্ণের স্ত্রী হওয়ার অধিকার লাভ করেছিলেন। এছাড়া তাঁর এক স্ত্রী সত্যভামা ছিলেন রাধার অংশ শ্রীকৃষ্ণের ১৬০০০ অধিক পত্নী ও অষ্টভার্যা সম্পর্কে সঠিক ভিত্তি নেই ৷ বঙ্কিমচন্দ্র চট্টোপাধ্যায় এর রচিত "কৃষ্ণচরিত্র" প্রবন্ধে শ্রীকৃষ্ণের বহুবিবাহের ভিত্তিহীন তথ্য সম্পর্কে যথেষ্ট তথ্যপ্রমাণ দেওয়া আছে ৷ কৃষ্ণচরিত্রে দেখা যায় যে, কৃষ্ণের ১৬০০০ অধিক পত্নী শুধু পুরাণের একটি অংশে সীমাবদ্ধ ৷ শ্রীকৃষ্ণের জীবনের অন্য কোনো কার্যক্ষেত্রে এসবের উল্লেখ নেই ৷ তিনি এটাকে নেহাতই উপকথা বা গল্প বলে উল্লেখ করেন ৷ শ্রীকৃষ্ণের জীবনচরিতে রুক্মিনী ভিন্ন অন্য কোনো পত্নীর কার্যক্রম দেখা যায় না৷


title: চণ্ডীমঙ্গল

text: বণিকখণ্ডের সূচনায় শিবভক্ত বণিক ধনপতি দেবী পূজায় অস্বীকার করেন। ইন্দ্রের সভার নর্তকী রত্নমালা শাপগ্রস্ত হয়ে ধনপতির প্রথম পত্নী লহনার খুড়তুত বোন খুল্লনারূপে জন্ম নেন। ধনপতি খুল্লনার সঙ্গে তাঁর দ্বিতীয় বিবাহের অচিরেই বিদেশযাত্রায় রওনা হলে, প্রথম পত্নী লহনা তাঁর দাসী দুবলার কুপরামর্শে খুল্লনাকে প্রতিদিন ছাগল চড়াতে যেতে বাধ্য করেন। খুল্লনার অষ্টমঙ্গলার পূজায় দেবী সন্তুষ্ট হয়ে তাঁকে সমস্ত বিপত্তি থেকে রক্ষা করেন। ধনপতি পুনরায় সিংহলের উদ্দেশে বাণিজ্যযাত্রায় রওনা হন। দেবী ধনপতিকে লাঞ্ছনার মনসায় সিংহলের অনতিদূরে কালিদহে তাঁকে হস্তীনিধনরত কমলেকামিনী রূপদর্শন করান। কিন্তু দেবীর মায়ায় অন্য কোন নাবিক এই দৃশ্য দেখতে পায় না। সিংহলের রাজার কাছে ধনপতি কমলেকামিনীর বর্ণনা করলে, রাজা বিশ্বাস করেন না। ধনপতি রাজাকে কমলেকামিনী দর্শন করাতে ব্যর্থ হয়ে কারারুদ্ধ হন। পিতার সন্ধানে পুত্র শ্রীপতি সিংহলের উদ্দেশে যাত্রা করেন। দেবীর মায়ায় তিনিও কমলেকামিনী রূপদর্শন করেন এবং সিংহলের রাজার কাছে বর্ণনা করে একই রকম বিপদে পড়েন। রাজা তাঁকে প্রাণদন্ড দেন। কিন্তু মশানে দেবীর সৈন্যের কাছে পরাস্ত হয়ে রাজা শ্রীপতিকে মুক্তি দিয়ে কন্যা সুশীলার সঙ্গে তাঁর বিবাহ দেন। পুত্র শ্রীপতির প্রয়াসে সিংহলের কারাগার থেকে উদ্ধার পেয়ে ধনপতিও দেবীর মহিমা স্বীকার করতে বাধ্য হন।


title: পশ্চিমবঙ্গের জেলা

text: বর্তমানে পশ্চিমবঙ্গ ৫টি বিভাগ ও ২৩টি জেলায় বিভক্ত। বিভাগগুলি বিভাগীয় কমিশনার ও জেলাগুলি জেলাশাসকের দ্বারা শাসিত হয়। রাজ্যের রাজধানী কলকাতা কলকাতা জেলায় অবস্থিত। অন্যান্য জেলাগুলি মহকুমা ও ব্লকে বিভক্ত। এগুলি যথাক্রমে মহকুমা শাসক ও ব্লক উন্নয়ন আধিকারিকের দ্বারা শাসিত হয়। এই রাজ্যের পঞ্চায়েত ব্যবস্থা ত্রিস্তরীয়। গ্রামস্তরে পঞ্চায়েত ব্যবস্থা "গ্রাম পঞ্চায়েত", ব্লকস্তরে "পঞ্চায়েত সমিতি" ও জেলাস্তরে "জেলা পরিষদ" নামে পরিচিত। ২০১৭ খ্রিস্টাব্দে বর্ধমান জেলা বিভক্ত হয়ে পূর্ব বর্ধমান জেলা ও পশ্চিম বর্ধমান জেলায় পরিণত হয়েছে। এই সালেই ঘোষিত আরো দুটি জেলা হল ঝাড়গ্রাম জেলা ও কালিম্পং জেলা।


title: পশ্চিমবঙ্গের ভূগোল

text: পশ্চিমবঙ্গে পাঁচটি রাজনৈতিক বিভাগ ও মোট ২৩টি জেলা রয়েছে। যেমন – বর্ধমান বিভাগের অন্তর্গত পূর্ব বর্ধমান, পশ্চিম বর্ধমান, বীরভূম ও হুগলি; মেদিনীপুর বিভাগের অন্তর্গত পূর্ব মেদিনীপুর, পশ্চিম মেদিনীপুর, বাঁকুড়া, ঝাড়গ্রাম ও পুরুলিয়া; জলপাইগুড়ি বিভাগের অন্তর্গত কোচবিহার, দার্জিলিং, জলপাইগুড়ি, কালিম্পং ও আলিপুরদুয়ার; মালদা বিভাগের অন্তর্গত উত্তর দিনাজপুর, দক্ষিণ দিনাজপুর, মালদহ ও মুর্শিদাবাদ এবং প্রেসিডেন্সি বিভাগের অন্তর্গত কলকাতা, নদিয়া, উত্তর ২৪ পরগনা, দক্ষিণ ২৪ পরগনা ও হাওড়া জেলা। প্রতিটি জেলা মহকুমাশাসক কর্তৃক শাসিত মহকুমা ও মহকুমাগুলি ব্লকে বিভক্ত থাকে (ব্যতিক্রম কলকাতা)। পঞ্চায়েত ও পুরসভা নামক স্থানীয় শাসনপ্রতিষ্ঠানগুলি নিয়ে ব্লক গঠিত হয়। এছাড়াও গঙ্গার উত্তরের আটটি জেলাকে একত্রে উত্তরবঙ্গ ও গঙ্গার দক্ষিণের পনেরোটি জেলাকে একত্রে দক্ষিণবঙ্গ বলা হয়। উত্তরবঙ্গ ও দক্ষিণবঙ্গ দুটি গুরুত্বপূর্ণ আরক্ষা (পুলিশ) বিভাগীয় আঞ্চলিক একক।


title: পশ্চিমবঙ্গের পঞ্চায়েত ব্যবস্থা

text: জেলা পরিষদ পশ্চিমবঙ্গের পঞ্চায়েত ব্যবস্থার তৃতীয় তথা সর্বোচ্চ স্তর। জেলা পরিষদের নামকরণ করা হয় সংশ্লিষ্ট জেলার নামানুসারে। কলকাতা ও দার্জিলিং জেলা বাদে পশ্চিমবঙ্গের প্রতিটি জেলায় জেলা পরিষদ বর্তমান। দার্জিলিং জেলার শিলিগুড়ি মহকুমায় জেলা পরিষদের সমক্ষমতা ও মর্যাদা সম্পন্ন একটি মহকুমা পরিষদ প্রতিষ্ঠিত। পশ্চিমবঙ্গে সেই কারণে বর্তমানে মোট ২০টি জেলা পরিষদ রয়েছে।


title: পশ্চিমবঙ্গের জেলা

text: গঙ্গার দক্ষিণে অবস্থিত জেলাগুলি হল: বাঁকুড়া, বর্ধমান, বীরভূম, পুরুলিয়া, মুর্শিদাবাদ, নদিয়া, পশ্চিম মেদিনীপুর, পূর্ব মেদিনীপুর, হুগলি, হাওড়া, কলকাতা, উত্তর চব্বিশ পরগনা ও দক্ষিণ চব্বিশ পরগনা। এই অঞ্চলটি দক্ষিণবঙ্গ নামে পরিচিত। দক্ষিণবঙ্গ পাঁচটি প্রধান ভৌগোলিক অঞ্চলে বিভাজিত। যথা, রাঢ় অঞ্চল, পশ্চিমের মালভূমি ও উচ্চভূমি অঞ্চল, উপকূলীয় সমভূমি অঞ্চল, সুন্দরবন ও গাঙ্গেয় বদ্বীপ অঞ্চল। রাজ্যের রাজধানী কলকাতা কলকাতা জেলা নিয়ে গঠিত।


title: পশ্চিমবঙ্গের জেলা

text: পশ্চিমবঙ্গের সীমান্তে তিনটি রাষ্ট্র নেপাল, ভুটান ও বাংলাদেশ এবং পাঁচটি ভারতীয় রাজ্য সিক্কিম, বিহার, ঝাড়খণ্ড, ওড়িশা ও অসম অবস্থিত। সিক্কিম ও ভুটান রাজ্যের উত্তরে, নেপাল উত্তর-পশ্চিমে, বিহার ও ঝাড়খণ্ড পশ্চিমে, ওড়িশা দক্ষিণ-পশ্চিমে, বঙ্গোপসাগর দক্ষিণে, এবং বাংলাদেশ ও অসম পূর্বে অবস্থিত। পশ্চিমবঙ্গই ভারতের একমাত্র রাজ্য যার উত্তরে হিমালয় ও দক্ষিণে বঙ্গোপসাগর। এই দুইয়ের মধ্যে পশ্চিম সীমান্ত দিয়ে গঙ্গা রাজ্যে প্রবেশ করে পদ্মা নাম ধারণ করে বাংলাদেশে প্রবেশ করেছে। তবে বাংলাদেশে প্রবেশের পূর্বে এর প্রধান শাখানদী হুগলি বিচ্ছিন্ন হয়ে দক্ষিণে প্রবাহিত হয়ে বঙ্গোপসাগরে পড়েছে।


title: পশ্চিমবঙ্গের জেলা

text: ভারতীয় ইউনিয়নের পূর্বাঞ্চলীয় রাজ্য পশ্চিমবঙ্গের সীমান্তে নেপাল, ভুটান, বাংলাদেশ (অতীতের পূর্ববাংলা) এবং ভারতের বিহার, ঝাড়খণ্ড, ওড়িশা, অসম ও সিক্কিম রাজ্য অবস্থিত। রাজ্যের উত্তরে হিমালয় পর্বতমালা ও দক্ষিণে বঙ্গোপসাগর অবস্থিত। এর মধ্যবর্তী অঞ্চলে গঙ্গা পূর্বমুখে এবং তার শাখানদী হুগলি দক্ষিণে প্রবাহিত হয়ে বঙ্গোপসাগরে পতিত হয়েছে। রাজ্যের উত্তরবঙ্গ অঞ্চলে অবস্থিত শিলিগুড়ি করিডোর উত্তর-পূর্ব ভারতের সঙ্গে দেশের মূল ভূখণ্ডের সংযোগ রক্ষা করছে। পশ্চিমবঙ্গ একাধিক ভৌগোলিক অঞ্চলে বিভক্ত। যেমন, দার্জিলিং হিমালয় পার্বত্য অঞ্চল, তরাই ও ডুয়ার্স অঞ্চল, রাঢ় অঞ্চল, পশ্চিমের উচ্চভূমি ও মালভূমি অঞ্চল, উপকূলীয় সমভূমি অঞ্চল, সুন্দরবন এবং গাঙ্গেয় বদ্বীপ অঞ্চল।


title: উত্তরবঙ্গ (পশ্চিমবঙ্গ)

text: উত্তরবঙ্গের সাতটি জেলা হল: কোচবিহার, জলপাইগুড়ি, দার্জিলিং, উত্তর দিনাজপুর, দক্ষিণ দিনাজপুর, মালদহ ও আলিপুরদুয়ার । ভৌগোলিকভাবে এই অঞ্চলটি উত্তরে দার্জিলিং হিমালয় পার্বত্য অঞ্চল ও দক্ষিণে গাঙ্গেয় সমভূমি অঞ্চলের মধ্যবর্তী তিস্তা-তোর্ষা-মহানন্দা অববাহিকায় অবস্থিত। অর্থনৈতিক দিক থেকে উত্তরবঙ্গ দক্ষিণবঙ্গের তুলনায় পশ্চাৎপদ। তবে মনোরম প্রাকৃতিক পরিবেশের জন্যে এই অঞ্চলে পর্যটন শিল্প খুবই উন্নত। শিলিগুড়ি উত্তরবঙ্গের প্রধান শহর; এই শহর একাধারে পশ্চিমবঙ্গের দ্বিতীয় গুরুত্বপূর্ণ মহানগর এবং সমগ্র উত্তরপূর্ব ভারতের প্রবেশদ্বার।


title: পশ্চিমবঙ্গের জেলা

text: দার্জিলিং, জলপাইগুড়ি, আলিপুরদুয়ার, কোচবিহার, উত্তর দিনাজপুর, দক্ষিণ দিনাজপুর ও মালদহ — গঙ্গার উত্তরে অবস্থিত এই জেলাগুলি একসঙ্গে উত্তরবঙ্গ নামে পরিচিত। উত্তরবঙ্গ তিনটি প্রধান ভৌগোলিক অঞ্চলে বিভক্ত। যথা, দার্জিলিং হিমালয় পার্বত্য অঞ্চল, তরাই ও ডুয়ার্স অঞ্চল এবং উত্তরবঙ্গ সমভূমি। শিলিগুড়ি করিডর (যা ‘চিকেনস নেক’ নামেও পরিচিত) উত্তর-পূর্ব ভারতের সঙ্গে দেশের মূল ভূখণ্ডের সংযোগ রক্ষা করছে। জলপাইগুড়ি ও কোচবিহার জেলায় কয়েকটি ভারত-বাংলাদেশ "ছিটমহল" অবস্থিত।


title: চাঁপাইনবাবগঞ্জ জেলা

text: মোট ১,৭৪৪ বর্গ কিলোমিটার আয়তনের চাঁপাইনবাবগঞ্জ জেলার অবস্থান বাংলাদেশের মানচিত্রে সর্ব পশ্চিমে। এর পূর্বে রাজশাহী ও নওগাঁ জেলা, উত্তরে ভারতের পশ্চিমবঙ্গ রাজ্যের মালদহ জেলা, পশ্চিমে পদ্মা নদী ও মালদহ জেলা দক্ষিণে পদ্মা নদী ও ভারতের পশ্চিমবঙ্গ রাজ্যের মুর্শিদাবাদ জেলা। এটি ভৌগোলিকভাবে ২৪°২২′ হতে ২৪°৫৭′ উত্তর অক্ষাংশে এবং ৮৭°৫৫′ হতে ৮৮°২৩′ পূর্ব দ্রাঘিমার মধ্যে অবস্থিত।


title: কলকাতা জেলা

text: কলকাতা জেলা হল ভারতের পশ্চিমবঙ্গ রাজ্যের প্রেসিডেন্সি বিভাগের অন্তর্ভুক্ত একটি প্রশাসনিক অঞ্চল। এই জেলা রাজ্যের রাজধানী কলকাতা শহরের কেন্দ্রস্থলে অবস্থিত। কলকাতা পুলিশ ও কলকাতা পৌরসংস্থার এক্তিয়ার এলাকার অংশবিশেষ এই জেলার জেলা সমাহর্তার এক্তিয়ার এলাকাভুক্ত। কলকাতা জেলা পশ্চিমবঙ্গের একমাত্র জেলা যেটির কোনো মহকুমা নেই। এই জেলার উত্তরে ও পূর্বে উত্তর চব্বিশ পরগনা, পশ্চিমে হাওড়া এবং দক্ষিণে দক্ষিণ চব্বিশ পরগনা জেলা অবস্থিত। জেলা সমাহর্তার প্রধান কার্যালয় বিবাদীবাগ অঞ্চলে জেনারেল পোস্ট অফিসের উত্তরে অবস্থিত।


title: কুন্তী

text: কুন্তীর পাঁচ ছেলে: যুধিষ্ঠির, ভীম, অর্জুন, নকুল ও সহদেব পঞ্চপাণ্ডব নামে পরিচিত। যমজ সহোদর নকুল ও সহদেব তার সতীন মাদ্রীর গর্ভে জন্মালেও কুন্তী তাঁদের আপনপুত্রর চাইতেও অধিক স্নেহ করতেন। এছাড়া সূর্যদেবের ঔরসে কুন্তীর গর্ভে অঙ্গরাজ কর্ণের জন্ম হয়।


title: মহাভারত

text: কুন্তী বাল্যকালে ঋষি দুর্বাসার কাছ থেকে এক মন্ত্র লাভ করেন, যার মাধ্যমে যে কোনো ভগবানকে আহ্বান করা যায় ও বর চাওয়া যায়। কুন্তী কৌতূহলবশত সূর্যদেবকে আহ্বান করেন, সূর্যদেব তাঁকে এক পুত্রের বর দেন। কিন্তু লোকলজ্জার ভয়ে সবার অজান্তে কুন্তী ঐ শিশুপুত্রকে নদীতে ভাসিয়ে দেন, যে পরে অধিরথ সারথির কাছে পালিত হয় ও তার নাম হয় কর্ণ। ঐ মন্ত্রের দ্বারা কুন্তী ধর্মদেবের বরে যুধিষ্ঠির, পবনের বরে ভীম, ইন্দ্রের বরে অর্জুন নামে তিন গুণবান পুত্রের জন্ম দেন। মাদ্রী এই মন্ত্রের পাঠ করে অশ্বিনীকুমারদ্বয়ের বরে নকুল ও সহদেব নামে দুই পুত্র লাভ করেন। এই পাঁচ পুত্রই অত্যন্ত গুণবান ও সৎ ছিলেন, পরবর্তীতে এরা ‘পাণ্ডব’ নামে পরিচিত হন। কিন্তু একদিন কামোদ্যত পাণ্ডু মাদ্রীকে আলিঙ্গন করতে গিয়ে মারা যান। দুঃখে মাদ্রী পাণ্ডুর চিতায় সহমরণ গ্রহণ করেন। শিশুপুত্রদের ভার পড়ে কুন্তীর ওপর।


title: পঞ্চকন্যা

text:
কুন্তী হস্তিনাপুরের রাজা পাণ্ডু’র রাণী ও তিন জ্যেষ্ঠ পাণ্ডবের মাতা ছিলেন। যাদব রাজা শূরসেনের কন্যা ছিলেন ও কুন্তী রাজ্যের নিঃসন্তান রাজা কুন্তীভোজের দত্তক কন্যা ছিলেন কুন্তী। প্রার্থনাবলে তিনি ঋষি দূর্বাশার কাছ থেকে মন্ত্র পান। এ মন্ত্র উচ্চারণে তিনি এক দেবতার কাছ থেকে সন্তান লাভের অধিকার রাখেন। তিনি উদাসী চিত্তে এ বর পরীক্ষার উদ্দেশ্যে সূর্য দেবতাকে আমন্ত্রণ জানালে তিনি কর্ণ নামে এক পুত্রসন্তানের নামকরণ করে তাঁর প্রার্থনা মঞ্জুর করেন। পরে কর্ণকে ত্যাগ করেন তিনি। ঐ সময়ে কুন্তী তাঁর স্বয়ংবরে পাণ্ডুকে মনোনীত করেন।
পাণ্ডু এক ঋষি কর্তৃক অভিশপ্ত হন যে, কোন নারীর সাথে সহবাস করলেই মৃত্যুমুখে পতিত হবেন। পাণ্ডুর আদেশে কুন্তী দুর্বাশার বরের সাহায্যে দেবতা যমের কাছ থকে যুধিষ্ঠির, তারপর দেবতা বায়ুর কাছ থেকে ভীম ও দেবতা ইন্দ্রের কাছ থকে তৃতীয় সন্তান অর্জুনের মাতা হন। তাঁর উপ-পত্নী মাদ্রীকে অশ্বিনের কাছ থেকে নকুল ও সহদেব নামে যমজ দুই সন্তান পান। পাণ্ডুর মৃত্যুর পর মাদ্রি পাণ্ডুর মৃত্যুকালীন সতী হিসেবে একই চিতায় আরোহণের কথা থাকলেও কুন্তী হস্তিনাপুরে ফিরে যান ও পাঁচ পাণ্ডবের যত্ন নেন। পাণ্ডুর সৎভাই ও রাজার পরামর্শদাতা বিদুরের বন্ধু ছিলেন। হস্তিনাপুরের রাজকুমার ও পাণ্ডবদের কাকাতো ভাই কৌরবেরা কুন্তী ও তাঁর পুত্রদের হত্যার চেষ্টা চালায়। কিন্ত তাঁরা এযাত্রা রক্ষা পায়। তিনি দৈত্য হিড়িম্বের কাছ থেকে ভীমকে রক্ষা করেন ও তাঁর পরামর্শক্রমে হিড়িম্বার সাথে বিবাহ-বন্ধনে আবদ্ধ হন ভীম। তাঁদের ঘটোৎকচ নামের এক পুত্র জন্ম নেয়। তিনি তাঁর সন্তানদেরকে সাধারণ নাগরিকদের রক্ষার পরামর্শ দেন ও ভীমকে দৈত্য বকাসুরকে হত্যার আদেশ দেন। অর্জুন দ্রৌপদীকে জয় করে আনলে কুন্তী এ পুরস্কার সকল ভাইদের মাঝে বন্টনের নির্দেশনা দেন। কুন্তী ও পাণ্ডবেরা হস্তিনাপুরে ফিরে আসেন। কৌরবদের সাথে পাশা খেলায় পরাজিত হলে পাণ্ডবেরা ১২ বছরের নির্বাসনে যায়। এ সময় কুন্তী বিদূরের আশ্রয়ে ছিলেন। পাণ্ডব ও কৌরবদের মাঝে মহাযুদ্ধ নিশ্চিত হলে কুন্তী কৌরবদের সেনাপতি কর্ণের কাছে আত্মপ্রকাশ করেন। কর্ণ তাঁর মার পরিচয় পেয়ে অর্জুন ছাড়া কোন পাণ্ডবকে হত্যা না করার প্রতিশ্রুতি দেন। কৌরব ও কর্ণকে বধের মাধ্যমে যুদ্ধ শেষ হলে কুন্তী কৌরবদের পিতা-মাতাকে নিয়ে বনে গমন করেন ও প্রার্থনার মাধ্যমে শেষজীবন অতিবাহিত করতে থাকেন। দাবানলে তাঁর দেহাবসান ঘটে ও স্বর্গ গমনে যান।


title: কুন্তী

text: সতীন মাদ্রী পুত্রলাভ করতে এই বিশেষ মন্ত্র কুন্তীর কাছ থেকে জেনে নেন। সপত্নী কুন্তী তিন পুত্রের জননী হওয়ায় স্বামীর প্রিয়া বলে তিনি মনে করতেন। একসাথে দুই পুত্রলাভের জন্য তিনি বুদ্ধি করে পুত্রেষ্টি মন্ত্র দ্বারা একত্রে দুজন সবিতপুত্র অশ্বিনীকুমারদ্বয় কে কামনা করেন। দুজনের সাথে একত্রে মিলনের ফলে দুজনের ঔরসে গর্ভসঞ্চার হয় মাদ্রীর। জন্ম হয় দুই পুত্রের-সহদেব ও নকুল। পাণ্ডুর দুই স্ত্রীর গর্ভে জন্ম নেয়া যুধিষ্ঠির, ভীম, অর্জুন, নকুল ও সহদেব, এই পাঁচ পুত্র হলো পঞ্চপাণ্ডব। এরপর একদিন অত্যন্ত কামার্ত অবস্থায় পাণ্ডু মাদ্রীর সাথে সঙ্গমে লিপ্ত হলে কিমিন্দম মুনির শাপে পাণ্ডুর মৃত্যু হয়। তবে পাণ্ডুর মৃত্যুর পর কুন্তী সহমরণে যাননি, কিন্তু তাঁর সপত্নী মাদ্রী সতী হন। কুন্তী পঞ্চপাণ্ডবগণের জননী রূপে তাদের বড় করে তোলেন। কুন্তীর নির্দেশে ভীম হিড়িম্ব রাক্ষসকে হত্যা করে রাক্ষসী হিড়িম্বাকে বিবাহ করেন এবং ঘটোৎকচের জন্ম হয়। তিনি নিজ পুত্রদের সর্বদা প্রজাদের মঙ্গলসাধনের উপদেশ দিতেন। কুন্তীর আদেশে ভীম বকাসুর বধ করেন। শেষ জীবনে তিনি ধৃতরাষ্ট্র ও গান্ধারীর সঙ্গে তপোবনে দিন কাটাতে থাকেন। একদিন তপোবনের এক ভয়াবহ দাবানলে ধৃতরাষ্ট্র ও গান্ধারীর সাথে তিনিও মৃত্যুবরণ করেন।


title: কুন্তী

text: হিন্দু পুরাণে কুন্তী ( Kuṃtī) মথুরার যাদববংশীয় রাজা শূরসেনের কন্যা, বাসুদেবের বোন, রাজা কুন্তী-ভোজের পালিতা কন্যা ও হস্তিনাপুরের রাজা পাণ্ডুর স্ত্রী ছিলেন। অঙ্গরাজ কর্ণ, ইন্দ্রপ্রস্থের অধিপতি যুধিষ্ঠির, ভীম এবং অর্জুন তাঁর পুত্র। কুন্তীর প্রকৃত নাম পৃথ্বা। প্রাচীন ভারতের অন্যতম মহাকাব্য মহাভারতের একটি প্রধান চরিত্র কুন্তী। ভগবত পুরাণে তাঁর কাহিনী বর্ণত আছে। এখানে তিনি ভাগ্নে কৃষ্ণের প্রতি ভক্তির যে দর্শন ব্যক্ত করেছেন তা ভক্তিযোগ নামে পরিচিত।


title: যুধিষ্ঠির

text: যুধিষ্ঠির হিন্দু পৌরাণিক কাহিনি মতে– পঞ্চপাণ্ডবদের একজন। অন্যান্য পাণ্ডবদের মতেই ইনিও ছিলেন পাণ্ডুর ক্ষেত্রজ পুত্র। এঁর প্রকৃত পিতা ধর্ম (যম )। মায়ের নাম কুন্তী (কুন্তীর দ্বিতীয় পুত্র)। উল্লেখ্য, কুন্তীর প্রথম পুত্র ছিলেন কর্ণ (সূর্য-এর ঔরসে জাত)।


title: হিড়িম্বা

text: বাহুযুদ্ধের শব্দে কুন্তী ও অন্য পাণ্ডবরা জাগ্রত হয়ে পাশে হিড়িম্বাকে দেখলেন। হিড়িম্বা কুন্তীর পায়ে প্রণাম করলে কুন্তি তাঁর পরিচয় জিজ্ঞাসা করেন। হিড়িম্বা বলেন তিনি একজন রাক্ষসী এবং তাঁর পুত্র ভীমকে বিবাহ করতে চান। ভীম এতে সম্মত হন না তিনি ভাবছিলেন হয়ত হিড়িম্বা তাঁর ভ্রাতৃহত্যার প্রতিশোধ নিবেন। এজন্য তিনি হিড়িম্বাকে হত্যা করতে যান। কিন্তু যুধিষ্ঠির তাঁকে স্ত্রীহত্যা করতে নিষেধ করেন। হিড়িম্বা কুন্তীর কাছে গিয়ে বলেন তিনি একজন শরণাগত ভীমকে না পেলে আত্মহত্যা করবেন। তখন কুন্তীর আদেশে ভীম হিড়িম্বাকে বিবাহ করেন। যুধিষ্ঠির এই শর্ত দেন যে ভীম স্নান আহ্নিক শেষে হিড়িম্বার সাথে মিলিত হবেন এবং সন্ধ্যায় পুনরায় ভ্রাতাদের কাছে ফিরে আসবেন। সন্তান না হওয়া পর্যন্ত ভীম হিড়িম্বার সাথে বাস করতে রাজি হন। তাঁদের যে পুত্র হয় তাঁর নাম ঘটোৎকচ। ঘটোৎকচ একজন ধার্মিক, বিদ্বান ও বীর যোদ্ধা ছিলেন।


title: কলি যুগ

text:
বুদ্ধ অবতার আশ্বিন মাসের শুক্লা দশমী তিথিতে জন্মগ্রহন করেন ।
কল্কি অবতার কলিযুগের শেষের দিকে আর্বিভাব ঘটবে ।শম্ভল গ্রামে সুমতি নামে ব্রাহ্মণ কন্যার গর্ভে , বিষ্ণুযশা নামে ব্রাহ্মণের বাড়িতে , কল্কি নামে ভগবান বিষ্ণুর দশম অবতারের আর্বিভাব ঘটবে । কল্কি হবে বিষ্ণুযশা-সুমতির চতুর্থ সন্তান । বিষ্ণুযশা-সুমতির প্রথম তিন সন্তানের নাম হবে যথাক্রমে কবি, প্রাজ্ঞ আর সুমন্তক ।


title: খাদিজা বিনতে খুওয়াইলিদ

text: মুহাম্মদের ঘরে খাদিজা ৬ জন সন্তানের জন্ম দেন। তাদের প্রথম সন্তান কাসিম। অল্প বয়সে কাসিম মক্কায় মৃত্যুবরণ করে। এই সন্তানের নাম অনুযায়ী মুহাম্মদের নাম হয় আবুল কাসিম। এরপর জন্ম হয় যয়নবের। তৃতীয় সন্তান আব্দুল্লাহ জন্মগ্রহণ করে ইসলাম ধর্ম আগমনের পর। তাই তার উপাধি হয় "তাইয়্যেব ও তাহির"। আব্দুল্লাহও অল্প বয়সে মারা যান। এরপর জন্মগ্রহণ করেন রুকাইয়া, উম্মে কুলসুম এবং ফাতিমা। খাদিজা উকবার দাসী সালামাকে সন্তানদের দেখাশোনা করার জন্য নিয়োগ দিয়েছিলেন।


title: পঞ্চপাণ্ডব

text:
১।
মহাভারত-এ বর্ণিত পান্ডুর পাঁচ পুত্র। যথাঃ যুধিষ্ঠির, ভীম, অর্জুন, নকূল, সহদেব। যুধিষ্ঠির, ভীম ও অর্জুন কুন্তীর সন্তান এবং নকূল ও সহদেব মাদ্রীর সন্তান। এদের যথাক্রমে ধর্ম, পবন, ইন্দ্র ও অশ্বিনীকুমারদ্বয়ের সন্তান বলা হয়ে থাকে। এই পাঁচ পুত্রই বিশেষ শৌর্যশালী এবং দেববলে উৎপন্ন, কেউই পান্ডুর ঔরসজাত নয়।


title: আওরঙ্গজেব

text:
আওরঙ্গজেব (), "আল-সুলতান আল-আজম ওয়াল খাকান আল-মুকাররম আবুল মুজাফফর মুহি উদ-দিন মুহাম্মদ আওরঙ্গজেব বাহাদুর আলমগীর I, বাদশা গাজী", প্রথম আলমগীর নামেও পরিচিত (), (হিন্দি: अबुल मुज़फ़्फ़र मुहिउद्दीन मुहम्मद औरंगज़ेब आलमगीर) (নভেম্বর ৩, ১৬১৮ – মার্চ ৩, ১৭০৭) ১৬৫৮ খ্রিস্টাব্দ থেকে মৃত্যুর আগ পর্যন্ত ৪৯ বছর মুঘল সাম্রাজ্যের শাসক ছিলেন। তিনি ছিলেন বাবর, হুমায়ুন, আকবর, জাহাঙ্গীর এবং শাহ জাহানের পরে ষষ্ঠ মুঘল সম্রাট। তিনি সম্রাট শাহজাহানের পুত্র।
মুঘল সম্রাট হিসেবে আওরঙ্গজেবের শাসনামল বিভিন্ন যুদ্ধের মাধ্যমে সাম্রাজ্যের সীমানা বহুদূর বিস্তার করেন। তার আমলে দক্ষিণাঞ্চলে ৪ মিলিয়ন বর্গ কিলোমিটার মুঘল সাম্রাজ্যের অন্তর্ভুক্ত হয়। তিনি ১৫৮ মিলিয়ন প্রজাকে শাসন করতেন। তার সময় মুঘল সাম্রাজ্যের বাৎসরিক করের পরিমাণ ছিল ৪৫০ মিলিয়ন ডলার। যা তার সমসাময়িক চতুর্দশ লুইয়ের আমলে ফ্রান্সের বাৎসরিক কর এর চেয়ে ১০ গুণ বেশি ছিল। তার শাসনামলে ভারত চীনকে ছাড়িয়ে পৃথিবীর সর্ব বৃহৎ অর্থনীতি হিসেবে গড়ে উঠেছিল। যার পরিমাণ ছিল ৯০ বিলিয়ন ডলার, ১৭০০ সালে সমগ্র পৃথিবীর জি ডি পি এর এক চতুর্থাংশ।


title: মীর জুমলা

text: দাক্ষিণাত্যে আওরঙ্গজেবের সময়ে যে সব মনসবদার প্রথমবার পদনিয়োগ পেয়েছেন, বা যাদের মনসব বেড়েছে, এবং যাদের নাম বক্সী সাফি খান দিল্লিতে আওরঙ্গজেবের উকিলকে পাঠিয়েছেন, তাদের বিষয়ে আওরঙ্গজেব, দিল্লিতে সম্রাট শাহজাহানের বক্সী ইতিকাদ খানকে সাম্রাজ্যের মহাফেজখানার থেকে তাদেরর সক্কলের নাম এবং তথ্য যাচাই করতে অনুরোধ করলেন এবং তাদের দপ্তরে সরাসরি সাম্রাজ্যের অনুমোদন না পাঠিয়ে, তাদের নামের সঙ্গে সাম্রাজ্যের পাঞ্জা বসিয়ে দেওয়া হোক বললেন। তিনি আরও প্রস্তাব করলেন যে, আগামী দিনে এইভাবে প্রত্যেক মাসে আলাদা আলাদা করে হিসেব পাঠিয়ে দেওয়া হোক যাতে সম্রাটের অনুমোদন নিয়ে সেটি অবিলম্বে আওরঙ্গজেবের উকিলের হাতে পৌঁছে যায়। ফলে তিনি চাইলেন ইস্তিয়াক খান এই বিষয়ে হাত ধুয়ে পড়ে থাকুক, কেননা এই বিষয়টি সাম্রাজ্যের স্বার্থে এবং সংহতির জন্য জরুরি এবং এটি মানুষের ক্ষোভ দূর করবে।


title: নূর জাহান

text: নুরজাহান বা জগতের আলো(জন্মঃ ৩১ মে, ১৫৭৭ – মৃত্যুঃ ১৭ ডিসেম্বর, ১৬৪৫) হচ্ছে সম্রাট জাহাঙ্গীর এর দেয়া নাম। তার আসল নাম ছিল মেহেরুন্নিসা। মেহেরের বাবা ছিল গিয়াস বেগ। তার বাবা গিয়াস বেগ ও মা যখন তেহেরান থেকে ভাগ্যের সন্ধানে হিন্দুস্তান আসছিলেন তখন পথের মধ্যেই নির্জন মরু প্রান্তে এক বাবলা গাছের তলায় জন্ম হয় মেহেরুন্নিসার। গল্প আছে যে এই সময় গিয়াস বেগ ও তার পত্নী এমন দুর্দশায় পরেছিলেন যে মেয়ে কে বাঁচাবার কোন উপায় না পেয়ে তারা পথের মাঝেই কচি মেয়েকে শুইয়ে রেখে রউনা হন। আশা ছিল কোন সহৃদয় ব্যক্তি যদি তাকে পায় নিয়ে আশ্রয় দিবে। কিছুদূর যাবার পর ই শিশু কন্যার কান্না শুনে তারা আর থাকতে পারলেন না। ফিরে এসে মেয়েকে বুকে চেপে নিঃসহায় , নিঃসম্বল গিয়াস বেগ এসে পৌঁছালেন লাহোরে। এবার তার ভাগ্য পরিবর্তন হল। আকবর বাদশার সুনজরে পরলেন তিনি, আর ছোট মেয়ে মেহেরের স্থান হল হেরেমে।


title: আজিমপুর, ঢাকা

text:
আজিমপুর এর নামকরণ নিয়ে বিতর্ক আছে। অনেকে মনে করেন, সম্রাট আওরঙ্গজেবের পুত্র শাহাজাদা আজমের নামানুসারে নামকরণ করা হয়েছিল এ এলাকার। শাহজাদা আজম বাংলার সুবাদার ছিলেন ১৬৭৮ থেকে ৭৯ সাল পর্যন্ত। তিনি তখন লালবাগ দুর্গের কাজ শুরু করেছিলেন। তার কর্মচারীরা বাস করতেন এই এলাকায়। তখন সেই এলাকাটি আজমপুরা নাম পরিচিত ছিল।
অনেকে আবার মনে করেন, সম্রাট আওরঙ্গজেবের নাতি শাহজাদা আজিমুশশানের নামে নামকরণ করা হয়েছিল আজিমপুর। আজিমুশশান বাংলার সুবাদার ছিলেন ১৬৯৭ থেকে ১৭০৩ সাল পর্যন্ত। তার আমলে এখানে আমলাদের জন্য আবসস্থল নির্মাণ শুরু হয় বলে ধারণা করা হয়।


title: সুবাহ বাংলা

text: ১৫৭৬ থেকে ১৭১৭ সাল এই সময়টাতে বাংলা মোগল সুবেদার দ্বারা শাসিত হয়। রাজপরিবারের সদস্যগণ প্রায়ই এই পদে নিযুক্ত হয়েছেন। যুবরাজ শাহ সুজা ছিলেন সম্রাট শাহজাহান এর পুত্র। তিনি তার ভাই আওরঙ্গজেব, দারা শিকোহ ও মুরাদ বক্স এর সাথে উত্তরাধিকার দন্ধের সময়কালে বাংলার মুগল সম্রাট হিসেবে নিজের নাম ঘোষনা করেন। তিনি শেষ পর্যন্ত আওরঙ্গজেবের সৈন্যবাহিনী দ্বারা পরাজিত হয়েছিলন। সুজা আরাকানে পালিয়ে যান, যেখানে তার পরিবারের সদস্যদের রাজা মারুক ইউ এর নির্দেশে হত্যা করা হয়। আওরঙ্গজেবের সময়কালে শায়েস্তা খান অতন্ত্য প্রভাবশালী একজন সুবেদার ছিলেন। একসময়য় বাংলার সুবেদার যুবরাজ মুহাম্মদ আজম শাহ, ১৭০৭ সালে চার মাসের জন্য মুঘল সিংহাসনে অধিষ্ঠিত হোন। সুবেদার ২য় ইব্রাহীম খান ইংলিশ এবং ফরাসীদের বণিকদের বাংলায় বাণিজ্য করার সুযোগ দেন। শেষ সুবেদার যুবরাজ আজিম-উস-শান ব্রিটিশ ইস্ট ইন্ডিয়া কোম্পানিকে কলকাতায় ফোর্ট উইলিয়াম, ফরাসি ইস্ট ইন্ডিয়া কোম্পানিকে চন্দননগরে ফোর্ট অর্লেন্স এবং ওলন্দাজ ইস্ট ইন্ডিয়া কোম্পানিকে চুঁচুড়ায় দুর্গ নির্মানের অনুমতি দেন।


title: দক্ষিণ কাইতলা ইউনিয়ন

text:
ওনার আসল নাম মৌলানা আব্দুস সাওার।
জন্ম ১৩২৫ বাংলা, ইন্তেকাল১৪০০বাংলা ২৯শে পৌষ।তিনি মুখে সদা সর্বদায় ইম্ফা উচ্চারণে জিকির করতেন বলে লোকমুখে তিনি ইম্ফু শাহ্ নামে পরিচিতি লাভ করেন।বাংলা ইম্ফা বা ইম্ফু নামের আরবি উচ্চারণ করলে নামটি হয় আমফাহ।আমফাহ নামটি লিখতে পাচটি অক্ষরের প্রয়োজন হয় যথা-১.আলিফ ২.মীম ৩.ফা ৪.আইন ৫.হা। যার ভাবার্থ হল: ১.আলিফে - আল্লাহ জাল্লা শানুহু তায়ালা ২.মীমে-হযরত মুহাম্মদ (সাঃ) ৩.ফা'তে-হযরত ফাতেমা(রা:) ৪.আইন এ-হযরত আলী (রা:) ৫.হা'তে -হযরত হাসান ও হযরত হুসাইন (রা:)। এই হল হযরত ইম্ফুশাহ (র:)এর ইম্ফা/আমফাহ নামের অর্থ ও ব্যাখা।
পেশা :বিভিন্ন নির্ভরশীল সূত্র থেকে জানা যায়,তিনি প্রথম জীবনে ব্যবসায়ে মনোনিবেশ,তারপর বেশ কিছুদিন নায়েবের দায়িত্ব পালন করেন,অত:পর শিক্ষকতা পেশা হিসেবে গ্রহন করেন।সবিশেষে ইমামতিতে যোগদান করেন যা জীবনের শেষ কর্ম প্রাধান্য পায়।কর্মজীবনের সব তিনি শালদানদীর নয়নপুর গ্রামেই করেছেন।


title: রোক্সেলানা

text: কিছু ঐতিহাসিকের মতে, জন্মসূত্রে রোক্সেলানার আসল নাম ছিল "আলেকজান্দ্রা রুসলানা লিসোভস্কা", বা "আনাস্তাযজা লিসোভস্কা", এবং শৈশবে তার ডাকনাম ছিল "নাস্তিয়া"। অটোম্যানদের মধ্যে, তিনি প্রধানত হাসেকি হুররাম সুলতান বা হুররাম হাসেকি সুলতান হিসেবে পরিচিত ছিলেন; পাশাপাশি আরও পরিচিত ছিলেন রোক্সেলানা, রোক্সোলানা, রোক্সেলানে, রোসসা ও রুজিকা নামে; তুর্কি ভাষায় হুররাম( ভাষায় "খুররাম", "সদা প্রফুল্ল"); এবং আরবিতে "করিমা" (, "অভিজাত")। "রোক্সেলানা" সম্ভবত তার মূল নাম নয় বরং তার ডাকনাম ছিল, যা তার রুসাইন বংশসূত্রকে নির্দেশ করত (সে সময়ের প্রচলিত নাম "রুস্লানা"র সাথে তুলনা করে ); প্রাচীন রোক্সোলানির নামানুসারে "রোক্সেলোনি" বা "রোক্সেলানি" ১৫শ শতাব্দী পর্যন্ত ইউক্রেনীয়দের মাঝে একটি অন্যতম প্রচলিত নাম ছিল। সুতরাং তার ডাকনামের শাব্দিক অর্থ হল "রুথেনিয়ার ব্যক্তি"।


title: আওরঙ্গজেব

text: ১৬৩৬ সালে আওরঙ্গজেব দাক্ষিণাত্যের রাজপ্রতিনিধি হিসেবে নিযুক্ত হন। তৃতীয় মুর্তজা শাহের পুত্র নিজাম শাহি আহমদনগরের মুঘল সম্রাট শাহজাহান কর্তৃক নিযুক্ত জায়গীরকে ক্ষমতাচ্যুত করে রাজ্য বিস্তার শুরু করে। ১৬৩৬ সালে আওরঙ্গজেব নিজাম শাহী বংশের পতন ঘটান। ১৬৩৭ সালে আরঙ্গজেব সাফাবিদ শাহজাদি দিলরাস বানু বেগমকে বিয়ে করেন। মৃত্যুর পরে তিনি রাবিয়া উদ দুরানি নামে পরিচিত হয়েছিলেন। তিনি আওরঙ্গজেবের অত্যন্ত প্রিয় পাত্রী এবং সর্ব সময় এর সঙ্গী ছিলেন। হীরা বাই নামে একজন দাসীর প্রতিও তাঁর গভীর অনুরাগ ছিল। খুব অল্প বয়সে তার মৃত্যুতে তিনি অত্যন্ত ব্যথিত হয়েছিলেন। বৃদ্ধ বয়সে উদয়পুরী বাই নামে একজন উপপত্নীর রূপে তিনি অত্যন্ত মুগ্ধ ছিলেন। পরে তাকে দারাশিকো'র সহচরী হিসেবে নিয়োগ করা হয়েছিল। একই বছর ১৬৩৭ সালে, আওরঙ্গজেবকে একটি ছোট্ট রাজপুত রাজ্য, বাগলানাকে মুঘল সাম্রাজ্যের অন্তর্ভুক্ত করার জন্য দায়িত্ব দেয়া হয়। সে দায়িত্ব তিনি খুব সহজেই পালন করেছিলেন


title: আলীবর্দী খান

text:
আলীবর্দী খানের প্রকৃত নাম মির্জা মুহম্মদ আলী । তাঁর পিতার নাম মির্জা মুহম্মদ ।
তিনি মুঘল দরবার কতৃক খান উপাধি পেয়েছিলেন। আরব বংশোদ্ভূত মির্জা মুহম্মদ বেগ মুঘল সম্রাট আওরঙ্গজেবের তৃতীয় পুত্র আজম শাহের দরবারের একজন কর্মকর্তা ছিলেন। আলীবর্দী খানের মা ইরানের খোরাসানের এক তুর্কি উপজাতি থেকে এসেছিলেন। তাঁর পিতামহ আওরঙ্গজেবের সৎ ভাই ছিলেন। মির্জা মুহম্মদ আলী পূর্ণবয়স্ক হবার পরপরই আজম শাহ তাঁকে পিলখানার পরিচালক হিসেবে নিয়োগ দেন।


title: আওরঙ্গজেব মসজিদ

text: ঐতিহাসিক আওরঙ্গজেব মসজিদটি কিশোরগঞ্জের পাকুন্দিয়া উপজেলার কাস্তল ইউনিয়নে অবস্থিত। মুঘল সম্রাট আওরঙ্গজেবের শাসনামলে এটি নির্মণ করা হয়েছে বলে এর নাম তৎকালীন সম্রাটের নামানুসারেই রাখা হয়েছে। মসজিদটি নির্মণ করা হয়েছিল ১৬৬৯ সালে। ১৯০৯ সালে বাংলাদেশ সরকারের প্রত্নতত্ত্ব অধিদপ্তর এই মসজিদকে সংরক্ষিত পুরাকীর্তি হিসেবে তালিকাভুক্ত করে।


title: মালাক্কা প্রণালী

text: মালাক্কা প্রণালী (, ; Jawi: سلت ملاک) দক্ষিণ-পূর্ব এশিয়াতে মালয় উপদ্বীপ এবং ইন্দোনেশিয়ার সুমাত্রা দ্বীপের মধ্যে অবস্থিত একটি সংকীর্ণ সমুদ্রপ্রণালী। ১৪০০ থেকে ১৫১১ খ্রিষ্টাব্দের মধ্যে দ্বীপমালা উপর শাসিত মালাক্কা সুলতানাতের নামে এর নামকরণ করা হয়।


title: মালাক্কা প্রণালী

text: মালাক্কা প্রণালীর উত্তরে ভারত মহাসাগরের আন্দামান সাগরকে দক্ষিণে প্রশান্ত মহাসাগরের দক্ষিণ চীন সাগরের সাথে যুক্ত করেছে এবং মালয় উপদ্বীপকে সুমাত্রা দ্বীপ থেকে পৃথক করেছে। প্রণালীটি উত্তর-পশ্চিম থেকে দক্ষিণ-পূর্বে ৮০০ কিলোমিটার দীর্ঘ এবং এর বিস্তার ৬০ কিলোমিটার থেকে ৪৮০ কিলোমিটার হতে পারে। প্রণালীটির দক্ষিণ প্রান্তে অনেকগুলি দ্বীপ আছে। এই প্রণালীটি বিশ্বের সবচেয়ে গুরুত্বপূর্ণ জাহাজগামী সমুদ্রপথের একটি, ইউরোপ ও পূর্ব এশিয়ার মধ্যকার সমুদ্র বাণিজ্য এর মধ্য দিয়ে সংঘটিত হয়। মালাক্কা প্রণালীর উপকূলে অবস্থিত প্রধান বন্দরগুলির মধ্যে আছে মালয় উপদ্বীপের পেনাং (প্রাক্তন জর্জটাউন), পোর্ট সোয়েটেনহাম ও মালাক্কা, এবং সুমাত্রা দ্বীপের বেলাওয়ান বন্দর। সিঙ্গাপুর এই প্রণালীর দক্ষিণতম প্রান্তে অবস্থিত।


title: মালাক্কা (শহর)

text: মালাক্কা মালয়েশিয়ার শহর ও সমুদ্রবন্দর এবং মালাক্কা অঙ্গরাজ্যের রাজধানী। শহরটি মালয় উপদ্বীপের দক্ষিণ-পূর্ব উপকূলে, ভারত মহাসাগর ও দক্ষিণ চীন সাগরকে সংযোগকারী মালাক্কা প্রণালীর তীরে অবস্থিত। আনুমানিক ১৪০৩ খ্রিস্টাব্দে মালয়ের জনৈক পলাতক রাজা এই শহরটি প্রতিষ্ঠা করেন। অচিরেই এটি দক্ষিণ-পূর্ব এশিয়ার একটি সমৃদ্ধ বাণিজ্যকেন্দ্রে পরিণত হয়। পালতোলা জাহাজের যুগের সময় মালাক্কা শহর ছিল মালয় উপদ্বীপের সবচেয়ে ব্যস্ত বন্দরগুলির একটি। কিন্তু মালাক্কা পোতাশ্রয়টি আধুনিক সমুদ্রগামী জাহাজগুলির জন্য উপযুক্ত নয় বলে বর্তমানে বন্দরের কর্মকাণ্ড উপকূলীয় বাণিজ্যের মধ্যেই সীমিত।


title: জোহর প্রণালী

text:
প্রণালীটি মালয়েশীয় রাজ্য জোহরকে উত্তরে মূলভূমি মালে উপদ্বীপে পৃথক করে, দক্ষিণে সিঙ্গাপুর ও এর দ্বীপপুঞ্জ থেকে। এটি পশ্চিমে মালাক্কা প্রণালী এবং দক্ষিণ-পূর্বের সিঙ্গাপুর প্রণালীর সাথে সংযোগ স্থাপন করে। মালয়েশিয়ার উত্তর ও পূর্ব দিকের দিকের জোহর নদীটির মুখ ও বদ্বীপ।
বর্তমানে প্রণালী অতিক্রম করে সেতু আছে। সেতুটি হল জোহর-সিঙ্গাপুর কসওয়ে। এটি সিঙ্গাপুর, জোহর বাহরু ও উডল্যান্ডের সাথে "দ্য কসওয়ে" নামে পরিচিত। মালয়েশিয়া-সিঙ্গাপুর দ্বিতীয় সংযোগ সেতু প্রণালী উপর আরও পশ্চিমে অবস্থিত, মালয়েশিয়ায় গেলং পটা এবং সিঙ্গাপুরের তুয়াসের সাথে সংযোগ স্থাপন করে। ২০০৩ সালে, মালয়েশিয়া বর্তমান কার্লেজের পরিবর্তে স্ট্রেইট জুড়ে একটি সেতু নির্মাণ করতে চেয়েছিল, তবে সিঙ্গাপুরের সাথে আলোচনার সফলতা ছিল না। পরিবর্তনের জন্য উল্লেখ করা প্রধান কারণ ছিল:


title: মালয়েশিয়া এয়ারলাইন্স ফ্লাইট ৩৭০

text: শুরুতে ১২টিরও বেশি দেশ সম্মিলিতভাবে মালাক্কা প্রণালী ও দক্ষিণ চীন সাগরে মোট ২৭,০০০ বর্গ ন্যাটিকেল মাইল (৯৩,০০০ বর্গকিলোমিটার; ৩৬,০০০ বর্গমাইল) এলাকাজুড়ে নিখোঁজ বিমানটির খোঁজে অনুসন্ধান চালিয়েছে। প্রাথমিকভাবে ভিয়েতনামকে প্রাধান্য দিয়ে অনুসন্ধান পরিচালনা করা হলেও ১১ই মার্চ ভিয়েতনামে বিমানটির খোঁজে পাওয়ার সম্ভাবনা কমে আসে ও অনুসন্ধানকারীরা বিমানটি ভূমিতে অবতরণ করেছে কিনা তা অনুসন্ধান শুরু করে। ১২ই মার্চ কর্তৃপক্ষ মালাক্কা প্রনালীর উত্তর-পশ্চিমের আন্দামান সাগরে অনুসন্ধান শুরু করে।


title: মালয়েশিয়া এয়ারলাইন্স ফ্লাইট ৩৭০

text: ১২ই মার্চ কর্তৃপক্ষ মালাক্কা প্রণালীর উত্তর-পশ্চিমে অন্দামান সাগরেও অনুসন্ধান কার্যক্রম শুরু করে ও মালয়েশিয়ার সরকার উক্ত সামুদ্রিক এলাকায় অনুসন্ধানের জন্য ভারতের সাহায্য চায়। চীন তিন দিন পূর্বের গ্রহণ করা কিছু স্যাটেলাইট চিত্র প্রকাশ করে, এতে দেখা যায় তিনটি বস্তু সাগরের পানিতে ভাসছে ও বস্তুগলো ; স্থানাঙ্ক । যাইহোক, ধারণা করা অঞ্চলে কোন ধরণের ভাসমান বস্তু পাওয়া যায়নি। ভিয়েতনাম কর্তৃপক্ষ অনুসারে, এলাকাটি ভিয়েতনাম ও অন্য দেশের দ্বারা পুনরায় অনুসন্ধান করা হয়েছিল। ডিজিটালগ্লোব নামে একটি স্যাটেলাইট ইমেজিং কোম্পানি অনুসন্ধান এলাকার পাওয়া সকল ছবিই প্রকাশ দেয় ও যে কেউকে, যদি কোন চিত্র সম্পর্কে কোন ধারণ থাকে যা অনুসন্ধানে সাহায্য করবে তা জানানোর অনেুরোধ করা হয়।


title: মাদুরা প্রণালী

text: মাদুরা প্রণালী হল দক্ষিণ-পূর্ব এশিয়ার একটি প্রণালী।এই প্রণালীটি ইন্দোনেশিয়ার জাভা দ্বীপ ও মাদুরা দ্বীপ-এর মাঝে অবস্থিত।এই প্রণালীটি দ্বীপ দুটিকে পৃথক করেছে। প্রণালীটি পূর্ব জাভা রাজ্যে অবস্থিত।. ওই প্রণালীর মাঝে অবস্থিত দ্বীপ গুলি হল- কাম্বিং, গিলিরাজা, গেনটেং, এবং কেটাপাং ।


title: তিকুয়িনা প্রণালী

text: এটি দেশ হিসেবে বলিভিয়ার অঙ্গ। এর দুই পারে সান পেদ্রো ও সান পাবলো শহর দুটি অবস্থিত। প্রশাসনিকভাবে এই প্রণালী বলিভিয়ার লা পাজ বিভাগের অন্তর্গত মানকো কাপাক প্রদেশের সান পেদ্রো পুরসভার অধীন। বলিভিয়ার রাজধানী লা পাজ থেকে কোপাকাবানা উপদ্বীপে যাওয়ার বাস্তবে সরাসরি কোনও রাস্তা নেই। দক্ষিণের হ্রদটি পুরো ঘুরে যাওয়ার একটি রাস্তা হওয়া সম্ভব ছিল বটে, কিন্তু তার একটা বিরাট অংশই পেরুর মধ্য দিয়ে যেতে হবে। তাই কোপাকাবানা উপদ্বীপের সান পেদ্রো থেকে তিকুয়িনা প্রণালী পেরিয়ে অপর তীরে সান পাবলো হয়ে লা পাজ যাওয়ার রাস্তাটি শুধু সংক্ষিপ্তই নয়, একমাত্র পথও। যাত্রী ও গাড়ি পরিবহনের জন্য এখানে ফেরি সার্ভিস ব্যবহৃত হয়। ফেরিতে প্রণালীটি পেরোতে ১৫-২০ মিনিট সময় লাগে। এর জন্য যাত্রীপিছু খরচ ১.৫০ বলিভিয়ানো (মোটামুটি ০.১৫ ইউরো বা ১২ ভারতীয় টাকা) ও গাড়িপিছু খরচ ৩০ বলিভিয়ানো (২০১১ সালের মে মাসের হিসেব অনুযায়ী)।


title: মালাক্কা (শহর)

text: ১৫শ শতকে মালাক্কার রাজারা মালয় উপদ্বীপের অধিকাংশ এবং সুমাত্রা দ্বীপের উপর নিয়ন্ত্রণ স্থাপন করেন। মালাক্কার মধ্য দিয়েই মালয় অঞ্চলে ইসলামের প্রচার ও প্রসার ঘটে। নৌপর্যটক আফঁসু দি আলবুকের্কির (Afonso de Albuquerque) নেতৃত্বে পর্তুগিজেরা ১৫১১ খ্রিস্টাব্দে এই শহর দখল করে। পর্তুগিজ শাসনের সময় সেন্ট ফ্রান্সিস জেভিয়ার এখানে খ্রিস্টধর্ম প্রচার করেন। ১৬৪১ সালে ওলন্দাজরা শহরটি দখল করে। তখন থেকে ১৮২৪ সাল পর্যন্ত শহরটি ওলন্দাজদের নিয়ন্ত্রণে ছিল, তবে মাঝে ১৭৯৫-১৮০২ এবং ১৮১১-১৮১৮, এই দুই সময়ে এটি ব্রিটিশদের অধীনে ছিল। ১৮২৪ সালের পর সুমাত্রা দ্বীপের বেনকুলেন (বর্তমান বেংকুলু) শহরের বিনিময়ে যুক্তরাজ্যে ওলন্দাজদের কাছ থেকে নিয়ে নেয়। সিঙ্গাপুরের উন্নতির সাথে সাথে মালাক্কা শহরের অবনতি ঘটতে থাকে। ১৮২৬ থেকে ১৯৪৬ সাল পর্যন্ত মালাক্কা শাসনের কাজ পেনাং ও সিঙ্গাপুরের সাথে একত্রে পরিচালিত হত।


title: মালয় উপদ্বীপ

text: মালয় উপদ্বীপ (, ) পশ্চিমে ভারত মহাসাগরের আন্দামান সাগর ও মালাক্কা প্রণালী এবং পূর্বে থাই উপসাগর ও দক্ষিণ চীন সাগরের মধ্যে অবস্থিত এশিয়া মহাদেশের সর্বদক্ষিণ প্রান্ত। এটি ১৩°৩০’ উত্তর অক্ষাংশ থেকে মোটামুটি দক্ষিণে ১°২২’ উত্তর অক্ষাংশ পর্যন্ত বিস্তৃত। এর দক্ষিণ প্রান্তে সিঙ্গাপুর প্রণালী অবস্থিত।


title: জার্নি টু মক্কা

text: মরোক্কো ও সৌদি আরবে আরবি ও ইংরেজী ভাষায় প্রামাণ্যচিত্রটির দৃশ্যধারণ হয়। এছাড়াও, প্রামাণ্যচিত্রটিতে আফ্রিকার ভাষাসমূহের মাঝে মরোক্কোর বার্বার জাতির মাঝে প্রচলিত কথ্য ভাষার উচ্চারণশৈলীর অনুকরণে ইংরেজী ভাষায় ধারাবর্ননা করা হয়েছে।


title: বিগ বস বাংলা

text: বিগ বস প্রতিযোগীরা একটি বিশেষভাবে নির্মিত বাড়িতে বাস করেন যা মহারাষ্ট্রের পুনে জেলার লোনাভেলা পর্যটন স্থানে অবস্থিত। এখানে ভাল ভাবে সজ্জিত করা মাত্র দুটি ঘর এবং চার টয়লেট বাথ রুম, একটি বাগান, পুল, কার্যকলাপ এলাকা এবং জিম আছে। বাড়ির বাসিন্দারা বিশ্বের বাকি থেকে বিচ্ছিন্ন হয়ে টিভি সংযোগ, কোন ফোন, কোন ইন্টারনেট সংযোগ, ঘড়ি, কলম বা কাগজ ছাড়া তিন মাস থাকেন। বসবাসকারীদের বাংলা ছাড়া অন্য ভাষায় কথা বলার অনুমতি দেওয়া হয় না। প্রতি সপ্তাহে, বাসিন্দাদের উচ্ছেদের জন্য তাদের সহকর্মীরা দুটি মনোনয়ন করেন, এবং যারা সবচেয়ে বেশি মনোনয়ন পায় তারা জনগনের ভোটে বাড়ি থেকে বেরিয়ে যায়। চূড়ান্ত সপ্তাহে, অবশিষ্ট বাসিন্দাদের মধ্যে একজনকে জনগন ভোট দিয়ে জয়যুক্ত করেন


title: পশ্চিম সাহারা

text: অক্টোবর ২010 সালে, সাহেবীদের বাস্তুচ্যুত অবস্থার কথা বিবেচনা করে লায়ুনে ঘাটাইয়ের একটি ঘাঁটি স্থাপন করা হয়। এটি 12,000 এরও বেশি লোকের বাড়ি ছিল। নভেম্বর ২010 সালে মরোক্কোর নিরাপত্তা বাহিনী সকালের ভোরে গাদেম ইজিক ক্যাম্পে প্রবেশ করে, হেলিকপ্টার ব্যবহার করে এবং মানুষকে ছেড়ে যাওয়ার জন্য জলের তীর ব্যবহার করে। Polisario ফ্রন্ট বলেন মরোক্কোর নিরাপত্তা বাহিনী শিবিরে একটি 26 বছর বয়সী protester নিহত ছিল, একটি দাবি মরক্কো দ্বারা অস্বীকার লাওয়নে বিক্ষোভকারীরা পুলিশে পাথর ছুঁড়েছে এবং টায়ার ও যানবাহনগুলিতে আগুন দিয়েছে। একটি টিভি স্টেশন সহ বেশ কয়েকটি ভবন, এছাড়াও অগ্নিতে সেট করা হয়। মরোক্কোর কর্মকর্তারা বলছেন যে পাঁচ নিরাপত্তা বাহিনী অস্থিরতায় নিহত হয়েছে।


title: মোহনপুর ইউনিয়ন, উল্লাপাড়া

text: বাংলা ভাষাকে টিকিয়ে রাখার লক্ষ্যে এদেশে ভাষা আন্দোলন হয়েছিল । সেই ভাষা আন্দোলনে শহীদ হয়- সালাম, রফিক, জব্বার, বরকত আরও অনেকে । তাহারা বাংলাভাষাকে টিকিয়ে রেখে গেছেন এদেশের মানুষকে বাংলা ভাষায় কথা বলার সুবিধার্থে । আমরা বাংলাদেশে জম্মেছি তাই মাতৃভাষা বাংলাতে কথা বলি, তারই ধারাবাহিকতায় মোহনপুর ইউনিয়নের সকল পেশাজীবি শ্রেণীর লোকজন মাতৃভাষা বাংলায় কথা বলে। বাংলা ছাড়া অন্য কোন ভাষার লোকজন এই ইউনিয়নে নাই। তবে শিক্ষা প্রতিষ্ঠানে ইংরেজী এবং আরবী ভাষা শিখানো হয়। এই ইউনিয়নের লোকজন সংস্কৃতিমনা যদিও এখানে জাতীয় কোন শিল্পী নাই । এই ইউনিয়নে ২টি সংগীত বিদ্যালয় আছে । সেখানে ছোট ছোট ছেলে-মেয়েদের গান শেখানো হয়। ইহাছাড়া বিভিন্ন সময়ে বিভিন্ন অনুষ্ঠান যেমন- জাতীয় দিবস, বৈশাখী মেলা, স্বাধীনতা দিবস, বিজয় দিবস, ভাষা ও শহীদ দিবস । এই সব দিবসে দেশের গান, জারী গান, বাউল গান, নজরুল গীতি, রবিন্দ্র সংগীত, ভাটিয়ালী, ইসলামিক গান সহ বিভিন্ন সময়ে স্থানীয় ও বহিরাগত শিল্পীদের সম্বয়ে সাংস্কৃতিক অনুষ্ঠান উদযাবিত করে থাকে্ । বর্ষা মৌসুমে নৌকা প্রতিযোগিতা হয়ে থাকে।


title: পশ্চিম সাহারা

text: মরক্কো ফেব্রুয়ারী 2006 ঘোষিত হওয়ার পরেও বিক্ষোভ ও বিক্ষোভ সংঘটিত হয়, এমনকি এই অঞ্চলের স্বায়ত্তশাসনের একটি সীমিত আকারের বিন্যাসের জন্য একটি পরিকল্পনার কথা চিন্তা করে কিন্তু এখনও স্পষ্টত স্বাধীনতার কোন গণভোট প্রত্যাখ্যান করে। জানুয়ারী 2007 অনুযায়ী, এই পরিকল্পনাটি প্রকাশ করা হয়নি, যদিও মরোক্কোর সরকার দাবি করেছিল যে এটি আরও কম বা কম।


title: পশ্চিম সাহারা

text: ২005 সালের ওয়েস্টার্ন সাহারার মরোক্কান-নিয়ন্ত্রিত অংশে এবং দক্ষিণ মরোক্কোর (বিশেষতঃ আসসা শহর) অংশে স্বাধীনতা বা গণভোটের সমর্থকদের বিক্ষোভ ও দাঙ্গা ছড়িয়ে পড়ে। তারা পুলিশ দ্বারা পূরণ হয়। বেশ কিছু আন্তর্জাতিক মানবাধিকার সংগঠন মরোক্কোর নিরাপত্তা বাহিনীর দ্বারা অপহরণের কথা বলে তাদের উদ্বেগ প্রকাশ করেছে এবং অনেক সাহারা কর্মীকে জেলে রাখা হয়েছে। প্রো-স্বাধীনতা পলিসিয়ারিয়া সহ সহস্রাধিক উৎস, এই বিক্ষোভের নাম "স্বাধীনতা ইন্তিফাদা" দিয়েছেন, যদিও বেশিরভাগ উত্সই সীমিত গুরুত্বের কারণে ঘটনা দেখতে প্রয়াস করেছে। ইন্টারন্যাশনাল প্রেস এবং অন্যান্য মিডিয়া কভারেজ স্পার হয়ে গেছে, এবং মরোক্কোর সরকার অঞ্চলটির মধ্যে কঠোরভাবে নিয়ন্ত্রণকারী স্বাধীন মিডিয়া কভারেজ নিয়ন্ত্রণের নীতির মাধ্যমে জটিলতার প্রতিবেদন করছে।


title: মোরাভিয়া

text: মোরাভীয়রা মূলত পশ্চিম স্লাভদের শাখা জাতি। এরা চেক ভাষার বিভিন্ন উপভাষায় কথা বলে। আনুমানিক খ্রিস্টীয় ৬ষ্ঠ শতকে তারা এই অঞ্চলে বসবাস করা শুরু করে। ৯ম শতকের সময় মোরাভিয়ার ডিউকেরা বোহেমিয়া, সাইলেসিয়া, দক্ষিণ পোল্যান্ড ও উত্তর হাঙ্গেরি নিয়ে একটি সাম্রাজ্যের শাসক হন। ৮৬৩ খ্রিস্টাব্দে সাধু সিরিল ও মেথোডিয়াস এখানে খ্রিস্টধর্ম প্রবর্তন করেন। ১০ম শতকে এই সাম্রাজ্যটি খণ্ড-বিখণ্ড হয়ে হাঙ্গেরির মজরদের (Magyar) দখলে আসে। ৯৫৫ খ্রিস্টাব্দে সম্রাট প্রথম অটো মজরদের পরাজিত করেন, ফলে মোরাভিয়া পবিত্র রোমান সাম্রাজ্যের সীমান্তবর্তী একটি প্রদেশে পরিণত হয়। ১১শ শতক থেকে অঞ্চলটি বোহেমিয়ার রাজার দখলকৃত সম্পত্তিতে পরিণত হয়। ১৩শ শতকের পর অঞ্চলটিতে জার্মান সংস্কৃতি প্রভাব ফেলতে থাকে, তবে পল্লী অঞ্চলে চেক প্রভাব রয়ে যায়। ১৫২৬ সালে এটি হাব্‌সবুর্গ রাজবংশের শাসনাধীনে আসে এবং ১৯১৮ সালে ১ম বিশ্বযুদ্ধ শেষে চেকোস্লোভাকিয়ার অংশে পরিণত হয়। ১৯২৭ সালে মোরাভিয়া ও চেক সাইলেশিয়া একটি প্রদেশে পরিণত হয় এবং এর নাম ছিল মোরাভিয়া ও সাইলেসিয়া প্রদেশ। ১৯৩৮ খ্রিস্টাব্দে মিউনিখ চুক্তির শর্ত অনুসারে চেক সাইলেসিয়া ও মোরাভিয়ার অংশবিশেষ জার্মানির দখলে চলে যায়। ১৯৩৯ থেকে ১৯৪৫ সাল পর্যন্ত মোরাভিয়া ও সাইলেসিয়া ছিল জার্মানির আশ্রিত রাজ্য। ২য় বিশ্বযুদ্ধ শেষে অঞ্চলগুলি ১৯৩৮-এর সীমানায় ফেরত যায় এবং অধিকাংশ জার্মানভাষীদের এঅঞ্চল থেকে বিতাড়িত করা হয়। ১৯৪৯ সালে মোরাভিয়া ও সাইলেসিয়া প্রদেশ দুটিকে উঠিয়ে দিয়ে চারটি প্রশাসনিক অঞ্চলে ভাগ করা হয়। ১৯৬০ সালে আবার প্রশাসনিক পুনর্গঠন হয় এবং মোরাভিয়াকে উত্তর ও দক্ষিণ --- এই দুই ভাগে ভাগ করা হয়।


title: মন্ট্রিঅল

text: শহরের দাপ্তরিক ভাষা ফরাসি এবং ২০০৬ সালের পরিসংখ্যান অনুসারে এখানকার বাসিন্দাদের ৫৬.৯% বাড়িতে ফরাসি ভাষা, ১৮.৬% ইংরেজি ভাষা এবং বাকীরা অন্যান্য ভাষায় কথা বলে। এছাড়া বৃহত্তর মন্ট্রিঅলে ৬৭.৯% লোক বাড়িতে ফরাসি ভাষা এবং ১৬.৫% লোক ইংরেজি ভাষায় কথা বলে। মন্ট্রিঅল কুইবেক এবং কানাডার শহরগুলোর মধ্যে অন্যতম দ্বিভাষিক শহর যেখানে ৫৬% লোক ইংরেজি এবং ফরাসি উভয় ভাষাতেই কথা বলতে পারে। মন্ট্রিঅল প্যারিসের পরে দ্বিতীয় বৃহত্তম শহর যেখানে ফরাসি প্রাথমিক ভাষা হিসেবে ব্যবহৃত হয়।


title: মরক্কো

text: মরোক্কোর আরবি নামের অর্থ "পশ্চিমের রাজ্য"। ঐতিহাসিক ভাবে এই অঞ্চলটি "আল্‌মাগ়্‌রেব্ আল'আক্ব্‌সা" বা "দূরতম পশ্চিম" নামে পরিচিত ছিল। অন্যান্য ভাষায় প্রচলিত "মরোক্কো" নামটি এসেছে দেশটির পূর্বের রাজধানী মারাক্কেশ হতে, বার্বার ভাষায় যার অর্থ "স্রষ্টার দেশ"।


title: মঙ্গোলিয়ার সংস্কৃতি

text: মোঙ্গলদের একদম প্রাচীন সাহিত্যকীর্তি থেকে শুরু করে এখনকার আধুনিক পপ গানে পর্যন্ত যা বারবার উঠে এসেছে তা হলো বাবা-মায়ের প্রতি ভালোবাসা এবং গৃহকাতরতা, নিজের মাতৃভূমির জন্যে এক তীব্র আকুতি। তালের দৈনন্দিন জীবনের মতো শিল্পসাহিত্যেও ঘোড়া সবসময়ই বড় ভূমিকা পালন করেছে। প্রাচীন বীরদের কিংবদন্তি মোঙ্গলরা আজো স্মরণ করে। এই স্তেপভূমিতে আতিথেয়তা এতোই গুরুত্বপূর্ণ যে তা ঐতিহ্যগতভাবেই সেটা স্বীকৃত ধরে নেয়া হয়। মোঙ্গলদের অনেকের নামে "বাটোর" শব্দটি থাকে, এর অর্থ 'বীর'। তাদের রাজধানীর নামও উলানবাটোর (। মধ্যযুগে যেসব জাতি এ অঞ্চল দখল করেছে, শব্দটা তাদের ভাষাতেও ঢুকে পড়েছে, এবং এখন বুলগেরীয়, রুশ, পোলিশ, হাঙ্গেরীয়, ফারসি, উত্তর ভারতীয় ও জর্জীয় ভাষাতে শব্দটি বিদ্যমান। এছাড়া, "তেমুল" শব্দটি দিয়ে বোঝায় সৃজনশীলতা ও প্যাশন; বিভিন্ন মোঙ্গল শব্দের সাথে তেমুল যুক্ত হয়ে থাকে এবং তার অর্থ হয় হঠকারিভাবে অগ্রসরমান, সৃষ্টি সুখের উল্লাসে বা ভাবনায় তাড়িত হওয়া, আর হয়তো কল্পনার লাগাম ছেড়ে দেয়া। মোঙ্গলদের ভাষায় বললে, ছুটন্ত ঘোড়ার চোখের দৃষ্টি, যে ঘোড়া ছুটছে তার নিজের গন্তব্যে, আরোহীর কোনো পরোয়া না করেই।


title: ব্রিটিশ রাজের ইতিহাস

text: ব্রিটিশ রাজের ইতিহাস বলতে ভারতীয় উপমহাদেশে ১৮৫৮ খ্রিষ্টাব্দ থেকে ১৯৪৭ খ্রিষ্টাব্দের মধ্যবর্তী ব্রিটিশ শাসনের সময়কালকে বোঝায়। এই শাসনব্যবস্থা চালু করা হয়েছিল ১৮৫৮ খ্রিষ্টাব্দে যখন ইস্ট ইন্ডিয়া কোম্পানির শাসন ব্রিটিশ রাজ বা রাণী ভিক্টোরিয়ার কাছে হস্তান্তর করা হয়। যাঁকে ১৮৭৬ খ্রিষ্টাব্দে 'এমপ্রেস অফ ইন্ডিয়া' বা 'ভারতের সম্রাজ্ঞী' বলে ঘোষনা করা হয়েছিল। এই শাসন ১৯৪৭ খ্রিষ্টাব্দ পর্যন্ত স্থায়ী হয়েছিল যখন ভারতীয় উপমহাদেশের ব্রিটিশ প্রদেশগুলিকে ভাগ করে দুটি অধিরাজ্য বা ডমিনিয়ন সৃষ্টি করা হয়। এই দুটি ছিল যথাক্রমে ভারত অধিরাজ্য ও পাকিস্তান অধিরাজ্য। দেশীয় রাজ্যগুলিকে এই দুটি দেশের মধ্যে একটিকে বেছে নেওয়ার সুযোগ দেওয়া হয়। এই অধিরাজ্য দুটি পরবর্তীকালে ভারতীয় প্রজাতন্ত্র এবং ইসলামি প্রজাতন্ত্রী পাকিস্তান-এ পরিণত হয়। পাকিস্তানের পূর্ব অংশ বা পূর্ব পাকিস্তান ১৯৭১ সালে স্বাধীন রাষ্ট্র গণপ্রজাতন্ত্রী বাংলাদেশ-এ পরিণত হয়। ভারত সাম্রাজ্যের পূর্বদিকের বার্মা প্রদেশটিকে ১৯৩৭ খ্রিষ্টাব্দে একটি আলাদা উপনিবেশে পরিণত করা হয়। বার্মা ১৯৪৮ খ্রিষ্টাব্দে স্বাধীনতা লাভ করে।


title: ব্রিটিশ ভারত

text: ব্রিটিশ ভারত বা ব্রিটিশ রাজ ("রাজ", হিন্দি: राज, উর্দু: , উচ্চারণ: , আক্ষরিক অর্থে শাসন) বলতে ১৮৫৮ থেকে ১৯৪৭ সালের মধ্যবর্তী সময়ে দক্ষিণ এশিয়ায় ব্রিটিশ ঔপনিবেশিক শাসনকে বোঝায়। উক্ত শব্দদুটির দ্বারা ভারতে ব্রিটিশ অধিরাজ্য ও তার অধীনস্থ শাসনকেও বোঝায়। বর্তমানে ভারত, পাকিস্তান ও বাংলাদেশ রাষ্ট্রে বিভক্ত এই সাম্রাজ্যের অন্তর্গত ছিল প্রত্যক্ষভাবে ব্রিটিশ-শাসিত প্রদেশ ও ব্রিটিশ রাজশক্তির করদ রাজ্যসমূহ। ১৮৭৬ সালে সমগ্র অঞ্চলটিকে সরকারিভাবে ভারতীয় সাম্রাজ্য নামে অভিহিত করা হয় এবং এই নামেই পাসপোর্ট ইস্যু করা হতে থাকে। "ভারত" নামে এই দেশ লিগ অফ নেশনস ও রাষ্ট্রসংঘের । এই নামেই ভারত ১৯০০, ১৯২০, ১৯২৮, ১৯৩২ ও ১৯৩৬ সালের গ্রীষ্মকালীন অলিম্পিকে অংশগ্রহণ করে।


title: ব্রিটিশ রাজের ইতিহাস

text: ব্রিটেন যেখান থেকে সম্ভব সেখান থেকেই ঋণ নিয়েছিল এবং যুদ্ধের সময় ভারতে যুদ্ধোপকরণ ও সরবরাহের বিপুল ক্রয় করেছিল। আগে ভারতের ব্রিটেনের কাছে বড় অঙ্কের বকেয়া ঋন ছিল; এখন এর বিপরীত হয়ে গেল। ১৯৪৫ খ্রিষ্টাব্দে সারা পৃথিবী জুড়ে ব্রিটেনের স্টার্লিং ব্যালান্স হয়েছিল ৩৪০ কোটি পাউন্ড; এর মধ্যে ভারতের অংশ ছিল ১৩০ কোটি পাউন্ড (যা ২০১৬ সালের মার্কিন ডলারের মাপকাঠিতে ৭৪০০ কোটি মার্কিন ডলারের সমতূল্য)। এইভাবে ব্রিটিশ রাজ কোষাগার খুব বেশি পরিমাণ ব্রিটিশ পাউন্ডের স্টার্লিং মজুদ করে যা ব্রিটিশ কোষাগার কর্তৃক ব্রিটিশ রাজ কোষাগারের কাছে বকেয়া ছিল। যদিও ব্রিটেন এটিকে একটি দীর্ঘমেয়াদী সুদবিহীন ঋণ হিসাবে গণ্য করে যার কোন নির্দিষ্ট ফেরত তারিখ ছিল না। লন্ডন থেকে কখন এই টাকা পাওয়া যাবে সেটা ছিল একটা সমস্যা, কারন ব্রিটিশ কোষাগার ১৯৪৫ খ্রিষ্টাব্দে প্রায় খালি হয়ে গিয়েছিল। ভারতের অংশ মার্চ ১৯৪৬ খ্রিষ্টাব্দে দাঁড়ায় ভারতীয় মুদ্রায় ১৭২৪ কোটি টাকা এর মধ্যে ১৫১২ কোটি টাকা ( ১১৩.৪ কোটি পাউন্ড) ভারত ও পাকিস্তানের মধ্যে ভাগ করা হয় তাদের স্বাধীনতার সময়ে ১৯৪৭ খ্রিষ্টাব্দের আগস্ট মাসে। তারা শেষ অবধি তাদের টাকা পায় এবং ভারত তার সমস্ত অংশ ১৯৫৭ সালের মধ্যে খরচ করে ফেলে।


title: ব্রিটিশ ভারতের প্রেসিডেন্সি ও প্রদেশসমূহ

text: অবশ্য বার্মাও কিছু সময়ের জন্য -১৮২৪ সালে কিয়দংশ-১৮৮৬ সালে দুই তৃতীয়াংশ "ব্রিটিশ ইন্ডিয়ার" অধীনে আসে। এই বন্দবস্ত ১৯৩৭ সাল পর্যন্ত বলবৎ ছিল, পরে বার্মা পৃথক ব্রিটিশ উপনিবেশ হিসেবে শাসিত হয়েছে। এই এলাকার অন্যান্য দেশ কিন্তু "ব্রিটিশ ইন্ডিয়ার" অন্তর্ভুক্ত ছিল না, শ্রীলংকা (পরে" সিলোন" ) ব্রিটিশ রাজ কর্তৃক সরাসরি নিয়ন্ত্রিত কলোনী (British Crown Colony), ও মালদ্বীপ ব্রিটিশ কর্তৃক সংরক্ষিত (British Protectorate) রাষ্ট্র হিসেবে পরিগণিত ছিল। বিংশ শতাব্দীর শুরুর দিকে" ব্রিটিশ ইন্ডিয়ার" কলেবর বেড়ে-- পশ্চিমেপার্সিয়ার সীমানা, উত্তর পশ্চিমেআফগানিস্তান, উত্তর পূর্বে তিব্বত এবং চীন, পূর্বেফ্রেঞ্চ ইন্দো- চীনএবংশ্য্যামপর্যন্ত বিস্তৃত হয়। আরব প্রণালীর{/1{2/}} আদেন কলোনীও এর অন্তর্ভুক্ত ছিল।ইষ্ট ইন্ডিয়া কোম্পানী - যা ৩১শে ডিসেম্বর ১৬০০ তে প্রতিষ্ঠিত- ১৬১১ সালে পূর্ব উপকূলের মাসুলিপত্তমে, ১৬১২ সালে পশ্চিম উপকূলের সুরাটের ভারতীয় শাসকদের সঙ্গে বানিজ্যিক সম্পর্ক গড়ে তোলে। ১৬৩৯ সালে কোম্পানী মাদ্রাজে একটি ব্যবসায়িক শাখা খোলে। বোম্বে, যা পর্তুগাল সরকার ক্যাথারিন ব্রাগাঞ্জার বিয়ের যৌতুক হিসেবে ১৬৬১ সালে ব্রিটিশ রাজকে উপঢৌকন দিয়েছিল, পরবর্তীতে ইষ্ট ইন্ডিয়া কোম্পানী আনুগত্যের পুরস্কার হিসেবে ব্রিটিশ রাজের নিকট প্রাপ্ত হয়।


text: ১৮৫৭ সালের সিপাহী বিদ্রোহের ফলে ব্রিটিশ সরকার গভার্নমেন্ট অফ ইন্ডিয়া অ্যাক্ট -১৮৫৮ জারী করার মাধ্যমে ভারতে ইষ্ট ইন্ডিয়া কোম্পানীর শাসনের অবসান ঘটে। এরপর থেকে ব্রিটিশ রাজ ব্রিটিশ ইন্ডিয়াকে যুক্তরাজ্যের একটি উপনিবেশ হিসেবে সরাসরি শাসন করতে থাকে এবং ১৮৭৬ থেকে ভারতের সরকারি নামকরণ হয় "ভারত সাম্রাজ্য" । ভারত সাম্রাজ্যের কিছু অঞ্চল "দেশীয় রাজ্য" হিসেবে দেশীয় রাজাগণ শাসন করতো বাকি বিশাল অঞ্চল ব্রিটিশ সরাসরি শাসন করতো। দেশীয় রাজ্যগুলো ব্রিটিশ সরকারের সাথে তাদের সার্বভৌমত্ব বিনিময়ের মাধ্যমে রাজ্যের অভ্যন্তরিন শাসন ব্যবস্থা চালু রেখেছিল। "ব্রিটিশ ইন্ডিয়া" এ সময় ভারতের একটি বড় এলাকা এবং জনগণ শাসন করে। উদাহরণ হিসেবে ১৯১০ সালে, প্রায় ৫৪% এলাকা এবং জনসংখ্যার ৭৭% ব্রিটিশ ইন্ডিয়ার অন্তর্ভুক্ত ছিল। এছাড়া সেসময় ভারতে পর্তুগীজ ও ফরাসি ক্ষুদ্র ক্ষুদ্র উপনিবেশ ছিল। ১৯৪৭ সালে ব্রিটিশদের নিকট থেকে স্বাধীনতা অর্জন করে দুটি রাষ্ট্র -- ভারত ও পাকিস্তান হিসেবে পরিনত হয়-- অবশ্য পরে পাকিস্তানের একাংশ বাংলাদেশ হিসেবে পরিচিতি লাভ করে।


title: ভারত বিভাজন

text: সিলোন (অধুনা শ্রীলঙ্কা) ১৭৯৫ থেকে ১৭৯৮ সাল পর্যন্ত ব্রিটিশ ভারতের মাদ্রাজ প্রেসিডেন্সির অন্তর্ভুক্ত ছিল। তারপর এটি ভারত থেকে পৃথক হয়ে ব্রিটিশ সাম্রাজ্যের একটি পৃথক ক্রাউন কলোনি ঘোষিত হয়। ১৮২৬-৮৬ সালের মধ্যে ব্রিটিশরা ধীরে ধীরে ব্রহ্মদেশকে (অধুনা মায়ানমার) ব্রিটিশ ভারতের অন্তর্ভুক্ত করেছিল। ১৯৩৭ সাল পর্যন্ত ব্রহ্মদেশ ছিল ব্রিটিশ ভারতীয় প্রশাসনের দ্বারা শাসিত অঞ্চল। তারপর থেকে ব্রহ্মদেশ পৃথকভাবে শাসিত হতে থাকে। ১৯৪৮ সালের ৪ জানুয়ারি ব্রহ্মদেশ এবং ওই বছরই ৪ ফেব্রুয়ারি সিলোন স্বাধীনতা পায়। ১৯৭১ সালে বাংলাদেশের স্বাধীনতা যুদ্ধের পর পাকিস্তান দ্বিধাবিভক্ত হয়ে বাংলাদেশ রাষ্ট্র সৃষ্টি হয়। ভারত থেকে সিলোন ও ব্রহ্মদেশের বিভাজন বা পাকিস্তানের বিভাজন ভারত বিভাজনের অন্তর্গত নয়।


title: কোনবাউং রাজবংশ

text: বোদাওপায়া-র পৌত্র বাগিদাও ১৮১৯ থেকে ১৮২৬ পর্যন্ত রাজত্ব করেন। তাঁর আমলেও প্রথন ইঙ্গ-বর্মী যুদ্ধে (১৮২৪-১৮২৬) মিয়ানমার ব্রিটিশদের হাতে পরাজয় বরণ করে। এরপর থেকে মিয়ানমারের রাজত্বের পরিধি কমতে থাকে এবং এর প্রশাসনের ক্ষমতা হ্রাস পেতে থাকে। থারাওয়াদি এবং তাঁর পুত্র পাগান দুজনেই দুর্বল রাজা ছিলেন এবং তাঁরা স্বরাষ্ট্রীয় বা পররাষ্ট্রীয় উভয় ক্ষেত্রেই তেমন কোন অবদান রাখেননি। ফলে ১৮৫২ সালে দ্বিতীয় ইঙ্গ-বর্মী যুদ্ধে ব্রিটিশেরা সমগ্র দক্ষিণ মিয়ানমার দখলে নিয়ে নিতে সক্ষম হয়। ১৮৫৩ থেকে ১৮৭৮ পর্যন্ত মিন্দন নামের রাজার অধীনে মিয়ানমার তার অতীত গৌরব পুনরুদ্ধারের চেষ্টা চালায়, কিন্তু ব্যর্থ হয়। মিন্দন এবং ব্রিটিশ বার্মার প্রশাসনের মধ্যে দ্বন্দ্বের সৃষ্টি হয়। ১৮৭৮ সালে মিন্দনের ছোট ছেলে থিবাও সিংহাসনে আরোহণ করেন। ১৮৮৫ সালে তৃতীয় ইঙ্গ-বর্মী যুদ্ধের পর ব্রিটেন সম্পূর্ণ মিয়ানমার করায়ত্ত করতে সক্ষম হয়। এরই রেশ ধরে ১৮৮৬ সালের ১লা জানুয়ারি আলাউংপায়া রাজবংশের পতন ঘটে।


title: মার্কিন স্বাধীনতা যুদ্ধ

text: ১৭৭৮ সালের পর ব্রিটিশরা দক্ষিণ উপনিবেশগুলোতে মনোনিবেশ করে এবং ১৭৭৯ ও ১৭৮০ সালে জর্জিয়া ও সাউথ ক্যারোলিনা জয় করতে সক্ষম হয়। ১৭৮১ সালে ব্রিটিশরা ভার্জিনিয়া দখলের চেষ্টা চালায় কিন্তু ফরাসি নৌ বিজয়ের ফলে ফরাসি-মার্কিনীদের কর্তৃক ইয়র্কটাউন অবরোধ করা হয় এবং ৭,০০০ এর বেশি ব্রিটিশ সৈনিক বন্দী হয়। এর ফলে যুদ্ধ এগিয়ে নেয়ার ব্যাপারে ব্রিটেনের ইচ্ছায় পরিবর্তন আসে। ১৭৮২ সাল পর্যন্ত সীমিত আকারে লড়াই চলতে থাকে। ১৭৮৩ সালে স্বাক্ষরিত প্যারিসের চুক্তি মাধ্যমে যুদ্ধের সমাপ্তি ঘটে এবং বর্তমানকালের হিসেবে উত্তরে কানাডা, দক্ষিণে ফ্লোরিডা ও পশ্চিমে মিসিসিপি নদী দ্বারা চিহ্নিত অঞ্চলে যুক্তরাষ্ট্রের সার্বভৌমত্ব স্বীকার করে নেয়া হয়। পক্ষগুলো বৃহৎ পরিসরে একটি আন্তর্জাতিক শান্তিতে একমত হয় যাতে কয়েকটি অঞ্চল বিনিময় করা হয়। ব্যয়বহুল যুদ্ধ ফ্রান্সকে বড় অঙ্কের ঋণগ্রস্ত করে। এর ফলে পরবর্তীতে ফরাসি বিপ্লব সংঘটিত হয়।


title: ষষ্ঠ জর্জ

text: ১১ ডিসেম্বর, ১৯৩৬ সালে ষষ্ঠ জর্জ সিংহাসনে আরোহণ করেন। একই দিনে আইরিশ ফ্রি স্টেট তাদের সংবিধান থেকে ব্রিটিশ সম্রাট পদবীটি বাতিল করে দেয়। তাঁর শাসনামলে ব্রিটিশ সাম্রাজ্য ভেঙ্গে পড়ে এবং কমনওয়েলথভূক্ত দেশসমূহ স্বাধীনতা লাভ করে। ক্ষমতায় আরোহণের তিন বছর পর আইরিশ ফ্রি স্টেট ব্যতীত অন্যান্য ব্রিটিশ সাম্রাজ্যভূক্ত উপনিবেশ এবং কমনওয়েলথভূক্ত দেশসমূহ নাজি জার্মানির বিরুদ্ধে যুদ্ধে জড়িয়ে পড়ে। পরবর্তী দুই বছরে ইতালি এবং জাপানের বিরুদ্ধেও যুদ্ধে অংশগ্রহণ করে। ব্রিটেন এবং তাঁর মিত্ররা অবশ্যম্ভাবী জয়লাভ করে। মার্কিন যুক্তরাষ্ট্র এবং সোভিয়েত ইউনিয়ন বিশ্ব রাজনীতিতে বৈশ্বিক শক্তি হিসেবে উদিত হয় ও ব্রিটিশ সাম্রাজ্য স্থবির হয়ে পড়ে।


title: সচিন রাজ্য

text: ব্রিটিশ প্রটেক্টরেট হওয়ার পূর্ব পর্যন্ত সচিন রাজ্য মারাঠা পেশওয়ার সুরক্ষার অধীনে ছিল। ১৮২৯ সালে রাজ্য দেউলিয়া হয়ে যায় এবং ১৮৩৫ থেকে ১৮৬৪ সালের মধ্যে রাজ্য ব্রিটিশ বেসামরিক প্রশাসনের অধীনে ছিল। রাজ্যের নিজস্ব অশ্বারোহী বাহিনী, মুদ্রা, স্টাম্প কাগজ এবং আফ্রিকান সদস্যসহ রাষ্ট্রীয় ব্যান্ড ছিল।


title: প্রমিথিউস (দেবতা)

text: প্রমিথিউস যা লাতিন উচ্চারণের ভিত্তিতে প্রোমেথেউস গ্রিক পুরাণের টাইটান গোত্রভুক্ত দেবতা। তিনি ছিলেন টাইটান দেবতা ইয়াপেতুস ও ওশেনিড ক্লাইমেনের সন্তান। গ্রীক পুরান অনুসারে প্রমিথিউস একজন টাইটান যাকে বলা হত মানুষের সবচেয়ে উপকারি বন্ধু। প্রমিথিউস এবং তার ভাই এপিমেথুসকে মানুষের জীবন ধারনের সমস্ত প্রয়োজনীয় উপকরন সরবরাহ করার জন্য আদেশ দেয়া হয়েছিল। আদেশ অনুসারে এপিমেথিস প্রাণীদের সাহস, শক্তি, দ্রুতি এবং পালক, চুল ও অন্যান্য প্রতিরক্ষামূলক উপাদান সরবরাহ করেন। কিন্তু যখন প্রাণী কুলের মধ্যে শ্রেষ্ঠত্বের প্রশ্ন উঠল তখন এপিমেথিসকে ভাই প্রমিথিউসের সাহায্য চাইতে বাধ্য করা হল। প্রমিথিউস মানুষকে আর সব প্রাণী থেকে শ্রেষ্ঠতর করার জন্য তাদের সোজা হয়ে হাটতে শেখালেন এবং অন্যান্য জীব থেকে মানুষকে মহত্তর বলে ঘোষনা দিলেন। তিনি নিজে স্বর্গে যান এবং মানুষের জন্য সূর্যের কাছ থেকে মশাল জ্বালিয়ে আনেন এবং মানুষকে আগুন উপহার দেন। মানুষকে প্রমিথিউসের এই উপহার মেনে নিতে পারেননি দেবতা জিউস। শাস্তি স্বরূপ জিউস প্রমিথিউসকে পাহাড়ের সাথে শৃঙ্খলিত করে রাখেন এবং তার উপর বর্বর অত্যাচার চালান। একটি ঈগল রোজ এসে প্রমিথিউস এর কলিজা খেয়ে যেত আর সেখনে জন্ম নিত নতুন আরেকটি কলিজা। আবার ঈগল এসে খেয়ে গেলে নতুন কলিজা জন্মাতো প্রমিথিউস এর। এখানে ঈগল হল জিউসের প্রতীক। এভাবেই জিউস তাকে শাস্তি দিতেন। পরে হারকিউলিস ঈগলরূপী জিউসকে দূর করে তাকে মুক্ত করেন।


title: প্যান্ডোরা

text: প্যান্ডোরা গ্রিক পুরাণ মতে প্রথম নারী। অলিম্পাসের দেবতারা যখন টাইটানদের কাছ থেকে স্বর্গ ছিনিয়ে নেয়, তার ও কিছু কাল পরে তারা পৃথিবীতে নতুন প্রাণী সৃষ্টি করার কথা ভাবে। এবং সে দায়িত্ব দেয়া হয় এপিমেথেউস ও প্রমিথিউস নামের দুই ভাইকে। এপিমেথেউস পৃথিবীতে নতুন প্রানীর সৃষ্টি করে এবং তাদের ভালো ভালো গুন দিয়ে দেয়া হয়। পরে প্রমিথিউস দেখে মানুষকে দেয়ার মত কোন বিশেষ গুনই আর বাকি নেই। সে তখন স্বর্গ থেকে আগুন চুরিকরে এনে মরনশীল মানুষের হাতে তুলে দেয় । আগুন চুরি করায় দেবরাজ জিউস প্রমিথিউস ও মানব জাতির উপরে রেগে গিয়ে তাদের শাস্তি দেয়ার জন্য, হেফেথাসকে দিয়ে একটি মাটির তৈরী নারী বানিয়ে নেন, এবং যার নাম দেয়া হয় "প্যান্ডোরা"। প্রত্যেক দেবতাই অবদান রেখেছে প্যান্ডোরা কে গড়ে তুলতে, সবাই কিছু না কিছু উপহার দিয়েছে প্যান্ডোরাকে। প্যান্ডোরাকে তৈরীকরার জন্য ভালোবাসার দেবী আফ্রোদিতিকে বেছে নায়া হয় মডেল হিসেবে, আফ্রোদিতি তাকে দেয় সৌন্দর্য্য-লাবণ্য-আকাঙ্খা। হার্মিস তাকে দেয় চাতুর্য ও দৃঢ়তা, এ্যাপোলো নিজে তাগে সঙ্গীত শেখায় এভাবে প্রত্যেক দেবতাই তাদের নিজেদের সেরাটা দিয়ে সাজিয়ে তোলে প্যান্ডোরাকে। সবশেষে দেবরাজ জিউসের স্ত্রী হেরা প্যান্ডোরাকে উপহার দেয় হেরার অনন্য বৈশিষ্ট্য কৌতূহল। প্যান্ডোরাকে দেবতাদের তরফ থেকে উপহার হিসেবে পাঠানো হয় এপিমেথেউসের কাছে, তাকে বলা হয় তার ভাই এর কৃতকর্মের জন্য তারওপর কোন রাগ নেই সেটা প্রমাণ করার জন্য জিউস এই উপহার পাঠিয়েছে। এপিমেথেউসের ভবিষ্যৎদ্রষ্টা ভাই প্রমিথিউস তাকে নিষেধ করেছিলো দেবতাদের কোন উপহার গ্রহণ করতে। কিন্তু প্যান্ডোরাকে দেখামাত্র তার প্রেমে পড়ে যান এপিমেথেউস। এপিমেথেউস-প্যান্ডোরার বিয়েতে প্যান্ডোরাকে দেবরাজ জিউস উপহার দেন এক অপূর্ব বাক্স কিন্তু নিষেধ করে দেনএটি খুলতে। যতদিন এটি বন্ধ থাকবে ততদিন ই সুখে-শান্তিতে এপিমেথেউস ঘর করতে পারবে প্যান্ডোরা এটাও বলেন তিনি।দেবরাজ জিউসের নিষেধাজ্ঞা পরাস্ত হয় দেবরাণী হেরার দেয়া উপহার কৌতূহল এর কাছে। বিয়ের উপহার একবার দেখতে প্যান্ডোরা বাক্সটি খোলামাত্র বাক্সবন্দী রোগ-জরা-হিংসা-দ্বেষ-লোভ-মিথ্যা ইত্যাদি সব স্বর্গীয় নীচুতা ছড়িয়ে পরে মানুষের পৃথিবীতে, প্যান্ডোরা যখন বাক্সটা বন্ধ করতে পারে তখন শুধু আশা রয়ে যায় সেই বাক্সে। এভাবেই পৃথিবীর প্রথম ও একমাত্র সর্বগুণে গুণান্বিত স্বর্গীয় মানবী পৃথিবীর জন্য নিয়ে আসে নারকীয় দুর্ভোগ।


title: পসেইডন

text: পসেইডন (গ্রিক: , লাতিন: Neptūnus) ছিলেন গ্রিক পুরাণের সমুদ্র, ঝড় ও ভূমিকম্পের দেবতা। এট্রুস্ক্যান পুরাণের সমুদ্রদেব নেথুনস ও তাঁর রোমান পুরাণের সমুদ্রদেবতা নেপচুন (নেপচুনের নামকরণ হয়েছে নেথুনসের নামানুসারে) – উভয়েই পসেইডনের সমতুল্য। লিনিয়ার বি লিপি থেকে জানা যায়, পিলোস ও থিবসে প্রাক-অলিম্পিয়ান ব্রোঞ্জযুগেও পসেইডনের পূজা প্রচলিত ছিল। পরে তাঁকে জিউস ও হেডিসের ভাইয়ের রূপে অলিম্পিয়ান দেবমণ্ডলীর অন্তর্ভুক্ত করা হয়। পসেইডনের সন্তানাদি অনেক। এথেন্স নগরের অধিকার দখলের প্রতিযোগিতায় তিনি অ্যাথেনার কাছে পরাস্ত হন। কিন্তু তাঁকে অন্যান্য অনেক হেলেনিক শহরের রক্ষাকর্তা মনে করা হত। পসেইডনের নামে একটি হোমারীয় স্তোত্র পাওয়া যায়।


title: গ্রিক পুরাণ

text: দ্বিতীয় ধরনের কাহিনীর (শাস্তিদানের কাহিনী) সঙ্গে জড়িত বেশ কিছু গুরুত্বপূর্ণ সাংস্কৃতিক প্রথার প্রবর্তন ও আবিষ্কার সংক্রান্ত কিংবদন্তী। যেমন – স্বর্গ থেকে প্রমিথিউসের আগুন চুরি, জিউসের টেবিল থেকে ট্যান্টালাসের অমৃত ও অ্যাম্রোসিয়া চুরি এবং সেই গুপ্ত দেবরহস্য নিজের প্রজাদের নিকট প্রকাশ, প্রমিথিউস বা লাইকনের বলিদান প্রথা প্রবর্তন, ট্রিপ্টোলেমাসকে ডিমিটরের কৃষি ও এলিসিনীয় রহস্য শিক্ষাদান, মার্সিয়াসের আউলোস আবিষ্কার এবং অ্যাপোলোর সহিত সঙ্গীত প্রতিযোগিতায় প্রতিদ্বন্দ্বিতা। প্রমিথিউসের অভিযান সম্পর্কে বলা হয়, এগুলি “দেবতা ও মানুষের ইতিহাসে একটি বিশিষ্ট স্থানের অধিকারী”। তৃতীয় শতকে লিখিত একটি অজ্ঞাতনামা প্যাপিরাস পুঁথিতে বর্ণিত এক বিস্তারিত কাহিনী থেকে জানা যায়, কিভাবে থ্রেসের রাজা লিকারগাসের উপর ডায়োনিসাসের ভয়ংকর অভিশাপ রাজার দেবত্বলাভে বিলম্বের সুযোগে মৃত্যু-পরবর্তী জীবনেও প্রসারিত হয়েছিল। থ্রেসে নিজ কৃষ্টির প্রতিষ্ঠার উদ্দেশ্যে ডায়োনিসাসের আগমনের কাহিনীও এসকিলীয় ত্রয়ীর অন্যতম বিষয়। অপর এক ট্রাজেডি, ইউরিপিডিসের "দ্য ব্যাকে"-তে থিবসের রাজা পেন্থেয়াসকেও ডায়োনিসাসের শাস্তির মুখে পড়তে হয়; কারণ তিনি তাঁকে অসম্মান করেছিলেন এবং মিনাড নামে মহিলা পুরোহিতদের পশ্চাতে গুপ্তচর নিয়োগ করেছিলেন।


title: কিউপিড

text: ইংরেজি Cupid (ল্যাটিন Cupido যার অর্থ ”কাম”) রোমান পুরাণের কামদেবতা। যুদ্ধের দেবতা মার্স এবং প্রেমের দেবী ভিনাসের পুত্র। গ্রিক পুরাণে তাঁর নাম ইরস। যদিও ক্ল্যাসিকার গ্রিক উপাখ্যানে ইরোস ছোট্ট সুন্দরদুটি ডানার অধিকারি তরুন হিসাবে দেখান হয়েছে, হেলেনীয় সময়ে তাকে নিটোল স্বাস্থ্যের অধিকারী ডানাযুক্ত বালকের চেহারায় দেখতে পাওয়া যায়। এই সময়ে তার মূর্তিতে তীর ও ধনুক সংযোজিত হয় যা কিউপিডের শক্তির প্রতীক। একজন দেবতা বা মানুষ যে কেউ তার তীরের আঘাতপ্রাপ্ত হলে অপ্রতিরোদ্ধ কামের বসবর্তী হবে। পৌরনিক কাহিনিতে কিউপিডের চরিত্রটি সাধারনত সংক্ষিপত হয়। গল্পের গতি অব্যাহত রাখতেই তার ব্যবহার বেশি দেখা যায়। শুধামাত্র কিউপিড ও সাইকি কাহিনিতে কিউপিডকে প্রধান চরিত্রে দেখা যায়। যেখানে তার নিজের অস্ত্রে আঘাতপ্রাপ্ত হয়ে কিউপিড প্রেমের কঠিন পরীক্ষায় অবতীর্ণ হয়।


title: প্লুটো

text: আবিষ্কৃত এই মহাকাশীয় বস্তুপিন্ডটিকে রোমক মৃত্যু আর প্রেতলোকের দেবতার নামে গ্রহ হিসেবে নামকরণ করা হয় প্লুটো। পুরাণ মতে, প্লুটো(গ্রিক হেডেস) হচ্ছে নিম্নতর জগতের(পাতালপুরী বা মৃতপুরী) দেবতা। সে স্যাটার্নের (গ্রিক ক্রোনাস, বাংলা শনি) পুত্র, জুপিটার (গ্রিক জিউস, বাংলা বৃহস্পতি) ও নেপচুনের(গ্রিক পসাইডন) ভাই এবং প্রসপারপাইনের(গ্রিক পার্সিফোন) স্বামী।


title: বিবর্তনবাদের ইতিহাস

text: এপিকুরোস (খ্রীষ্টপূর্ব ৩৪১ - ২৭০) প্রাকৃতিক নির্বাচনের ধারণা পূর্বানুমান করতে পেরেছিলেন বলে মনে করা হয়। তার অনুগামী রোমান পরমাণুবাদী দার্শনিক লুক্রেতিউস (খ্রীষ্টপূর্ব ৯৯ - ৫৫) তার লেখা "দে রেরাম নেচুরা" (বস্তুর প্রকৃতি সম্বন্ধীয়) কবিতায় এই ধ্যানধারণা প্রকাশ করে গেছেন। গ্রিক পুরাণে বর্ণিত দেবী গাইয়া -র থেকে সজীব বস্তুরা সৃষ্টি হয়েছে স্বতঃস্ফূর্তভাবে, কিন্তু তাদের মধ্যে সর্বোচ্চ ক্রিয়াশীল প্রাণীগুলিই বংশবিস্তার করতে পেরেছে। এপিকুরিয়ান দার্শনিকদের কাছে বিবর্তনের সম্পূর্ণ তত্ত্বের ধারণা ছিলনা, তারা আলাদা আলাদা প্রাণীদের জন্য আলাদা আলাদা অ্যাবায়োজেনেসিস বা জীবনের উৎপত্তি সংক্রান্ত তত্ত্বের অবতারণা করেছিলেন।


title: হার্মিস

text: হার্মিস (; প্রাচীন গ্রিক: ) গ্রিক পুরাণের দেবতাদের বার্তাবাহক এবং পাতালের অন্যতম পথপদর্শক। আর্কেডিয়ার সিলেনি পর্বতে তাঁর জন্ম। অলিম্পিয়ান দেবতা হিসেবে তিনি সীমান্ত ও সীমান্ত পারাপারকারী পথিক, পশুপালক ও গবাদি পশু, তস্কর ও মিথ্যাবাদীদের ধূর্ততা, বাগ্মীতা ও রসবোধ, সাহিত্য ও কাব্য, ক্রীড়া ও ক্রীড়াবিদ, ভার ও ওজন, আবিষ্কার ও সাধারণ বাণিজ্যের দেবতা।. তাঁর প্রতীকগুলি হল কচ্ছপ, মোরগ, ডানাওয়ালা চপ্পল, ডানাওয়ালা টুপি ও কেডুসিয়াস (এটি লায়্যারের পরিবর্তে অ্যাপোলো তাঁকে দিয়েছিলেন)।


title: ককেসাস

text: গ্রিক পুরাণ অনুযায়ী ককেসাস বা কাউকাসোস ছিল বিশ্বকে ধরে রাখা স্তম্ভগুলোর একটি। প্রমিথিউস (বা জর্জিয় সংস্করণ অনুযায়ী আমিরানি) আগুনের উপহারের সাথে মানুষকে পরিবেশন করার পর, জিউস প্রমিথিউসের স্পর্ধা দেখে তাঁকে শিকল দ্বারা আবদ্ধ করেন এবং তাঁকে শাস্তি দেন যে একটি ঈগল প্রতিদিন প্রমিথিউসের কলিজা ছিড়ে খাবে।


title: প্রমিথিউস (ব্যান্ড)

text: প্রমিথিউস বাংলাদেশের একটি জনপ্রিয় ব্যান্ড দল। ১৯৮৬ সালে প্রতিষ্ঠিত এই ব্যান্ড দলের নামকরণ করা হয় গ্রীক দেবতা প্রমিথিউসের নামানুসারে। ৮০'র দশকের অন্যতম জনপ্রিয় এই ব্যান্ডের রয়েছে বেশ কয়েকটি জনপ্রিয় গান। প্রমিথিউস ব্যান্ডের মোট ১৮ টি অ্যালবাম প্রকাশিত হয়েছে। প্রত্যেকটি অ্যালবামেই রয়েছে সমসাময়িক বিভিন্ন সমস্যা নিয়ে এবং দেশাত্মবোধক গান। এছাড়াও দলটির অন্যতম বৈশিষ্ট্য ছিল দলের প্রধান ও ভোকাল বিপ্লবের বাহারি সাজ এবং নতুন ধাঁচের গান।


title: মালয় দ্বীপপুঞ্জ

text: মালয় দ্বীপপুঞ্জ (ইংরেজি: Malay Archipelago) পৃথিবীর বৃহত্তম দ্বীপপুঞ্জ যা ইন্দোনেশিয়ার প্রায় ১৭,০০০ এবং ফিলিপাইনের প্রায় ৭,০০০ দ্বীপ নিয়ে গঠিত। একে অনেক সময় "ইন্দো-অস্ট্রেলীয় দ্বীপপুঞ্জ", বা "ইন্দো-এশীয়" দ্বীপপুঞ্জ বলা হয়। আবার ইউরোপীয় উপনিবেশের সময় থেকে অঞ্চলটিকে "ইস্ট ইন্ডিজ"-ও (পূর্ব ভারতীয় দ্বীপপুঞ্জ) ডাকা হয়। নিউ গিনি-কে অনেক সময় এর অন্তর্ভুক্ত করা হয়, যদিও উত্তর-পশ্চিমের আন্দামান ও নিকোবর দ্বীপপুঞ্জ এবং পূর্বের বিসমার্ক দ্বীপপুঞ্জকে কখনো অন্তর্ভুক্ত করা হয় না। এখানকার ইন্দোনেশীয় দ্বীপশ্রেণীগুলোর মধ্যে সবচেয়ে গুরুত্বপূর্ণ হচ্ছে ঊর্ধ্ব সুন্দা (সুমাত্রা, জাভা, বোর্নিও ও সেলেবিস), নিম্ন সুন্দা, মালুকু, এবং পশ্চিম নিউ গিনি। ফিলিপাইনের প্রধান দ্বীপগুলোর মধ্যে আছে উত্তরে লুজান, দক্ষিণে মিন্দানাও, এবং এদের মাঝখানে ভিসায়াস। এ অঞ্চলের অন্য স্বাধীন রাষ্ট্রগুলো হচ্ছে ব্রুনেই (বোর্নিউ দ্বীপের উত্তরাংশ), পূর্ব টিমোর (নিম্ন সুন্দার টিমোর দ্বীপের পূর্বাংশ, পশ্চিমাংশ ইন্দোনেশিয়ার অধীন), মালয়েশিয়া (কেবল পূর্বাংশ: বোর্নিও দ্বীপের সাবাহ এবং সারাওয়াক) এবং পাপুয়া নিউ গিনি।


title: আয়তন অনুসারে পৃথিবীর সমস্ত দ্বীপপুঞ্জের তালিকা

text: আয়তন অণুসারে দ্বীপের তালিকাটিতে পৃথিবীর সমস্ত দ্বীপের তালিকা আছে যেগুলির আয়তন ২,৫০০ বর্গকিলোমিটারের (৯৭০ বর্গমাইল) বেশি, এবং অন্যান্য আরোও দ্বীপ যাদের আয়তন ৫০০ বর্গকিলোমেটারের (১৯৩ বর্গমাইল) বেশি। এখানে এগুলো ছোটো থেকে বড় অণুযায়ী সাজানো রয়েছে। তুলনা করবার জন্য মহাদেশগুলোও দেখানো হয়েছে।


title: গ্রিনল্যান্ড

text: গ্রিনল্যান্ড উত্তর আটলান্টিক ও আর্কটিক মহাসাগরের মধ্যে অবস্থিত একটি সুবৃহৎ দ্বীপ যা ডেনমার্কের একটি স্ব-নিয়ন্ত্রিত অংশ হিসেবে স্বীকৃত। দ্বীপটির অধিকাংশই আর্কটিক বৃত্তের উত্তর অংশে অবস্থিত। এটি পশ্চিম দিকে ডেভিস প্রণালী ও ব্যাফিন উপসাগর দ্বারা প্রাথমিকভাবে কানাডীয় আর্কটিক দ্বীপপুঞ্জ থেকে বিচ্ছিন্ন হয়েছে এবং পূর্ব দিকে ডেনমার্ক প্রণালী দ্বারা আইসল্যান্ড থেকে পৃথক হয়েছে। গ্রিনল্যান্ড পৃথিবীর বৃহত্তম দ্বীপ। এর সর্ব উত্তরের বিন্দু মরিস জেসাপ অন্তরীপ থেকে সর্ব দক্ষিণের বিন্দু ফেয়ারওয়েল অন্তরীপের দূরত্ব ২,৬৬০ কিমি (১,৬৫০ মাইল)। এটি এর সর্বাধিক বিস্তৃতি। অপরদিকে পূর্ব থেকে পশ্চিম প্রান্ত পর্যন্ত সর্বাধিক দূরত্ব হচ্ছে ১,৩০০ কিমি (৮০০ মাইল)। এর সমগ্র উপকূলভূমি জুড়ে রয়ছে ফিওড্ যার দৈর্ঘ্য প্রায় ৪৪,০০০ কিমি (২৭,০০০ মাইল)। ভৌগলিক অবস্হান মেরু অঞ্চলে হওয়ায় সেখানে সূর্যের দেখা পাওয়া যায় মাত্র ৩ ঘণ্টা বা তার একটু বেশি কিংবা কম সময়। ফলে সেখানকার শীতকাল বা শৈত্যপ্রবাহকাল খুব দীর্ঘ সময় হয়ে থাকে। প্রচণ্ড ঠাণ্ডা ও অন্ধকারাচ্ছন্ন এক পরিবেশ যেনো কালো চাদরের মতো ঝুলে থাকে গোটা গ্রিনল্যান্ডে। তবে ভুলে গেলে চলবে না যে এটা সাইবেরিয়া নয়, এই ঠাণ্ডা অন্ধকারাচ্ছন্ন দ্বীপেও লুকিয়ে রয়েছে বিচিত্র সব সৌন্দর্য্য।


title: বোর্নিও

text: বোর্নিও পৃথিবীর তৃতীয় বৃহত্তম দ্বীপ। কেবল পাপুয়া নিউগিনি এবং গ্রিনল্যান্ড এর চেয়ে বড়। দ্বীপটি মক্ষিণ-পূর্ব এশিয়ার মালয় দ্বীপপুঞ্জের অন্তর্ভুক্ত। এর পূর্বে সুলু সাগর, সেলেবিস সাগর এবং মাকাসার প্রণালী; দক্ষিণে জাভা সাগর; এবং পশ্চিম ও উত্তরে দক্ষিণ চীন সাগর অবস্থিত। রাজনৈতিকভাবে বোর্নিও মূলত তিনটি অংশে বিভক্ত। প্রথমত; সাবাহ ও সারাওয়াক মালয়েশিয়ার দুটি অঙ্গরাজ্য; ব্রুনেই একটি স্বাধীন সালতানাত এবং কালিমান্তান ইন্দোনেশিয়ার অন্তর্ভুক্ত। দ্বীপটির মোট আয়তন ৭৫১,১০০ বর্গকিমি (২৯০,০০০ বর্গ মাইল)।


title: মালদ্বীপ

text: মালদ্বীপের 1192 টি প্রারল দ্বীপপুঞ্জগুলি গঠিত হয়, যা উত্তর-দক্ষিণ দিকের 26 টি কাঁধের ডাবল চেনায় বিস্তৃত হয়, এটি প্রায় 90,000 বর্গ কিলোমিটার (35,000 বর্গ মাইল) বিস্তৃত, এটি বিশ্বের সবচেয়ে ছড়িয়ে ছিটিয়ে থাকা দেশগুলির একটি। এটি অক্ষাংশে 1° S এবং 8 ডিগ্রি N এর মধ্যে থাকে এবং 72° ডিগ্রী এবং 74 ডিগ্রী ই ডি লম্বা। প্রজ্বলিত একটি প্রজাপতির খিলান এবং বালি বারগুলি গঠিত, একটি সাবমেরিন রিজ 960 কিলোমিটার (600 মাইল) দীর্ঘের উপরে অবস্থিত যা ভারত মহাসাগরের গভীরতম থেকে উড়ে যায় এবং দক্ষিণে দক্ষিণে চলে।


title: ইন্দোনেশিয়া

text: ইন্দোনেশিয়ার প্রায় ৫৭% ভূমি এলাকা ক্রান্তীয় অরণ্যে ঢাকা। এইসব অরণ্যতে অনেক পর্যটক ঘুরতে ভালবাসেন। এছাড়া রয়েছে দীর্ঘ সমুদ্র সৈকত। সবচেয়ে জনপ্রিয় সৈকতগুলির মধ্যে রয়েছে বালি, লোম্বক, বিনতান, ও নিয়াস দ্বীপের সৈকতগুলি। তবে এগুলিতে পর্যটকদের সংখ্যাধিক্যের কারণে ঠিকমত সংরক্ষণ করা সম্ভব হয় না। অপেক্ষাকৃত বিচ্ছিন্ন কিন্তু ভালভাবে সংরক্ষিত সৈকতগুলির মধ্যে আছে কারিমুনজাওয়া, টোগীয় দ্বীপপুঞ্জ, বান্দা দ্বীপপুঞ্জের সৈকতগুলি। সমুদ্রের তীরে সার্ফিং এবং অনেক জায়গায় ডাইভিঙের ব্যবস্থাও আছে। আরও আছে বিস্তীর্ণ প্রবাল দ্বীপ। আর হরেক প্রজাতির প্রশান্ত ও ভারত মহাসাগরীয় উদ্ভিদ ও প্রাণী।


title: পৃথিবী

text:
হিসাব করা যায় যে, পৃথিবীর পৃষ্ঠের আট ভাগের এক ভাগ জায়গা মানুষের বসবাসের জন্য উপযুক্ত – যেহেতু পৃথিবীর উপরিভাগের চার ভাগের তিন ভাগ সমুদ্র দ্বারা পরিবেষ্টিত, এর ফলে এর মাত্র এক ভাগ অংশ হল ভূমি। এই ভূমির অর্ধেক স্থান জুড়ে রয়েছে মরুভূমি (১৪%), উচ্চ পর্বতমালা (২৭%), বা অন্যান্য অনুপযুক্ত খাদ এলাকা। পৃথিবীর সর্বোচ্চ উত্তর দিকের স্থায়ী স্থাপনাটি রয়েছে এলার্টে, যা নুনাভুট, কানাডার এললেসমেয়ার আইল্যান্ডে অবস্থিত (৮২°২৮′ উত্তর), পৃথিবীর সর্বোচ্চ দক্ষিণ দিকের স্থায়ী স্থাপনাটি হল আমুন্ডসেন- স্কট সাউথ পোল স্টেশন, অ্যান্টারটিকায়, একেবারেই প্রায় দক্ষিণ মেরুর কাছাকাছি, (৯০°দক্ষিণ)।
স্বাধীন সার্বভৌম দেশগুলো শুধু মাত্র কিছু অংশ বাদ দিয়ে গ্রহটির প্রায় পুরো ভূমির সবটাই নিজেদের বলে দাবী করে, বাদ দেয়া অংশ গুলোর মধ্যে হল অ্যান্টারটিকার কিছু অংশ, দানিউব নদীর পশ্চিম তীর বরাবর কয়েক খন্ড জমি, মিশর ও সুদানের সীমান্তের অদাবীকৃত এলাকা "বির টাউইল"। , ১৯৩ টি সার্বভৌম রাষ্ট্র রয়েছে পৃথিবীতে যা জাতিসংঘের সদস্য দেশ হিসাবে অন্তর্ভূক্ত, এছাড়াও দুটি পর্যবেক্ষক রাষ্ট্র ও ৭২ টি নির্ভরশীল অঞ্চল এবং সীমিত স্বীকৃতিপ্রাপ্ত রাষ্ট্র রয়েছে। পৃথিবীতে কখনই একটি একক সার্বভৌম সরকার তৈরি হয়নি যার পুরো বিশ্বের উপর কর্তৃত ছিল, যদিও বা কিছু জাতি-রাষ্ট্র বিশ্ব আধিপত্যের জন্য যুদ্ধ করেছে এবং ব্যর্থ হয়েছে।


text: যদিও নিচে উল্লিখিত মহাদ্বীপীয় স্থলভূমিগুলো সাধারণত দ্বীপ নামে পরিচিত নয়।


title: বঙ্গাব্দ

text: ভারতের সমস্ত বঙ্গভাষী অধ্যুষিত অঞ্চলে সনাতন নিরয়ণ (জ্যোর্তিমণ্ডলে তারার অবস্থানের প্রেক্ষিতে গণিত, সূর্যকে প্রদক্ষিণ করতে পৃথিবীর প্রকৃত সময়ই নিরয়ণ বর্ষপঞ্জী। অর্থাৎ নিরয়ণ বর্ষপঞ্জীর দৈর্ঘ্য হল ৩৬৫.২৫৬৩৬০২ সৌর দিবস যা ক্রান্তীয় সায়ন বর্ষপঞ্জি থেকে ২০ মিনিট ২৪ সেকেন্ড দীর্ঘ।) বর্ষপঞ্জি ব্যবহৃত হয়ে থাকে। এই বর্ষপঞ্জী ক্রান্তীয় বা সায়ন বর্ষপঞ্জী (যেমন সংস্কারকৃত বাংলা সন এবং গ্রেগরীয় বর্ষপঞ্জী) থেকে ভিন্ন। এই উভয় ধরণের বর্ষপঞ্জির মধ্যে সময়ের যে গাণিতিক পার্থক্য রয়েছে তার কারণেই বাংলাদেশ ও পশ্চিমবঙ্গের নতুন বর্ষ শুরুতে দিনের পার্থক্য হয়। এই সময়ের পার্থক্যের কারণে নিরয়ণ সৌর বর্ষপঞ্জিতে মাসের দৈর্ঘ্যে পার্থক্য রয়েছে।


title: পৃথিবী

text: পৃথিবীর বায়ুমণ্ডলের কোন সুনির্দিষ্ট সীমানা নেই, ধীরে ধীরে পাতলা এবং হালকা হয়ে বহিঃ মহাকাশের সাথে মিশে গেছে। বায়ুমণ্ডলের তিন চতুর্থাংশের ভর রয়েছে এটির মোট অংশের প্রথম এর মধ্যে। এর সবচেয়ে নীচের স্তরটির নাম হল ট্রপোস্ফিয়ার। সূর্য থেকে আসা তাপের প্রভাবে এই স্তরটি এবং এর নীচে থাকা ভূ-পৃষ্ঠ উত্তপ্ত হয়, ফলশ্রুতিতে বাতাসের সম্প্রসারণ ঘটে। এই নিম্ন ঘনত্বের বাতাস উপরের দিকে উঠে যায় এবং এটির জায়গা দখল করে ঠান্ডা, উচ্চ ঘনত্বের বাতাস। ফলে বায়ুপ্রবাহের সৃষ্টি হয়, যা তাপমাত্রার পুনঃবিন্যাস করে আবহাওয়া ও জলবায়ুকে বিভিন্ন স্থানে সঞ্চালিত করে।


title: কে২

text: কেটু () হচ্ছে মাউন্ট এভারেস্টের পর বিশ্বের দ্বিতীয় সর্বোচ্চ পর্বত শৃঙ্গ। সমুদ্রপৃষ্ঠ থেকে এর উচ্চতা । হিমালয় পর্বতমালার কারাকোরাম পর্বত রেঞ্জের অন্তর্গত এই পর্বতশৃঙ্গটি পাকিস্তানের গিলগিত-বালতিস্তান ও চীনের জিংজিয়ানের তাক্সকোরগান সীমান্তে অবস্থিত।


title: স্টক কাংরি

text: স্টক কাংরি উত্তর-পশ্চিম ভারতের লাদাখ অঞ্চলে হিমালয় পর্বতশ্রেণীর সর্বোচ্চ পর্বতশৃঙ্গ। স্টক কাংরি পর্বতশৃঙ্গ লাদাখের হেমিস জাতীয় পার্কের স্টক নামের গ্রামে অবস্থিত। লাদাখের রাজধানী লেহ থেকে এর দূরত্ব ১৫ কিলোমিটার। অধিক উচ্চতা সত্ত্বেও স্টক কাংরি ট্রেকার এবং শৌখিন পর্বতারোহীদের কাছে বেশ জনপ্রিয়। অনেক পর্বতারোহী অধিক উচ্চতাবিশিষ্ট পর্বত আরোহণের প্রথম অভিজ্ঞতা হিসেবে স্টক কাংরি পর্বতশৃঙ্গে আরোহণ করে।


title: বরাইল পর্বত

text: বরাইল পর্বত উত্তর-পূর্ব ভারতের একটি অন্যতম বিশাল পর্বতমালা। এই পর্বতমালা অসম তথা মণিপুর ও নাগাল্যাণ্ড-এর কিছু অঞ্চল জুড়ে বিস্তৃত (দ্রাঘিমাংশ ৯৩.১৫০০° , অক্ষাংশ ২৫.১৫০০°)। এই পর্বত প্রধানতঃ অসমের ডিমা-হাছাও জেলাতে অবস্থিত ও এটি হল অসমের সর্বোচ্চ ও দীর্ঘ পাহাড় (বা পর্বত)। এর সর্বোচ্চ শৃংগটির উচ্চতা হল ১৩৮০ মিটার। এই পর্বতটি বিশাল হিমালয় পর্বতমালার অংশ বিশেষ।


title: উচ্চতা

text: কোন একটি ভৌগলিক স্থানের উচ্চতার সংজ্ঞা প্রদানের জন্য একটি রেফারেন্সের প্রয়োজন পরে। উদাহরণস্বরূপ, সমুদ্র পৃষ্ঠতলের উচ্চতাকে রেফারেন্স ধরে এলিভেশন অনুসারে সর্বোচ্চ পর্বত শৃঙ্গ হল মাউন্ট এভারেস্ট, যা অবস্থিত নেপাল ও তিব্বত, চীনের সীমান্তে; তবে পদদেশ থেকে চূড়া পর্যন্ত পরিমাপ করলে সর্বোচ্চ পর্বত হল মেউনে কিয়া (Mauna Kea), হাওয়াই, মার্কিন যুক্তরাষ্ট্র।


title: কামেট

text: কামেট নন্দা দেবী পর্বতশৃঙ্গের পরে ভারতের গড়ওয়াল অঞ্চলের দ্বিতীয় সর্বোচ্চ পর্বতশৃঙ্গ। এর উচ্চতা ৭,৭৫৬ মিটার। পর্বতটি তিব্বতের সাথে সীমান্তের কাছে উত্তরাখন্ড-এর চামোলি জেলাতে অবস্থিত। এটি বিশ্বের ২৯তম সর্বোচ্চ পর্বতশৃঙ্গ। পর্বতটি হিমালয় পর্বতমালার মূল পর্বতশ্রেণীটির উত্তরে অবস্থিত জাস্কার পর্বতশ্রেণীর অন্তর্গত এবং সুরু নদী ও কার্নালি নদীর মধ্যে অবস্থিত। এটি দেখতে একটি বিরাট পিরামিডের মত, যার সমতল শীর্ষ এলাকা থেকে দুইটি শৃঙ্গ উপরে উঠে গেছে।


title: কুয়েনলুন পর্বতমালা

text: ৭০টিরও বেশি আগ্নেয়পর্বত নিয়ে কুয়েনলুন আগ্নেয়মেখলা গঠিত। তবে এই পর্বতগুলোকে পৃথিবীর বিভিন্ন জানা আগ্নেয়পর্বতগুলির তালিকার মধ্যে সাধারণভাবে এখনও গণ্য করা হয় না। তবে এগুলি রীতিমতোই উঁচু পর্বত (সর্বোচ্চ উচ্চতা ১৯,০৫৫ ফিট বা ৫৮০৮ মিটার)। যদি এগুলিকে আগ্নেয়পর্বতের তালিকায় গণ্য করা হয়, তবে এগুলি চীন তথা এশিয়ার সর্বোচ্চ আগ্নেয়গিরির সম্মান জিতে নেবে। একমাত্র কিলিমাঞ্জারো পর্বতই আগ্নেয়গিরি হিসেবে এগুলির চেয়ে উচ্চ। বর্তমানে অবশ্য এশিয়ার সর্বোচ্চ আগ্নেয়গিরির স্বীকৃতি পেয়ে থাকে উত্তর ইরানে তেহরান শহরের কাছে অবস্থিত সক্রিয় আগ্নেয়গিরি দামভান্দ পর্বত (৫৬৭০ মিটার)। কুয়েনলুন পর্বতমালার আগ্নেয়মেখলা থেকে শেষ যে অগ্নুৎপাতের খবর জানতে পারা যায় তা ১৯৫১ সালের।


title: চো ওইয়ু

text:
চো ওইয়ু পৃথিবীতে ষষ্ঠ উচ্চতম পর্বত। চো ওইয়ু চীন এবং নেপালের মধ্যে সীমারেখাতে মাউন্ট এভারেস্ট এর ২০ কিমি পশ্চিমে হিমালয়ে অবস্থিত। চো ওইয়ু অর্থ " বৈদূর্য দেবতা "।
এর সর্বোচ্চ উচ্চতা ৮২০১ মিটার (২৬,৯০৬ ফুট)।
অক্টোবর ১৯,১৯৫৪ সালে সর্বপ্রথম একদল অস্ট্রেলীয় অভিযাত্রী এর শীর্ষে আরোহন করেন।


title: অ্যাকনকাগুয়া পর্বত

text: অ্যাকোনকাগুয়া (ইংরেজি: Aconcagua, ) আমেরিকা অঞ্চলের সর্বোচ্চ পর্বতশৃঙ্গ। এর উচ্চতা ৬,৯৬০.৮ মিটার বা ২২,৭৮৩৭ ফিট এবং এশিয়ার বাইরে এটিই পৃথিবীর সর্বোচ্চ পর্বত। অ্যাকনকাগুয়া পশ্চিমগোলার্ধ এবং দক্ষিণ গোলার্ধ উভয়েরই সর্বোচ্চশৃঙ্গ। এটি পৃথিবীর ৭টি মহাদেশের শীর্ষ চূড়ারও (সপ্তচূড়া) অন্যতম।


title: ওরিসাবা পর্বত

text: ওরিসাবা পর্বত (স্পেনীয় ভাষায়: Pico de Orizaba) বা সিতলালতেপেতল (Citlaltépetl) পূর্ব মেক্সিকোতে ওরিসাবা শহরের কাছে মেক্সিকোর বেরাক্রুস ও পুয়েবলা অঙ্গরাজ্যগুলির মধ্যকার সীমান্তের উপর অবস্থিত একটি আগ্নেয়গিরি। এটি সমুদ্র সমতল থেকে ৫,৬৩৬ মিটার উঁচু। এটি মেক্সিকোর সর্বোচ্চ পর্বত এবং উত্তর আমেরিকা মহাদেশের ৩য় সর্বোচ্চ পর্বত ও সর্বোচ্চ আগ্নেয়গিরি। ১৫৬৬ সালেস সর্বশেষ পর্বতটিতে বড় রকমের অগ্ন্যুদগীরণ ঘটে। "সিতলালতেপেতল" নামটি নাউয়াতল ভাষা থেকে এসেছে, যার অর্থ "তারার পর্বত"।


title: আর্জেন্টিনা

text:
মেন্দোসা প্রদেশে অবস্থিত আকোনকাগুয়া আর্জেন্টিনার সর্বোচ্চ পর্বত। এটি সমুদ্রতল থেকে ( উচ্চতায় অবস্থিত। এছাড়াও আকোনকাগুয়া দক্ষিণ গোলার্ধ ও পশ্চিম গোলার্ধের সর্বোচ্চ পর্বত।
আর্জেন্টিনার সর্বনিম্ন বিন্দু হচ্ছে সান্তা ক্রুস প্রদেশে অবস্থিত লাগুনা দেল কার্বন, যা সান হুলিয়ান বৃহত্ অবনমনের একটি অংশ। এটি সমুদ্র সমতল থেকে ( নিচে অবস্থিত। এছাড়াও এটি দক্ষিণ গোলার্ধ ও পশ্চিম গোলার্ধের সর্বনিম্ন বিন্দু, এবং পৃথিবীর ৭ম সর্বনিম্ন বিন্দু।


title: গোকুলানন্দ গীতিস্বামী

text: গোকুলানন্দের জন্ম বাংলাদেশের বর্তমান মৌলভীবাজার জেলার কমলগঞ্জ থানার মাধবপুর ইউনিয়নের জবলারপার নামের এক প্রত্যন্ত গ্রামে, ১৮৯৬ সালের ২৬ নভেম্বর তারিখে। দরিদ্র ঘরের এই মেধাবী ছেলেটি মাধবপুরে নিম্নবাংলা পাশ করার পর ইংরেজি পড়ার জন্য ত্রিপুরায় চলে যান। সেখানে অস্টম মান পর্যন্দ পড়েছিলেন। এরপর ১৯২৫ সালে ত্রিপুরার রাতাছড়া গ্রামে ব্যক্তিগত উদ্যোগে একটি প্রাইমারি স্কুল প্রতিষ্টা করেন এবং সেখানে নিজে শিক্ষক হয়ে পাঠদান শুরু করেন। পাশাপাশি শুরু করেন মাতৃভাষা বিষ্ণুপ্রিয়া মণিপুরীতে গান, নাট্যপালা লিখতে।


title: গোকুলানন্দ গীতিস্বামী

text: গোকুলানন্দ গীতিস্বামী (নভেম্বর ২৬, ১৮৯৬ - জুলাই ১৯, ১৯৬২) বিষ্ণুপ্রিয়া মণিপুরী সাহিত্যের অন্যতম পথিকৃৎ। তিনিই সর্বপ্রথম বিষ্ণুপ্রিয়া মণিপুরীদের ভেতর জাতীয়তাবোধ ও মাতৃভাষার প্রতি চেতনা জাগ্রত করেন। গোকুলানন্দ মুলত ছিলেন একজন চারণকবি। তৎকালীন মণিপুরী সমাজের শিক্ষিত একটি বৃহদাংশ যখন সাহেবি এবং বাঙালি চালচলন রপ্ত করতে ব্যস্ত, ঠিক সেই সময় মাতৃভাষায় নানান কবিতা, গান, গীতিপালা লিখে সেগুলোর পরিবেশনা নিয়ে ঘুরতেন গ্রাম থেকে গ্রামে। নিজস্ব ভাষা সংস্কৃতি আচার নিয়ম সবকিছু বিস্মৃত হয়ে এই সমাজ যখন প্রায় নিশ্চিহ্ন হবার দ্বারপ্রান্তে, তখন গীতিস্বামী সক্রেটিসের মতো নতুন আশার, নতুন সম্ভাবনার বাণী ঘরে ঘরে ফেরী করে বেড়িয়েছেন ক্লান্তিহীনভাবে। তিনি দেখিয়ে দিলেন, এই ভাষা এই সংষ্কৃতির ভেতরেও বিপুল সম্ভাবনা রয়েছে। শুধুমাত্র লোকমুখে প্রচারিত এই দরিদ্র ভাষাটি দিয়েও রচিত হতে পারে উৎকৃষ্ট সাহিত্য, শিল্পরস।


title: গোকুলানন্দ গীতিস্বামী

text: গান গেয়ে সমাজকে জাগানোর দ্বায়িত্বে স্বেচ্ছায় কাঁধে তুলে নেন, পাশাপাশি চলে নাট্যপালা মঞ্চায়ন। সমাজ রাজনীতি বিষয়ে গোকুলানন্দের জ্ঞান ও মতাদর্শ ছিল স্বচ্ছ ও শক্তিশালী। গোঁড়ামি ও পশ্চাৎপদতার বিরুদ্ধে তার অবস্থান গানে গানে স্পষ্ট করেন। এজন্যে কম লাঞ্ছনা গঞ্জনা সইতে হয়নি গোকুলানন্দকে। সমাজের উচ্চশ্রেণীর ব্যক্তিরা যারা তাকে একসময় 'পাগল', 'কাক' ইত্যাদি বিশেষনে অভিহীত করেছে, তারাই একসময় তাকে "গীতিস্বামী" নামক সম্মানসূচক উপাধিতে ভূষিত করতে বাধ্য হয়েছে।


title: গোকুলানন্দ গীতিস্বামী

text: গীতিস্বামীর সামাজিক সংস্কার মুলক রচনারগুলোর মধ্যে সবচেয়ে উল্লেখযোগ্যগুলো হলো - 'মাতৃমঙ্গল গীতাভিনয়' , 'সমাজ সংস্কার' ইত্যাদি নাটকগুলো। গোকুলানন্দ গীতিস্বামী রচিত পদাবলী কীর্ত্তনের মধ্যে - বাসক, নৌকাবিলাস, মোহিনীবেশ, মান, মাথুর ইত্যাদি নানান রসকীর্ত্তনগীতির কথা উল্লেখ করা যায়। এছাড়া বিষ্ণুপ্রিয়া মণিপুরী সমাজ নিয়ে অসংখ্য সমাজ-সংস্কারমুলক গান, কবিতা এবং নাটকের পাশাপাশি নীতিশাস্ত্র বা চরিত্র গঠনমুলক নানান বাণী রেখে গিয়েছেন।


title: গোপালকৃষ্ণ গোখলে

text: ভারতের স্বাধীনতা আন্দোলনে গোখলে গভীর প্রভাব বিস্তার করতে সক্ষম হয়েছিলেন। ব্রিটিশ সরকারের উচ্চ স্তর পর্যন্ত সম্পর্ক স্থাপন করে গোখলে কেবলমাত্র ভারতের তরুণ প্রজন্মকে শিক্ষিতই করে তোলেননি, তাঁদের অতীতের তুলনায় অনেক বেশি সরকারি কাজকর্মের সঙ্গে যুক্ত করতে সক্ষম হয়েছিলেন। রাজনীতির আধ্যাত্মিকীকরণ, সমাজ সংস্কার ও বিশ্বজনীন শিক্ষায় দৃঢ় বিশ্বাসের দ্বারা অনুপ্রেরিত হয়েছিলেন তাঁর রাজনৈতিক উত্তরাধিকার মহাত্মা গান্ধী। তবে গান্ধীজি তাঁর পাশ্চাত্য রাজনৈতিক প্রতিষ্ঠান ও ধ্রুপদি উদারবাদের আদর্শকে পরিত্যাগ করলেও ১৯৫০ সালের ভারতীয় সংবিধানে যে ওয়েস্টমিনিস্টার ধাঁচের সরকার ব্যবস্থা প্রবর্তিত হয়, তা ছিল গোখলেরই চিন্তার ফসল।


title: গোকুলানন্দ গীতিস্বামী

text: বাংলাদেশ ভারত দুদেশেই মণিপুরী সমাজে ব্যাপক জনপ্রিয় এই গীতিকবি ১৯৬৫ সালের ১৯ জুলাই মৃত্যুবরন করেন, সেদিন ত্রিপুরা সরকার গোটা রাজ্যে সাধারণ ছুটি ঘোষণা করেন।= তথ্যসূত্র =


title: বিনয় বাঁশী জলদাস

text: ১৯৫৬ সালে বিনয় কাগমারী সাংস্কৃতিক সম্মেলন ও ঢাকার কার্জন হলের সাংস্কৃতিক সম্মেলনে অংশগ্রহণ করেন। ১৯৬৯–৭০ সালে তিনি রায়গোপাল ও ফণী বড়ুয়ার দোহার হিসেবে সারা বাংলায় সফর করেন। ১৯৮০ সালে পশ্চিমবঙ্গের তৎকালীন মুখ্যমন্ত্রী জ্যোতি বসুর আমন্ত্রণে কলকাতায় অনুষ্ঠিত বঙ্গীয় সংস্কৃতি সম্মেলনে যোগ দেন। ১৯৯০ সালে ঢাকার কেন্দ্রীয় শহীদ মিনারে উদীচীর লোকসংস্কৃতি উৎসবে ঢোল বাজান। ১৯৯৯ সালে তিনি ঢোল বাজিয়ে যশোরে অনুষ্ঠিত উদীচীর জাতীয় সম্মেলন উদ্বোধন করেন। ২০০০ সালে গুরুতর অসুস্থ থাকার পরও চট্টগ্রামে অনুষ্ঠিত প্রথম আন্তর্জাতিক মাতৃভাষা দিবসের অনুষ্ঠান উদ্বোধন করেন।


title: মোহনদাস করমচাঁদ গান্ধী

text: দক্ষিণ আফ্রিকায় ভারতীয়দের ভোটাধিকার ছিল না। এই অধিকার আদায়ের বিল উত্থাপনের জন্য তিনি আরও কিছুদিন দেশটিতে থেকে যান। বিলের উদ্দেশ্য সিদ্ধি না হলেও এই আন্দোলন সেদেশের ভারতীয়দেরকে অধিকার সচেতন করে তুলেছিল। ১৮৯৪ সালে গান্ধী নাটাল ইন্ডিয়ান কংগ্রেস প্রতিষ্ঠা করেন। এই সংগঠনের মাধ্যমে সেখানকার ভারতীয়দেরকে রাজনৈতিকভাবে সংঘবদ্ধ করেন। ১৮৯৭ সালের জানুয়ারিতে ভারতে এক সংক্ষিপ্ত সফর শেষে ফিরে আসার পর এক শ্বেতাঙ্গ মব তাকে প্রাণে মেরে ফেলার চেষ্টা করে। গান্ধী এই মব সদস্যদের বিরুদ্ধে কোন অভিযোগ করেননি। কারণ তার মতে, কারও ব্যক্তিগত ভুলের জন্য পুরো দলের বিরুদ্ধে প্রতিশোধ নেয়াকে তিনি সমর্থন করেন না।


title: জনগণমন-অধিনায়ক জয় হে

text: ভারতের স্বাধীনতার প্রাক্কালে কোনও জাতীয় সঙ্গীত নির্বাচিত হয়নি। ১৯৪৭ সালে স্বাধীনতার অব্যবহিত পরে জাতিসংঘে ভারতীয় প্রতিনিধিদলের কাছে কোনও এক অনুষ্ঠানে বাজানোর জন্য ভারতের জাতীয় সঙ্গীতের একটি রেকর্ড চাওয়া হলে, তাঁরা তৎক্ষণাৎ ভারত সরকারকে বিষয়টি অবহিত করেন ও "জনগণমন" বাজানোর পক্ষে মত প্রকাশ করেন। সরকারের অনুমোদনক্রমে জাতিসংঘের অর্কেস্ট্রাবাদনের একটি গ্রামোফোন রেকর্ড সেই অনুষ্ঠানে সাফল্যের সাথে বাজানো হয়। জওহরলাল নেহেরু পরে বলেছিলেন, এই গানের সুর সেদিন সবার দ্বারা প্রশংসিত হয় এবং বিভিন্ন রাষ্ট্রের প্রতিনিধিরা এই সুরটির স্বাতন্ত্র্য ও আভিজাত্যে মুগ্ধ হয়ে এর স্বরলিপি চেয়ে পাঠান।


title: স্বামী প্রণবানন্দ

text: আচার্য স্বামী প্রণবানন্দ জানতেন তীর্থস্থান গুলি ভারতের অখণ্ডতার সূত্র ধরে আছে, হিন্দু সমাজ সমন্বয়ের মধ্য দিয়ে হিন্দুজাতি গঠন তার লক্ষ ছিল, তাই মিলন মন্দির ও রক্ষিদল গঠন এবং বহুবিধ জনহিতকর সেবামূলক কাজ তিনি তাঁর প্রতিষ্ঠিত ভারত সেবাশ্রম সঙ্ঘের মাধ্যমে করেছেন। জনকল্যাণে তিনি যে সব কাজ করেছেন তার অন্যতম তীর্থ সংস্কার। ভণ্ড ধর্মব্যবসায়ী দের দারা দখল হয়ে যাওয়া তীর্থস্থান গুলি উদ্ধারের জন্য তিনি অন্দোলন চালিযেছিলেন। তীর্থসংস্কার আদির দ্বারা ভারতের পবিত্র তীর্থ গুলির জবরদখল মুক্ত করার জন্য প্রয়াশ করেন। সেখানে তীর্থ গুলিতে দরিদ্র অবহেলীত শ্রেণীর প্রবেশের জন্য দ্বারোদ্ঘাটন করেছিলেন তিনি।


title: অরুণাচল প্রদেশ বিধানসভা

text: ১৯৬৯ সালের ২৯ ডিসেম্বর, অসমের রাজ্যপালের নেতৃত্বে উত্তর-পূর্ব সীমান্ত এজেন্সির (অধুনা অরুণাচল প্রদেশ) সর্বোচ্চ উপদেষ্টা সংস্থা এজেন্সি কাউন্সিল গঠিত হয়। ১৯৭২ সালের ২ অক্টোবর এজেন্সি কাউন্সিলের বদলে প্রদেশ কাউন্সিল গঠিত হয়। ১৯৭৫ সালের ১৫ আগস্ট, প্রদেশ কাউন্সিলটিকে রাজ্য বিধানসভায় পরিণত করা হয়। প্রথমদিকে বিধানসভায় ৩৩ জন সদস্য ছিলেন (৩০ জন একক-আসনবিশিষ্ট নির্বাচনী কেন্দ্র থেকে প্রত্যক্ষভাবে নির্বাচিত এবং ৩ জন কেন্দ্রীয় সরকার কর্তৃক মনোনীত)। ১৯৮৭ সালের ২০ ফেব্রুয়ারি অরুণাচল প্রদেশ পূর্ণাঙ্গ রাজ্যের মর্যাদা লাভ করলে বিধানসভার সদস্য সংখ্যা বাড়িয়ে ৬০ করা হয়।


title: অরুণাচল প্রদেশ

text: হিন্দু পুরাণে অঞ্চলটির উল্লেখ পাওয়া গেলেও এর প্রাচীন ইতিহাস সম্পর্কে তেমন কিছু জানা যায়নি। ১৬শ শতকে অসমের রাজারা এর কিছু অংশ দখলে নিয়েছিলেন। ১৮২৬ সালে অসম ব্রিটিশ ভারতের অংশে পরিণত হয়, কিন্তু ১৮৮০-র দশকের আগ পর্যন্ত অরুণাচল প্রদেশকে ব্রিটিশ শাসনের অধীনে আনার কোন প্রচেষ্টা নেওয়া হয়নি। ১৯১২ সালে অঞ্চলটি আসামের একটি প্রশাসনিক অঞ্চলে পরিণত হয় এবং এর নাম দেয়া হয় নর্থ ইস্টার্ন ফ্রন্টিয়ার ট্র‌্যাক্ট (North Eastern Frontier Tract সংক্ষেপে NEFT)। ১৯৫৪ সালে এটির নাম বদলে North East Frontier Agency রাখা হয়। ১৯১৩ সাল থেকেই উত্তরে তিব্বতের এর সীমান্ত নিয়ে বিবাদ রয়েছে। ব্রিটিশেরা হিমালয়ের শীর্ষরেখাকে সীমান্ত হিসেবে প্রস্তাব করেছিল, কিন্তু চীনারা তা প্রত্যাখান করে। এই প্রস্তাবিত রেখাটি ম্যাকমাহন রেখা (McMahon line) নামে পরিচিত এবং বর্তমানে এটিই কার্যত ভারত চীন সীমান্ত হিসেবে স্বীকৃত। ১৯৪৭ সালে চীন প্রায় সম্পূর্ণ অরুণাচল প্রদেশের উপর কর্তৃত্ব দাবী করে। ১৯৫৯ ও ১৯৬২ সালের মধ্যবর্তী সময়ে চীনা সেনারা বেশ কয়েকবার ম্যাকমাহন রেখা অতিক্রম করে ও সাময়িকভাবে ভারতের সীমান্ত ঘাঁটিগুলি দখল করে। ১৯৬২ সালে চীন অরুণাচল প্রদেশ থেকে পশ্চাদপসরণ করে। এরপর বহুবার সীমান্ত বিবাদটি সমাধানের চেষ্টা করা হলেও আজও কোন সমঝোতা হয়নি। ১৯৭২ সালে অঞ্চলটি অরুণাচল প্রদেশ ইউনিয়ন অঞ্চলে পরিণত হয় এবং ১৯৮৬ সালের ডিসেম্বরে একে পূর্ণাঙ্গ অঙ্গরাজ্যের মর্যাদা দেওয়া হয়।বর্তমানে রেলপথ ইটানগর-এর নিকটবর্তী নাহারলাগুন পর্যন্ত বিস্তৃত। রাজ্যের অপর স্টেশনটি হচ্ছে এই রুটের গুমত। একটি নতুন দিল্লি এসি সুপারফাস্ট এক্সপ্রেস ও গুয়াহাটি শতাব্দী এক্সপ্রেস চলাচল করে।


title: ভারতের প্রস্তাবিত রাজ্য ও কেন্দ্রশাসিত অঞ্চল

text: ১৯৭১ সালের ২৫ জানুয়ারি হিমাচল প্রদেশ পূর্ণ রাজ্যের স্বীকৃতি পায়। এই বছর মণিপুর, মেঘালয় ও ত্রিপুরাও পূর্ণ রাজ্য ঘোষিত হয়। ১৯৭২ সালের ২১ জানুয়ারি রাজতান্ত্রিক রাষ্ট্র সিক্কিম ভারতের অন্তর্ভুক্ত হয় এবং ১৯৭৫ সালের ২৬ এপ্রিল তা ভারতের রাজ্যের মর্যাদা পায়। ১৯৮৭ সালের ২০ ফেব্রুয়ারি অরুণাচল প্রদেশ ও মিজোরাম রাজ্য ঘোষিত হয়। ওই বছরই ৩০ মে গোয়া রাজ্য ঘোষিত হয় এবং গোয়ার উত্তরে দমন ও দিউ কেন্দ্রশাসিত অঞ্চল ঘোষিত হয়।


title: অরুণাচল প্রদেশ সরকার

text:
অরুনচল প্রদেশ সরকার ভারতের অরুনাচল প্রদেশ রাজ্য ও তার ২০টি জেলার সর্বোচ্চ শাসনতান্ত্রিক কর্তৃপক্ষ। এটি অরুনাচল প্রদেশে রাজ্য সরকার বা স্থানীয় নামে রাজ্য সরকার নামেও পরিচিত। রাজ্যপাল সহ একটি শাসনবিভাগ, একটি আইনবিভাগ ও একটি
বিচারবিভাগ নিয়ে এই সরকার গঠিত। ভারতের অন্যান্য রাজ্যগুলির মতোই, রাজ্যের সাংবিধানিক প্রধান রাজ্যপাল কেন্দ্রীয় সরকারের সুপারিশ অনুসারে রাষ্ট্রপতি কর্তৃক নির্বাচিত হন। তবে তাঁর পদটি মূলত আনুষ্ঠানিক।
মুখ্যমন্ত্রী সরকারের প্রধান, এবং তাঁর হাতেই রাজ্যের প্রকৃত শাসনক্ষমতা ন্যস্ত থাকে। ইটানগর অরুনাচল প্রদেশের রাজধানী এবং এখানেই রাজ্যের আইনসভা বিধানসভা ও সচিবালয় মহাকরণ অবস্থিত।


title: অরুণাচল প্রদেশ

text: অরুণাচল প্রদেশ (হিন্দি ভাষায়: अरुणाचल प्रदेश, ইংরেজি ভাষায়: Arunachal Pradesh) উত্তর-পূর্ব ভারতে অবস্থিত ভারতের একটি অঙ্গরাজ্য। এর দক্ষিণে ভারতের অঙ্গরাজ্য অসম, পশ্চিমে ভুটান, উত্তর ও উত্তর-পূর্বে গণচীন, এবং পূর্বে মিয়ানমার। অরুণাচল প্রদেশের আয়তন ৮৩,৭৪৩ বর্গকিলোমিটার। গণচীন অঙ্গরাজ্যটির অংশবিশেষ নিজেদের বলে দাবী করেছে। এর রাজধানী ইটানগর।


title: অরুণাচল প্রদেশ বিধানসভা

text: অরুণাচল প্রদেশ বিধানসভা ভারতের উত্তর-পূর্বাঞ্চলীয় রাজ্য অরুণাচল প্রদেশের এককক্ষীয় বিধানসভা। বিধানসভা ভবন রাজ্যের রাজধানী ইটানগরে অবস্থিত। অরুণাচল প্রদেশ বিধানসভা ৬০ জন বিধায়ককে নিয়ে গঠিত। তাঁরা একক-আসনবিশিষ্ট নির্বাচনী কেন্দ্র থেকে নির্বাচিত হন।


title: আসাম

text: স্বাধীনতার পর আসাম রাজ্যের পুনর্গঠন হয়। ১৯৬৩ সালে নাগা পার্বত্য জেলা নিয়ে গঠিত হয় নাগাল্যান্ড। ১৯৭০ সালে গারো , খাসি ও জয়ন্তিকা নিয়ে মেঘালয় অন্তরাজ্য গঠিত হয় যা পরে ১৯৭২ সালে পূর্ণ রাজ্যের রূপ পায়। ১৯৭২ সালে অরুণাচল প্রদেশ ও মিজোরাম কেন্দ্র স্বাসিত অঞ্চল ঘোষিত হয় পরবর্তীতে ১৯৮৬ সালে তা পূর্ণ রাজ্যের রূপ পায়।


title: অরুণাচল প্রদেশের জেলাসমূহের তালিকা

text: অরুণাচল প্রদেশ হচ্ছে ভারতের প্রদেশ যার ১৯টি জেলা রয়েছে। ভারতে জেলা বলতে বোঝানো হয় একজন জেলা প্রশাসক বা জেলা ম্যাজিস্ট্রেটের অধীনে চালিত একটি প্রশাসনিক একক। জেলা প্রশাসক বা জেলা ম্যাজিস্ট্রেটকে সহায়তা করার জন্য রাষ্ট্রের প্রশাসনিক চাকুরির বিভিন্ন শাখার কতিপয় কর্মকর্তা ও কর্মচারী থাকেন। ভারতের পুলিশ সার্ভিসের একজন পুলিশ সুপার জেলার আইন শৃঙ্খলা রক্ষার দায়িত্বে নিয়োজিত থাকেন।


title: অরুণাচল প্রদেশ

text: অরুণাচল প্রদেশের ভূপ্রকৃতি দক্ষিণে পাহাড়ের পাদদেশীয় এলাকা দিয়ে শুরু হয়ে ক্ষুদ্রতর হিমালয় পর্বতমালায় উপনীত হয়েছে এবং সেখান থেকে উত্তরে তিব্বতের সাথে সীমান্তের কাছে বৃহত্তর হিমালয় পর্বতমালায় মিশেছে। ব্রহ্মপুত্র নদ (এখানে সিয়াং (Dihang)নামে পরিচিত) ও তার বিভিন্ন উপনদী তিরাপ, লোহিত, সুবর্ণসিড়ি ও ভারেলি এখানকার প্রধান নদনদী। দক্ষিণের পাহাড়ের পাদদেশীয় এলাকার জলবায়ু উপক্রান্তীয় প্রকৃতির। পার্বত্য অঞ্চলে উচ্চতা বৃদ্ধির সাথে সাথে তাপমাত্রা দ্রুত হ্রাস পায়। বার্ষিক ২০০০ থেকে ৪০০০ মিলিমিটার বৃষ্টিপাত হয়। অঙ্গরাজ্যটির উদ্ভিজ্জ ও প্রাণীজীবনে এর বিচিত্র ভূপ্রকৃতি ও জলবায়ুর প্রভাব দেখতে পাওয়া যায়। এখানে ৫০০-রও বেশি প্রজাতির অর্কিড গাছ আছে। বিস্তৃত অরণ্য উপক্রান্তীয় থেকে শুরু করে আল্পীয় ধরনের হতে পার। প্রাণীর মধ্যে বাঘ, চিতাবাঘ, হাতি, লাল পান্ডা এবং হরিণ উল্লেখযোগ্য।


title: অরুণাচল প্রদেশ

text: অরুণাচল প্রদেশের অর্থনীতি মূলত কৃষিনির্ভর। ধান প্রধান শস্য; এছাড়াও যব, বজরা, গম, ডাল, আলু, আখ, ফলমূল, তেলবীজ, ইত্যাদি চাষ করা হয়। ঝুম চাষ পদ্ধতি প্রয়োগ করা হয়, যেখানে পাহাড়ের একটি নির্দিষ্ট অংশের সমস্ত গাছ কেটে ফেলে সেখানে কয়েক মৌসুম চাষ করা হয়, এবং এরপর চাষের জায়গা নতুন এলাকায় স্থানান্তর করা হয়। এর ফলে বনসম্পদের ক্ষয়ক্ষতি হয়। অরুণাচল প্রদেশে কলকারখানার পরিমাণ স্বল্প; এখানে কাঠ কাটা, ধান ও তেলের কল, সাবান ও মোমবাতি তৈরি, রেশম, এবং হস্তশিল্প প্রচলিত। অরুণাচল প্রদেশের অরণ্য, নদী, কয়লা, তেল এবং অন্যান্য খনিজের অর্থনৈতিক সম্ভাবনা এখনো পুরোপুরি সদ্ব্যবহার করা হয়নি। অংশত রুক্ষ ভূপ্রকৃতির কারণে এমনটি ঘটেছে। ১৯৯২ সালে অঙ্গরাজ্যটিকে সীমিত আকারের পর্যটনের জন্য উন্মুক্ত করে দেওয়া হয়।


title: স্যামসাং

text: ভারতে বিশ্বের সবচেয়ে বড় মোবাইল ফোন কারখানা চালু করেছে স্যামসাং ইলেকট্রনিকস। দক্ষিণ কোরিয়ার প্রেসিডেন্ট মুন জে-ইনকে সঙ্গে নিয়ে এ কারখানাটি উদ্বোধন করেছেন ভারতের প্রধানমন্ত্রী নরেন্দ্র মোদী। ভারতের রাজধানী দিল্লির কাছে নয়ডায় স্যামসাংয়ের এ কারখানার অবস্থান। এ কারখানা থেকে বছরে এখন ১২ কোটি মোবাইল ফোন উৎপাদন হবে। কারখানা সম্প্রসারণের পুরো প্রক্রিয়াটি কয়েক ধাপে ২০২০ সালের মধ্যে সম্পন্ন হবে।


title: নয়ডা

text: ভারতে বিশ্বের সবচেয়ে বড় মোবাইল ফোন কারখানা চালু করেছে স্যামসাং ইলেকট্রনিকস। নয়ডায় স্যামসাংয়ের এ কারখানার অবস্থান। এ কারখানা থেকে বছরে এখন ১২ কোটি মোবাইল ফোন উৎপাদন হবে। কারখানা সম্প্রসারণের পুরো প্রক্রিয়াটি কয়েক ধাপে ২০২০ সালের মধ্যে সম্পন্ন হবে।


title: মাইক্রোম্যাক্স মোবাইল

text: মাইক্রোম্যাক্স গুড়গাও, হরিয়ানা, ভারতে অবস্থিত একটি ইলেকট্রনিক্স সামগ্রী নির্মাতা ব্যবসায়িক প্রতিষ্ঠান। IT সফটওয়্যার কোম্পানি হিসেবে এই প্রতিষ্ঠান যাত্রা করলেও পরবর্তীতে এই প্রতিষ্ঠান মোবাইল হ্যান্ডসেট তৈরি করা শুরু করে। ২০১০ সালে, কম মূল্যের হ্যান্ডসেট তৈরিতে ভারতে দেশীয় কোম্পানির মধ্যে এটি একটি বৃহৎ কোম্পানি ছিল। Q3 এর মতে ২০১৪ সালে, মাইক্রোম্যাক্স পৃথিবীর দশতম স্মার্টফোন বিক্রেতা কোম্পানি ছিল।


title: মোবাইল ফোন

text: বর্তমানে বাংলাদেশে মোট ৬টি মোবাইল ফোন কোম্পানী রয়েছে। এদের মধ্যে ৫টি জিএসএম এবং একটি সিডিএমএ প্রযুক্তির মোবাইল সেবা দিচ্ছে। এর মধ্যে সব জিএসএম মোবাইল কোম্পানি ২০১৩ সাল থেকে তৃতীয় প্রজন্মের ৩জি সেবা দেওয়া শুরু করেছে। মোবাইল অপারেটরদের মধ্যে একমাত্র টেলিটক দেশিয় কোম্পানি। বর্তমানে রবি ও এয়ারটেল একীভূত হয়ে রবি হবার কাজ করছে। দেশে মোবাইল নম্বর গুলো ০১ দিয়ে শুরু। কান্ট্রি কোড সহ নম্বর হয় +৮৮০১********* । কান্ট্রি কোড ব্যতীত মোট ১১ ডিজিটের নম্বর ব্যবস্থা চালু এখন। মোবাইল কোম্পানীগুলো হল:


title: কলকাতা

text:
কলকাতার প্রধান টেলিফোন ও মোবাইল ফোন পরিষেবা সরবরাহকারী হল সরকারি সংস্থা ভারত সঞ্চার নিগম লিমিটেড (বিএসএনএল) এবং ভোদাফোন, ভারতী এয়ারটেল, রিলায়েন্স কমিউনিকেশনস, আইডিয়া সেলুলার, এয়ারসেল, টাটা ডোকোমো, টাটা ইন্ডিকম, ইউনিনর,ভার্জিন মোবাইল ও এমটিএস ইন্ডিয়া সহ একাধিক বেসরকারি সংস্থা। শহরে জিএসএম ও সিডিএমএ সহ সুপ্রসারিত সেলুলার কভারেজ সুলভ। বিএসএনএল, টাটা ইন্ডিকম, সাইফি, এয়ারটেল, রিলায়েন্স ও এলিয়ান্স প্রভৃতি সংস্থা ব্রডব্যান্ড ইন্টারনেট পরিষেবা সরবরাহ করে থাকে।
২০১১ সালের হিসেব অনুসারে, কলকাতায় ৪৮টি সরকারি হাসপাতাল ও ৩৬৬টি বেসরকারি চিকিৎসাকেন্দ্র আছে। এর মধ্যে সরকারি হাসপাতালগুলি পশ্চিমবঙ্গ সরকারের স্বাস্থ্য ও পরিবার কল্যাণ মন্ত্রকের অধীনস্থ। কলকাতার হাসপাতালগুলির মোট শয্যাসংখ্যা ২৭,৬৮৭। প্রতি ১০,০০০ মানুষে কলকাতায় হাসপাতাল শয্যাসংখ্যার অনুপাত ৬১.৭। জাতীয় স্তরে এই অনুপাত প্রতি ১০,০০০ নাগরিকে ৯ জন। সেই হিসেবে এটি জাতীয় গড়ের চেয়ে অনেক বেশি। কলকাতায় দশটি মেডিক্যাল ও ডেন্টাল কলেজ আছে। এগুলি কলকাতা মহানগরীয় এলাকার মধ্যে রাজ্যের টার্টিয়ারি রেফারাল হাসপাতাল হিসেবে কাজ করে। কলকাতা মেডিক্যাল কলেজ ও হাসপাতাল স্থাপিত হয়েছিল ১৮৩৫ সালে। এটিই এশিয়ার প্রথম আধুনিক চিকিৎসাবিদ্যা শিক্ষাপ্রতিষ্ঠান। তবে কলকাতার স্বাস্থ্য পরিষেবার ক্ষেত্রে এই ব্যবস্থাকে যথেষ্ট মনে করা হয় না। কলকাতার অধিবাসীদের ৭৫% বেসরকারি চিকিৎসাকেন্দ্রগুলিকে বেশি পছন্দ করেন।জন্য সরকারি হাসপাতালের স্বাস্থ্য পরিষেবার নিম্নমান, অপ্রতুলতা ও দীর্ঘসূত্রিতাকে দায়ী করা হয়।


title: রবি (মোবাইল ফোন কোম্পানি)

text: জি.এস.এম/জি.পি.আর.এস ব্যান্ড ৯০০ মেগাহার্টজ। রবি'র রয়েছে বিশ্বের ১৭০টি দেশের ৪০০ মোবাইল ফোন অপারেটরের সাথে রোমিং ব্যবস্থা। এটি বাংলাদেশে প্রথম জিপিআরএস ব্যবস্থা চালু করে। রবি ব্যবহার করে জিএসএম ৯০০/১৮০০ মেগাহার্টজ।বর্তমানে দেশের ৬৪ টি জেলার মধ্যে মোবাইল ফোন সেবা প্রদানের জন্য অনুমোদিত ৬৪ টি জেলাতেই রবির এর নেটওয়ার্ক রয়েছে। বর্তমানে এটি ৪.৫জি ইন্টারনেট সেবা দেয়া শুরু করেছে।


title: রবি (মোবাইল ফোন কোম্পানি)

text: ১৬ নভেম্বর, ২০১৬ তারিখে রবি আজিয়াটা লিমিটেডের মার্জড কোম্পানির অপারেশন শুরু হওয়ার সাথে সাথে বাংলাদেশের টেলিকম সেক্টরের প্রথম বিলটি কার্যকর হয়। রবি এবং এয়ারটেলের বিনিময়ের পর, বর্তমানে বিযুক্ত কোম্পানিটি রবি আজিয়াটা লিমিটেড নামে পরিচিত। সফলভাবে বিলটি প্রক্রিয়া সম্পন্ন করার পর, রবি বাংলাদেশে দ্বিতীয় বৃহত্তম মোবাইল ফোন অপারেটর হিসাবে আবির্ভূত হয়েছে। একত্রিত কোম্পানী দেশব্যাপী নেটওয়ার্ক কভারেজ আছে।


title: ভারতের পরিবহন ব্যবস্থা

text: থানে, পুনে, কানপুর, লখনউ, অমৃতসর, ও কোচি শহরেও দ্রুত পরিবহন পরিষেবা চালুর প্রস্তাব রাখা হয়েছে। ভারতের যে দুটি শহরে মনোরেল নেটওয়ার্ক চালুর প্রস্তাবনা রাখা হয়েছে তার মধ্যে অন্যতম হল মুম্বই। মুম্বই মনোরেল প্রকল্পটি বর্তমানে নির্মীয়মান। অন্যদিকে কলকাতা শহরেও মনোরেল পরিষেবা চালুর করার পরিকল্পনা গৃহীত হয়েছে। কোঙ্কণ রেল নিগম মারগাঁওতে স্কাইবাস মেট্রো নামে একটি ঝুলন্ত মেট্রো পরিষেবার পরিকল্পনা নিয়েছে। তবে ২০০৪ সালের একটি দুর্ঘটনার পরিপ্রেক্ষিতে বর্তমানে এই প্রকল্পের কাজ থমকে আছে। পশ্চিম রেলের চার্চগেট ও বিরার স্টেশনের মধ্যে একটি দুই ট্র্যাকবিশিষ্ট উড়াল করিডোর নির্মাণের প্রস্তাবও রাখা হয়েছে। মুম্বইয়ের এই পথে বাতানুকূল ইএমইউ ট্রেন চলবে।


title: রবি (মোবাইল ফোন কোম্পানি)

text: রবি আজিয়াটা লিমিটেড, ডিবিএ রবি (বাংলা: রবি), বাংলাদেশের দ্বিতীয় বৃহত্তম মোবাইল নেটওয়ার্ক অপারেটর। এটি মালয়েশিয়ার আজিয়াটা গ্রুপ বেরহাদ, ভারতের ভারতী এয়ারটেল লিমিটেড এবং জাপানের এনটিটি ডকোমো ইনক এর মধ্যে যৌথ উদ্যোগ। এশিয়াতে মালয়েশিয়া ৬৮.৭% নিয়ন্ত্রিত অংশীদারিত্ব রয়েছে, ভারতীয় এয়ারটেল ২৫% এবং অবশিষ্ট ৬.৩% জাপানের এনটিটি ডোকোমোর রয়েছে।


title: ধর্মনগর

text: ধর্মনগরে প্রধান টেলিফোন ও মোবাইল ফোন পরিষেবা সরবরাহকারী হল সরকারি সংস্থা ভারত সঞ্চার নিগম লিমিটেড (বিএসএনএল) এবং ভারতী এয়ারটেল, ভোদাফোন, রিলায়েন্স কমিউনিকেশনস, আইডিয়া সেলুলার ও এয়ারসেল বেসরকারি সংস্থা। বিএসএনএল সংস্থা ব্রডব্যান্ড ইন্টারনেট পরিষেবা সরবরাহ করে থাকে। (ধর্মনগর- এস.টি.ডি কোড ০৩৮২২)


title: মাগদালেনা নদী

text: মাগদালেনা নদী (স্পেনীয় ভাষায়: Río Magdalena) দক্ষিণ-পশ্চিম কলম্বিয়ার আন্দেস পর্বতমালায় উৎপত্তিলাভ করে উত্তর দিকে প্রায় ১৫৪০ কিমি প্রবাহিত হয়ে ক্যারিবীয় সাগরে পতিত হয়েছে। ক্যারিবীয় সাগরের মোহনা থেকে অভ্যন্তরীণ নৌবন্দর হোন্দা পর্যন্ত এটির প্রায় ৯৯০ কিমি দীর্ঘ অংশ নাব্য। ফলে নদীটি কলম্বিয়ার অভ্যন্তরে প্রবেশের প্রধান পথ। হোন্দার জলপ্রপাতপূর্ণ অংশ পেরিয়ে এটি আরও প্রায় ২৪০ কিলোমিটার ধরে হুইলা ডিপার্টমেন্টের নেইভা শহর পর্যন্ত নাব্য। মূলত অগভীর পানির স্টীমবোটের মাধ্যমে নৌপরিবহন সম্পন্ন হয়। উত্তরের জলা নিম্নভূমি এলাকায় এই নদীর সাথে সান হোগে, সেজার ও কাউকা নদী এসে মিশেছে; এদের মধ্যে কাউকা প্রধান উপনদী। মাগদালেনা নদীর মোহনায় ক্যারিবীয় সাগরের উপকূলে অবস্থিত বারানকিয়া কলম্বিয়ার প্রধান সমুদ্র বন্দর। এই নদীতেই কলম্বিয়ার সবচেয়ে বেশি মিঠা পানির মাছ শিকার হয়।


title: মালয়েশিয়া এয়ারলাইন্স ফ্লাইট ৩৭০

text: ১২ই মার্চ কর্তৃপক্ষ মালাক্কা প্রণালীর উত্তর-পশ্চিমে অন্দামান সাগরেও অনুসন্ধান কার্যক্রম শুরু করে ও মালয়েশিয়ার সরকার উক্ত সামুদ্রিক এলাকায় অনুসন্ধানের জন্য ভারতের সাহায্য চায়। চীন তিন দিন পূর্বের গ্রহণ করা কিছু স্যাটেলাইট চিত্র প্রকাশ করে, এতে দেখা যায় তিনটি বস্তু সাগরের পানিতে ভাসছে ও বস্তুগলো ; স্থানাঙ্ক । যাইহোক, ধারণা করা অঞ্চলে কোন ধরণের ভাসমান বস্তু পাওয়া যায়নি। ভিয়েতনাম কর্তৃপক্ষ অনুসারে, এলাকাটি ভিয়েতনাম ও অন্য দেশের দ্বারা পুনরায় অনুসন্ধান করা হয়েছিল। ডিজিটালগ্লোব নামে একটি স্যাটেলাইট ইমেজিং কোম্পানি অনুসন্ধান এলাকার পাওয়া সকল ছবিই প্রকাশ দেয় ও যে কেউকে, যদি কোন চিত্র সম্পর্কে কোন ধারণ থাকে যা অনুসন্ধানে সাহায্য করবে তা জানানোর অনেুরোধ করা হয়।


title: মানাগুয়া হ্রদ

text: মানাগুয়া হ্রদ (স্পেনীয় ভাষায়: Lago de Managua, উচ্চারণ "মানাহুয়া"; ) নিকারাগুয়ায় অবস্থিত একটি মিষ্ট জলের হ্রদ। একে অনেক সময় "লাগো জোলোতলানও" বলা হয়ে থাকে। মোমোতোম্বো আগ্নেয়গিরির (১২৫৮ মিটার) একেবারে পাশে অবস্থিত এই হ্রদটি দৈর্ঘ্যে প্রায় ৬৫ কিলোমিটার ও প্রস্থে প্রায় ২৫ কিলোমিটার। এর উপরিতলের ক্ষেত্রফল ১০২৪ বর্গ কিলোমিটার। নিকারাগুয়ার রাজধানী তথা সর্ববৃহৎ নগরী মানাগুয়া এই হ্রদের দক্ষিণ-পশ্চিম তীরে অবস্থিত। দক্ষিণপূর্ব দিকে রিও তিপিতাপা নদীর মাধ্যমে এই হ্রদ নিকারাগুয়া হ্রদের সাথে যুক্ত।


title: মালয়েশিয়া এয়ারলাইন্স ফ্লাইট ৩৭০

text: শুরুতে ১২টিরও বেশি দেশ সম্মিলিতভাবে মালাক্কা প্রণালী ও দক্ষিণ চীন সাগরে মোট ২৭,০০০ বর্গ ন্যাটিকেল মাইল (৯৩,০০০ বর্গকিলোমিটার; ৩৬,০০০ বর্গমাইল) এলাকাজুড়ে নিখোঁজ বিমানটির খোঁজে অনুসন্ধান চালিয়েছে। প্রাথমিকভাবে ভিয়েতনামকে প্রাধান্য দিয়ে অনুসন্ধান পরিচালনা করা হলেও ১১ই মার্চ ভিয়েতনামে বিমানটির খোঁজে পাওয়ার সম্ভাবনা কমে আসে ও অনুসন্ধানকারীরা বিমানটি ভূমিতে অবতরণ করেছে কিনা তা অনুসন্ধান শুরু করে। ১২ই মার্চ কর্তৃপক্ষ মালাক্কা প্রনালীর উত্তর-পশ্চিমের আন্দামান সাগরে অনুসন্ধান শুরু করে।


title: মেঘনা নদী

text: আসামের পার্বত্য অঞ্চল থেকে জন্ম নিয়ে 'বরাক' নদী আসামের শেরপুরের কাছে সুরমা ও কুশিয়ারা নামে দুটি শাখায় বিভক্ত হয়েছে। তারপর সিলেট জেলার উপর দিয়ে প্রবাহিত হয়েছে। সুনামগঞ্জ ও হবিগঞ্জ জেলার সীমান্তে মারকুলীতে এই দুই নদী এক হয়ে কালনি নামে কিছুদূর অগ্রসর হয়ে ভৈরব বাজারের কাছে পুরাতন ব্রহ্মপুত্রের সঙ্গে মিলিত হয়ে মেঘনা নাম ধারণ করেছে। তারপর আরো দক্ষিণ দিকে অগ্রসর হয়ে চাঁদপুরের কাছে পদ্মা নদীতে এসে মিলিত হয়েছে। আরো দক্ষিণে নোয়াখালী, লক্ষ্মীপুর ও ভোলা দ্বীপের মধ্য দিয়ে মেঘনা নদী মেঘনা লোয়ার নদী নামে বঙ্গোপসাগরে পড়েছে। সুরমাসহ মেঘনা নদীর দৈর্ঘ্য প্রায় ৬৫০ মাইল। চাঁদপুরের কাছে পদ্মা-মেঘনার মিলিত ধারাটি মোহনা নামে পরিচিত। এখান থেকে আনুমানিক ৯০ মাইল দক্ষিণে চারটি মোহনা পথে মেঘনা বঙ্গোপসাগরে মিলেছে। এগুলোর স্থানীয় নাম তেঁতুলিয়া, শাহবাজপুর, সন্দ্বীপ ও হাতিয়া।


title: কৃষ্ণা নদী

text: কৃষ্ণা নদীর উৎস পশ্চিমঘাট পর্বতমালায় মহাবালেশ্বরের উত্তরদিকে প্রায় উচ্চতায়। এই স্থান আরব সাগর থেকে প্রায় ৬৪ কিমি দূরে অবস্থিত। এরপর প্রায় ১৪০০ কিমি পথ অতিক্রম করে কৃষ্ণা নদী গিয়ে মেশে বঙ্গোপসাগরে। এই যাত্রাপথের ৩০৫ কিমি মহারাষ্ট্রের অন্তর্গত, ৪৮৩ কিমি আছে কর্ণাটক রাজ্যের সীমানার মধ্যে, আর বাকি ৬১২ কিমি অন্ধ্রপ্রদেশে। এই যাত্রাপথে ঘটপ্রভা, মালাপ্রভা, ভীমা, তুঙ্গভদ্রা আর মুসী নদীর জল এসে কৃষ্ণায় মেশে।


title: মেঘনা নদী

text: মেঘনা পৃথিবীর বড় নদীগুলোর মতোই অনেক বেশি বৃষ্টির পানি বহন করে। এই নদী সুরমা, কুশিয়ারা, খাসিয়া-জয়ন্তীয়া পাহাড়, শিলং উপত্যকা ও চেরাপুঞ্জির বৃষ্টির পানি বহন করে আনে। ভারতের মেঘালয় রাজ্যের চেরাপুঞ্জিতে পৃথিবীর সবচেয়ে বেশি বৃষ্টিপাত হয়। বৃষ্টির বিপুল জলরাশির জন্য সিলেটে বড় বড় বিল বা হাওর তৈরি হয়েছে। আর এ কারনে মেঘনা খুব গভীর ও খরস্রোতা। ঢল বা বন্যার জন্য মেঘনা বিখ্যাত। বৃষ্টির পানি যখন খুব দ্রুত মোহনার কাছে পৌঁছাতে পারে না তখনই এর দু'কূল ছাপিয়ে বন্যা হয়। চাঁদপুরের কাছে পদ্মা-মেঘনার মিলনস্থলে প্রচুর ইলিশ পাওয়া যায়। এই ইলিশ অত্যন্ত সুস্বাদু। এজন্য চাঁদপুরের ইলিশ বিশ্ববিখ্যাত। কুমিল্লার দাউদকান্দিতে মেঘনা নদীর উপর সুদীর্ঘ মেঘনা-গোমতী সেতুর অবস্থান। এছাড়াও ভৈরবের রেলওয়ে সেতু এ নদীর উপর একটি গুরুত্বপূর্ণ সেতু।


title: মেগালিথ

text: ডলমেন এবং দাড়ানো পাথর পাওয়া গেছে মধ্যপ্রাচ্যের বিস্তীর্ণ এলাকায়, সিরিয়ার দক্ষিনে তুর্কী-আলেপ্পো বর্ডার থেকে শুরু হয়ে যা চলে গেছে দক্ষিণে ইয়েমেনের দিকে। সেগুলা লেবানন, সিরিয়া, জর্ডান, ইসরাইল এবং সৌদি আরবেও পাওয়া যায়। সবচেয়ে বড়টা পাওয়া যাবে সিরিয়ার দক্ষিণে এবং জর্ডান রিফট উপত্যাকার উপর দিয়ে, যেখানে এগুলো ঝুকির মুখে আছে। এগুলোর সময়কাল নির্ধারণ করা হয়েছে ক্যালকোলিথিকের শেষ দিক থেকে বা ব্রোন্জ যুগের প্রথমদিকের। ইরানের খরগ দ্বীপে, ইরাকের বারদ বালকাতে এবং সম্প্রতিককালে বাংলাদেশের সিলেটের জৈন্তাপুরেও মেগালিথ পাওয়া গেছে।


title: মেঘনা নদী

text: মেঘনা নদী বা মেঘনা আপার নদী বাংলাদেশের দক্ষিণ-পূর্বাঞ্চলের কিশোরগঞ্জ, নরসিংদী, ব্রাহ্মণবাড়িয়া, নারায়ণগঞ্জ, কুমিল্লা, মুন্সীগঞ্জ ও চাঁদপুর জেলার একটি নদী। নদীটির দৈর্ঘ্য ১৫৬ কিলোমিটার, গড় প্রস্থ ৩৪০০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মেঘনা আপার নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১৭।। মেঘনা বাংলাদেশের গভীর ও প্রশস্ততম নদী এবং অন্যতম বৃহৎ ও প্রধান নদী।


title: মার্ঘেরিটা

text:
অসমের একটি চিরসবুজ অরণ্য। জেলাটির দক্ষিণ-পূর্ব অঞ্চলে অবস্থিত এই অরণ্যের বিস্তৃতি প্রায় ৩০০ বর্গকিলোমিটার। এখানে হলৌ বাঁদর, গাহরি-নেজীয়া বাঁদর, বাঘ, হাতী ইত্যাদি প্রাণী পাওয়া যায়। সাথে পাখির বিভিন্ন প্রজাতিরও এটি রম্যভূমি।
একশো বছরেরও পুরানো তৈলখনি ও বিশ্বের অন্যতম পুরানো কার্যক্ষম তেল শোধনাগারের জন্য ডিগবয় বিখ্যাত । তদুপরি এখানে ১৮ হোল গল্ফ কোর্স ও দেশের ভিতরে প্রথম তৈল সংগ্রহালয় পর্যটকদের আকর্ষণের কেন্দ্র। নগরটিতে দ্বিতীয় বিশ্বযুদ্ধর এক সমাধিও অবস্থিত। ইয়ার উপরিও ডিগবয়র সংরক্ষিত বণাঞ্চল পাকৈঢোঁরার প্রজাতির জন্য জনাজাত।


title: ভারতে বৌদ্ধধর্মের ইতিহাস

text: অধুনা নেপাল রাষ্ট্রের মধ্যাঞ্চলীয় সমভূমিতে অবস্থিত লুম্বিনীতে বুদ্ধের জন্ম হয়। তাঁর পিতা ছিলেন কপিলাবস্তুর শাক্য রাজা শুদ্ধোধন। সন্ন্যাস গ্রহণ করে শমন প্রথানুসারে ধ্যানের মাধ্যমে বুদ্ধ মঝ্‌ঝিম পন্থা আবিষ্কার করেন। এই পন্থায় সন্ন্যাসের কঠোরতা ও অতি-সাধারণ জীবনযাত্রার মধ্যবর্তী একটি পন্থা প্রদর্শিত হয়। অধুনা ভারতের বিহার রাজ্যে বোধগয়াতে একটি পিপুল গাছের তলায় তিনি বোধিলাভ করেন। এই গাছটি এখন বোধিবৃক্ষ নামে পরিচিত। এরপর থেকে গৌতম ‘সম্যকম্বুদ্ধ’ (‘পরিপূর্ণ আত্ম-বোধিপ্রাপ্ত ব্যক্তি’) নামে পরিচিত হন। মগধের রাজা বিম্বিসার বুদ্ধের পৃষ্ঠপোষকতা করেন। বিম্বিসার বৌদ্ধধর্ম গ্রহণ করেন এবং বহু বৌদ্ধ বিহার স্থাপনের অনুমতি দেন। এর ফলে মগধের সমগ্র অঞ্চল পরে ‘বিহার’ নামে পরিচিত হয়। উত্তর ভারতের বারাণসী শহরের কাছে মৃগদাবে বুদ্ধ তাঁর পাঁচ জন সঙ্গীর কাছে প্রথম উপদেশ দানের মাধ্যমে ধর্মচক্র প্রবর্তন করেন। এই পাঁচ জনের সঙ্গে বুদ্ধ এর আগে বোধিলাভের জন্য তপস্যা করেছিলেন। তাঁদের নিয়েই বুদ্ধ প্রথম সংঘ স্থাপন করেন। এর মাধ্যমে প্রথম ত্রিরত্ন (বুদ্ধ, ধর্ম ও সংঘ) স্থাপনের প্রচেষ্টা সম্পূর্ণ হয়। কথিত আছে, জীবদ্দশায় অবশিষ্ট সময়ে বুদ্ধ উত্তর ভারতের গাঙ্গেয় সমভূমি অঞ্চল ও অন্যান্য অঞ্চলে পর্যটন করে ধর্মোপদেশ দিয়েছিলেন। অধুনা ভারতের উত্তরপ্রদেশ রাজ্যের কুশীনগরে বুদ্ধ পরিনির্বাণ লাভ করেন।Living Religions, seventh edition, by Mary Pat Fisher


title: অশ্বত্থ

text: গৌতম বুদ্ধ এক অশ্বত্থ বৃক্ষের নিচে ধ্যান করার সময় বোধি (জ্ঞান) লাভ করেন। এই স্থানটি বর্তমানে ভারতের বিহারে বুদ্ধগয়ায় অবস্থিত। যদিও মূল গাছটি একাধিকবার ধ্বংস হয়ে গিয়েছে, এবং প্রতিস্থাপিত হয়েছে। মূল গাছের একটি শাখা ২৮৮ খ্রিস্টপূর্বাব্দে শ্রীলংকার অনুরাধাপুরে রোপণ করা হয় এবং এটি জয় শ্রী মহা বোধি নামে পরিচিত। এটি বিশ্বের প্রাচীনতম সপুষ্পক উদ্ভিদ।


title: গৌতম বুদ্ধ

text: এই ঘটনার পরে একটি অশ্বত্থ গাছের তলায় তিনি ধ্যানে বসেন এবং সত্যলাভ না করে স্থানত্যাগ করবেন না বলে প্রতিজ্ঞা করেন। উনপঞ্চাশ দিন ধরে ধ্যান করার পর তিনি বোধি প্রাপ্ত হন। এই সময় তিনি মানব জীবনে দুঃখ ও তাঁর কারণ এবং দুঃখ নিবারণের উপায় সম্বন্ধে অন্তর্দৃষ্টি লাভ করেন, যা চতুরার্য সত্য নামে খ্যাত হয়। তাঁর মতে এই সত্য সম্বন্ধে জ্ঞানলাভ করলে মুক্তি বা নির্বাণ লাভ সম্ভব।


title: বৌদ্ধ ধর্ম

text:
উত্তর-পূর্ব ভারতের কপিলাবস্তু নগরীর রাজা শুদ্ধোধন এর পুত্র ছিলেন সিদ্ধার্থ (গৌতম বুদ্ধ)। খ্রিস্টপূর্ব ৫৬৩ অব্দে এক শুভ বৈশাখী পূর্ণিমা তিথিতে লুম্বিনি কাননে (বর্তমান নেপাল) জন্ম নেন সিদ্ধার্থ(গৌতম বুদ্ধ)। তাঁর জন্মের ৭ দিন পর মহামায়া মারা যান। তাঁর জন্মের অব্যাবহিতকাল পর জনৈক কপিল নামক সন্ন্যাসী কপিলাবস্তু নগরীতে আসেন। তিনি সিদ্ধার্থকে দেখে ভবিষ্যৎবানী করেন যে, সিদ্ধার্থ ভবিষ্যতে হয় চারদিকজয়ী (চক্রবর্তী রাজা) রাজা হবেন, নয়ত একজন মহান মানব হবেন। মা মারা যাবার পর সৎ মা মহাপ্রজাপতি গৌতমী তাকে লালন পালন করেন, তাই তার অপর নাম গৌতম।
ছোটোবেলা থেকেই সিদ্ধার্থ সব বিষয়ে পারদর্শী ছিলেন। কিন্তু সিদ্ধার্থ সংসারের প্রতি উদাসীন ছিলেন বলে তাঁকে সংসারী করানোর লক্ষ্যে ১৬ বছর বয়সে রাজা শুদ্ধোধন যশোধরা (যিনি যশ ধারণ করেন) মতান্তরে যশোধা বা গোপা দেবী নামক এক সুন্দরী রাজকন্যার সাথে তার বিয়ে দেন। রাহুল নামে তাদের একটি ছেলে সন্তান হয়।
ছেলের সুখের জন্য রাজা শুদ্ধোধন চার ঋতুর জন্য চারটি প্রাসাদ তৈরি করে দেন। কিন্তু উচুঁ দেয়ালের বাইরের জীবন কেমন তা জানতে তিনি খুবই ইচ্ছুক ছিলেন। একদিন রথে চড়ে নগরী ঘোরার অনুমতি দেন তার পিতা। নগরীর সকল অংশে আনন্দ করার নির্দেশ দেন তিনি, কিন্তু সিদ্ধার্থের মন ভরল না। প্রথম দিন নগরী ঘুরতে গিয়ে একজন বৃদ্ধ ব্যক্তি, দ্বিতীয় দিন একজন অসুস্থ মানুষ, তৃতীয় দিন একজন মৃত ব্যক্তি এবং চতুর্থ দিন একজন সন্ন্যাসী দেখে তিনি সারথি ছন্দককে প্রশ্ন করে জানতে পারেন জগৎ দুঃখময়। তিনি বুঝতে পারেন সংসারের মায়া, রাজ্য, ধন-সম্পদ কিছুই স্থায়ী নয়। তাই দুঃখের কারণ খুঁজতে গিয়ে ২৯ বছর বয়সে গৃহ্ত্যাগ করেন। দীর্ঘ ৬ বছর কঠোর সাধনার পর তিনি বুদ্ধগয়া নামক স্থানে একটি বোধিবৃক্ষের নিচে বোধিজ্ঞান লাভ করেন।
সবার আগে বুদ্ধ তাঁর ধর্ম প্রচার করেন পঞ্চ বর্গীয় শিষ্যের কাছে; তাঁরা হলেন কৌন্ডিন্য (মতান্তরে প্রথম জীবনে সিদ্ধার্থের গুরু ছিলেন), বপ্প, ভদ্দিয় (ভদ্রিয়), মহানাম এবং অশ্বজিত। এরপর দীর্ঘ ৪৫ বছর বুদ্ধ ভারতের বিভিন্ন স্থানে তার বৌদ্ধ ধর্মের বাণী প্রচার করেন। এবং তাঁর প্রচারিত বাণী ভারত ছাড়াও অন্যান্য দেশেও দিকে-দিকে ছড়িয়ে পড়ে। অবশেষে খ্রিস্টপূর্ব ৪৮৩ অব্দে তিনি কুশীনগর নামক স্থানে ৮০ বছর বয়সে মৃত্যু বরন করেন।
গৌতম বুদ্ধের প্রচারিত বাণীর মূল অর্থ হল অহিংসা।


title: গৌতম বুদ্ধ

text: বোধিলাভের পর গৌতম বুদ্ধের সঙ্গে তপুস্স ও ভল্লিক নামক বলখ অঞ্চলের দুইজন ব্যবসায়ীর সাক্ষাত হহয়, যারা তাঁকে মধু ও বার্লি নিবেদন করেন। এই দুইজন বুদ্ধের প্রথম সাধারণ শিষ্য। বুদ্ধ তার প্রাক্তন শিক্ষক আলার কালাম ও উদ্দক রামপুত্তের সাথে সাক্ষাত করে তাঁর নবলব্ধ জ্ঞানের কথা আলোচনার জন্য উৎসাহী ছিলেন, কিন্তু তাঁদের দুইজনেরই ততদিনে জীবনাবসান হয়ে গেছিল। এরপর তিনি বারাণসীর নিকট ঋষিপতনের মৃগ উদ্যানে যাত্রা করে তাঁর সাধনার সময়ের পাঁচ প্রাক্তন সঙ্গী, যারা তাঁকে একসম পরিত্যাগ করেছিলেন, তাঁদের সঙ্গে সাক্ষাত করেন ও তাঁদেরকে তাঁর প্রথম শিক্ষা প্রদান করেন, যা বৌদ্ধ ঐতিহ্যে ধর্মচক্রপ্রবর্তন নামে খ্যাত। এই ভাবে তাঁদের নিয়ে ইতিহাসের প্রথম বৌদ্ধ সংঘ গঠিত হয়।


title: ক্ষুধার্ত বৃক্ষ

text: গাছটি ১৮০০ এর দশকের প্রথম দিকে একটি ঢালাই লোহার বেঞ্চের পাশে লাগানো হয়েছিল। ধীরে ধীরে গাছটি বেঞ্চটিকে গ্রাস করে নেয়। এ সময় গাছটি বেঞ্চটাকে খেয়ে নিচ্ছে বলে দেখা হত, এবং সেখান থেকেই গাছটির এই অদ্ভূত নামের উৎপত্তি ঘটে। কিংস ইনের মাঠটি সকাল ৭ টা থেকে সন্ধ্যা ৭:৩০ টা পর্যন্ত খোলা থাকে আর এসময় প্রচুর পর্যটক গাছটি দেখতে জড়ো হয়। গাছটির অনেক ছবি তোলা হয়েছে এবং সিক্রেট ডাবলিন - অ্যান আনইউজাল গাইড নামক পর্যটক গাইডবই এর প্রচ্ছদ হিসেবে প্রকাশিত হয়েছে। এছাড়া ১৯৮১ সালে শিল্পী রবার্ট বালাগের বই ডাবলিনে ছাপানো হয়।


title: কৌণ্ডিন্য

text: সিদ্ধার্থ গৌতম বুদ্ধত্ব লাভ করার পর ঋষিপতনের মৃগ উদ্যানে যাত্রা করে কৌণ্ডিন্য সহ তাঁর বাকি চারজন সাধনসঙ্গীকে খুঁজে বের করে তাঁদেরকে তাঁর অভিজ্ঞতালব্ধ জ্ঞান প্রদান করার সিদ্ধান্ত নেন। যদিও প্রথমে এই পঞ্চবগ্‌গীয় তপস্বীরা গৌতম বুদ্ধের সিদ্ধিলাভের ব্যাপারে সন্দিহান ছিলেন, কিন্তু শীঘ্রই তাঁর নবলব্ধ জ্ঞান তাঁদের মুগ্ধ করে। গৌতম বুদ্ধ তাঁদের ধম্মচক্কপ্পবত্তন সুত্ত সম্বন্ধে শিক্ষা প্রদান করেন। পাঁচ দিন পরে গৌতম বুদ্ধ তাঁদের অনাত্তলক্ষন সুত্ত সম্বন্ধে শিক্ষাদান করেন। বুদ্ধের নিকট শিক্ষালাভের ফলে কৌণ্ডিন্য অর্হত হিসেবে উন্নীত হন। এরপর তিনি গৌতম বুদ্ধের নিকট ভিক্ষু হওয়ার ইচ্ছা প্রকাশ করলে বুদ্ধ "এহি ভিক্ষু" বলে তাঁর ইচ্ছাপূরণ হন। বৌদ্ধধর্মের ইতিহাসে কৌণ্ডিন্য প্রথম ভিক্ষু হিসেবে গণ্য হন। পরবরতীকালে জেতবনে অবস্থিত সংঘ কৌণ্ডিন্যকে প্রথম ভিক্ষুদের মধ্যে সর্বপ্রথম বলে গণ্য করেন।